
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


7 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 798 


ΑΠΟΦΑΣΕΙΣ 

Αριθμ. 32322 _ 

Έγκριση της αριθμ. 94/2017 απόφασης του Διοι¬ 
κητικού Συμβουλίου της Δημοτικής Επιχείρησης 
Ύδρευσης Αποχέτευσης Σικυωνίων που αφορά 
την τροποποίηση του Οργανισμού Εσωτερικής 
Υπηρεσίας της. 

Ο ΣΥΝΤΟΝΙΣΤΗΣ ΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, 

ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/τ.Α7 
30-5-1997) «Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων γιατηνΤοπική Αυτοδιοίκηση 
και άλλες διατάξεις». 

2. Τις διατάξεις του ν. 3852/2010 (ΦΕΚ 87/τ.Α7 
7-6-2010) «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης» 
και ιδίως του άρθρου 280. 

3. Τις διατάξεις του άρθρου 8 του π.δ. 139/2010 (ΦΕΚ 
232/τ.Α727-12-2010) «Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου». 

4. Τις διατάξεις των άρθρων 7 και 20 του ν. 1069/1980 
περί κινήτρων για την ίδρυση Επιχειρήσεων Υδρεύσεως 
και Αποχετεύσεως. 

5. Τις διατάξειςτου ν. 2190/1994 που αφορά τη σύστα¬ 
ση ανεξάρτητης αρχής για την επιλογή προσωπικού και 
ρύθμιση θεμάτων διοίκησης όπως ισχύει με τις τροπο¬ 
ποιήσεις του. 

6. Τις διατάξεις των π.δ/των 37α/1987, 22/1990 και 
50/2001 που αφορούν τον καθορισμό των προσόντων 
διορισμού σε θέσεις φορέων του δημοσίου τομέα, όπως 
ισχύουν με τις τροποποιήσεις τους. 

7. Τις διατάξεις του π.δ/τος 410/1988 που αφορά το 
προσωπικό με σύμβαση εργασίας ιδιωτικού δικαίου του 
Δημοσίου των ΟΤΑ και των λοιπών ΝΠΔΔ. 

8. Τις διατάξεις των άρθρων 256 και 257 του Δ.Κ.Κ. 
ν. 3463/2006 (ΦΕΚ 114/τ.Α78-6-2006). 

9. Τις διατάξεις του άρθρου 90 της «Κωδικοποίησης 
της Νομοθεσίας για την Κυβέρνηση και τα Κυβερνη¬ 


τικά Όργανα» που κυρώθηκε με το άρθρο πρώτο του 
π.δ. 63/2005 (ΦΕΚ 98/τ.Α722-4- 2005). 

10. Τις διατάξεις του ν. 4024/2011 (ΦΕΚ 226/τ.Α7 
27-10-2011) «Συνταξιοδοτικές ρυθμίσεις, ενιαίο μισθο¬ 
λόγιο - βαθμολόγιο, εργασιακή εφεδρεία και άλλες δι¬ 
ατάξεις εφαρμογής του μεσοπρόθεσμου πλαισίου δη¬ 
μοσιονομικής στρατηγικής 2012 - 2015» και ιδίως των 
άρθρων 31,32 παρ. 1 και34παρ. 2. 

11. Τις διατάξεις των άρθρων 28 και 28Α του ν. 4325/ 
2015 (ΦΕΚ 47/τ.Α711-5-2015) «Εκδημοκρατισμός της 
Διοίκησης - Καταπολέμηση Γραφειοκρατίας και Ηλεκτρο¬ 
νική Διακυβέρνηση. Αποκατάσταση αδικιών και άλλες 
διατάξεις». 

12. Την αριθμ. 15870/15-5-2017 (ΦΕΚ 250/τ.Υ.Ο.Δ.Δ./ 
26-5-2017) απόφαση του Υπουργού Εσωτερικών αναφο¬ 
ρικά με το διορισμό Συντονιστή στην Αποκεντρωμένη 
Διοίκηση Πελοποννήσου Δυτικής Ελλάδας και Ιονίου. 

13. Την αριθμ. 140634/22-6-2017 (ΦΕΚ 2208/τ.Β7 
29-6-2017) απόφαση του Συντονιστή Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου 
«Μεταβίβαση δικαιώματος υπογραφής «Με εντολή Συ¬ 
ντονιστή» στον Προϊστάμενο της Γενικής Διεύθυνσης 
Εσωτερικής Λειτουργίας και στους Προϊσταμένους των 
Υπηρεσιών της Γενικής Διεύθυνσης Εσωτερικής Λειτουρ¬ 
γίας, της Αποκεντρωμένης Διοίκησης Πελοποννήσου 
Δυτικής Ελλάδας και Ιονίου», όπως τροποποιήθηκε με 
την αριθμ. 304768/4.12.2017 (ΦΕΚ4409/τ.Β714.12.2017) 
όμοια απόφασή του. 

14. Την αριθμ. 185/1995 απόφαση του Δημοτικού 
Συμβουλίου Σικυώνος (Κιάτου) που αφορά τη σύσταση 
Δημοτικής ΕπιχείρησηςΎδρευσης-Αποχέτευσης Κιάτου. 

15. Το π.δ/γμα 136/1996 (ΦΕΚ 107/τ.Α710.6.1996) με 
το οποίο εγκρίθηκε η ανωτέρω απόφαση του Δημοτικού 
Συμβουλίου και συστάθηκε στο Δήμο Σικυώνος (Κιάτου) 
Ν. Κορινθίας ενιαία επιχείρηση ύδρευσης - αποχέτευσης 
με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - 
ΑΠΟΧΕΤΕΥΣΗΣ ΚΙΑΤΟΥ Ν. ΚΟΡΙΝΘΙΑΣ». 

16. Την αριθμ. 11072/12.7.2000 (ΦΕΚ 1070/τ.Β7 
30.8.2000) απόφαση του Γενικού Γραμματέα Περιφέ¬ 
ρειας Πελοποννήσου με θέμα: «Επέκταση της περιοχής 
αρμοδιότητας ΔΕΥΑ Σικυωνίων Ν. Κορινθίας και αλλαγή 
επωνυμίας». 

17. Την αριθμ. 5294/8.4.2002 (ΦΕΚ 624Λ.Β721.5.2002) 
απόφαση του Γενικού Γραμματέα Περιφέρειας Πελοπόν¬ 
νησου με θέμα «Έγκριση του Οργανισμού Εσωτερικής 
Υπηρεσίας της Δημοτικής Επιχείρησης Ύδρευσης Απο¬ 
χέτευσης Σικυωνίων (Δ.Ε.Υ.Α.Σ.)». 

18. Την αριθμ. 239165/23.12.2016 (ΦΕΚ 4538/τ.Β7 
30.12.2016) απόφασή μας με την οποία τροποποιήθηκε 
η συστατική πράξη της Επιχείρησης ως προς την περιοχή 
αρμοδιότητάς της. 

19. Την αριθμ. 1113/24.8.2017 (ΦΕΚ 3260/τ.Β7 
18.9.2017) απόφαση του Προέδρου του Διοικητικού 
Συμβουλίου της Δημοτικής ΕπιχείρησηςΎδρευσης Απο¬ 
χέτευσης Σικυωνίων με θέμα: «Κατάργηση κενών οργα¬ 
νικών θέσεων προσωπικού με σχέση εργασίας Ιδιωτικού 
Δικαίου της Δ.Ε.Υ.Α. Σικυωνίων». 

20. Την αριθμ. 94/2017 απόφαση του Διοικητικού 
Συμβουλίου της Δημοτικής ΕπιχείρησηςΎδρευσης Απο¬ 
χέτευσης Σικυωνίων με την οποία τροποποιείται ο Ορ¬ 
γανισμός Εσωτερικής Υπηρεσίας της Επιχείρησης, προ- 
κειμένου να δημιουργηθούν νέες οργανικές θέσεις που 
κρίνονται απαραίτητες για την εύρυθμη λειτουργία της. 

21 .Την αριθμ. 34/2018 απόφαση του Δημοτικού Συμ¬ 
βουλίου Δήμου Σικυωνίων με την οποία εκφράζεται η 
σύμφωνη γνώμη του για την τροποποίηση του Οργανι¬ 
σμού Εσωτερικής Υπηρεσίας της ανωτέρω επιχείρησης, 
αποφασίζουμε: 

Εγκρίνουμε την 94/2017 απόφαση του Διοικητικού 
Συμβουλίου της Δημοτικής Επιχείρησης Ύδρευσης 
Αποχέτευσης Σικυωνίων με την οποία τροποποιείται ο 
Οργανισμός Εσωτερικής Υπηρεσίας της Επιχείρησης ο 
οποίος και διαμορφώνεται ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΗΣ 
ΔΗΜΟΤΙΚΗΣ ΕΠΙΧΕΙΡΗΣΗΣ ΥΔΡΕΥΣΗΣ - 
ΑΠΟΧΕΤΕΥΣΗΣ ΣΙΚΥΩΝΙΩΝ 

ΜΕΡΟΣ ΠΡΩΤΟ 
ΑΝΤΙΚΕΙΜΕΝΟ ΟΡΓΑΝΙΣΜΟΥ 
ΕΣΩΤΕΡΙΚΗΣ ΥΠΗΡΕΣΙΑΣ 

ΚΕΦΑΛΑΙΟ Α' 

Άρθρο Ιο 

Περιεχόμενο Οργανισμού 

Ο Οργανισμός Εσωτερικής Υπηρεσίας (Ο.Ε.Υ.) της Δη¬ 
μοτικής ΕπιχείρησηςΎδρευσης - Αποχέτευσης Σικυωνί¬ 
ων ρυθμίζει τα ζητήματα που αφορούν την οργάνωση, 
τη σύνθεση, τις αρμοδιότητες και τη λειτουργία των 
υπηρεσιών της, τον αριθμό των οργανικών θέσεων του 
τακτικού προσωπικού κατά υπηρεσία, την τοποθέτηση 
στις θέσεις σύμφωνα με τις ειδικότητες και ανάλογα 
με τις ανάγκες της υπηρεσίας, τον τρόπο πρόσληψης 
και απόλυσης, τις αποδοχές, την πειθαρχική ευθύνη και 
γενικά κάθε θέμα που έχει σχέση με την υπηρεσιακή 
κατάσταση και τα δικαιώματα και τις υποχρεώσεις του 
απασχολούμενου προσωπικού και τις υποχρεώσεις της 
Δ.Ε.Υ.Α. Σικυωνίων προς το προσωπικό που από την 
πρόσληψή του αποδέχεται τον Ο.Ε.Υ. ως εργασιακή 
σχέση. 

Αναλυτικότερα ο Ο.Ε.Υ. περιλαμβάνει: 


ΜΕΡΟΣ ΠΡΩΤΟ 

ΕΣΩΤΕΡΙΚΟΣ ΚΑΝΟΝΙΣΜΟΣ ΥΠΗΡΕΣΙΩΝ 

Κεφάλαιο Α': Αντικείμενο Οργανισμού Εσωτερικής 
Υπηρεσίας. 

Κεφάλαιο Β': Συγκρότηση - Διάρθρωση Υπηρεσιών. 

Κεφάλαιο Γ': Αρμοδιότητες Υπηρεσιακών Μονάδων. 

ΜΕΡΟΣ ΔΕΥΤΕΡΟ 

ΚΑΝΟΝΙΣΜΟΣ ΠΡΟΣΩΠΙΚΟΥ 

Κεφάλαιο Α': Σχέσεις Προσωπικού με Επιχείρηση. 

Κεφάλαιο Β': Πρόσληψη Προσωπικού. 

Κεφάλαιο Γ': Αποδοχές Προσωπικού. 

Κεφάλαιο Δ': Άδειες Απουσίας Προσωπικού. 

Κεφάλαιο Ε': Πειθαρχικό Δίκαιο. 

Κεφάλαιο ΣΤ': Λύση Εργασιακής Σχέσης - Απόλυση 
Προσωπικού. 

Κεφάλαιο Ζ': Άλλες Διατάξεις 

ΚΕΦΑΛΑΙΟ Β' 

ΣΥΓΚΡΟΤΗΣΗ - ΔΙΑΡΘΡΩΣΗ ΥΠΗΡΕΣΙΩΝ 

Άρθρο 2ο 

Διοικητικό Συμβούλιο 

1. Οι υπηρεσίες της Δ.Ε.Υ.Α. Σικυωνίων τελούν κάτω 
από την εποπτεία και την καθοδήγηση του Διοικητικού 
Συμβουλίου της. 

2. Η Δ.Ε.Υ.Α. Σικυωνίων διοικείται από το Διοικητικό 
Συμβούλιο η σύνθεση του οποίου και οι αρμοδιότητές 
του ορίζονται από το π.δ. 136/96 «Σύσταση Δημοτικής 
Επιχείρησης Ύδρευσης και Αποχέτευσης Κιάτου», από 
τις διατάξειςτου ν. 1069/1980, του π.δ. 410/1995 και του 
ν. 4483/2017, όπως αυτές ισχύουν κάθε φορά. 

3. Οι ειδικότερες αρμοδιότητες του καθορίζονται από 
τη σχετική νομοθεσία και τον Κανονισμό Διοίκησης και 
Διαχείρισης της Δ.Ε.Υ.Α. Σικυωνίων. 

4. Κάτω από την άμεση εποπτεία και τον έλεγχο του 
Διοικητικού Συμβουλίου βρίσκονται ο Γενικός Διευθυ¬ 
ντής και τα γραφεία υποστήριξης του Δ.Σ., τα οποία 
απαρτίζονται από το: 

• Γραφείο Δημοσίων Σχέσεων 

• Γραφείο Πολιτικής Σχεδίασης Εκτάκτου Ανάγκης 

• Γραφείο Τεχνικού Ασφάλειας Γραφείο Ιατρού Εργα¬ 
σίας 

• Γραφείο Νομικού Συμβούλου 

• Γραφείο Εξωτερικών Συμβούλων 

Το προσωπικό των ανωτέρω γραφείων συνεργάζεται 
στενά τόσο με το Γενικό Διευθυντή όσο και με τις Διευ¬ 
θύνσεις της Υπηρεσίας. 

Άρθρο 3ο 

Συγκρότηση Υπηρεσιών 

1. Η Δημοτική Επιχείρηση Ύδρευσης και Αποχέτευσης 
Σικυωνίων συγκροτείται από τις παρακάτω Υπηρεσίες: 

• Γενική Διεύθυνση. 

• Διεύθυνση Διοικητικής και Οικονομικής Υπηρεσίας 

• Διεύθυνση Τεχνικής Υπηρεσίας. 

2. Το επίπεδο Διοικητικής και Οργανωτικής διάρθρω¬ 
σης της Δ.Ε.Υ.Α. Σικυωνίων είναι: 

• Διεύθυνση 

• Υπηρεσία. 

•Τμήμα. 

• Γραφείο/Συνεργείο. 

3. Οι αντίστοιχοι επικεφαλήςτων παραπάνω διοικητι¬ 
κών επιπέδων ονομάζονται: 

• Γενικός Διευθυντής. 

• Διευθυντής Υπηρεσίας. 

• Προϊστάμενος Τμήματος. 

• Υπεύθυνος Γραφείου ή Συνεργείου. 

Άρθρο 4ο 

Σχέσεις Υπηρεσιών 

1. Κάτω από την άμεση εποπτεία και τον έλεγχο του 
Διοικητικού Συμβουλίου βρίσκεται η Γενική Διεύθυνση, 
στην οποία υπάγονται άμεσα οι Διευθύνσεις των Υπηρε¬ 
σιών, όπως αυτές συγκροτούνται παραπάνω. 

2. Οι Διευθύνσεις της επιχείρησης, τα Τμήματα και τα 
Γραφεία τους συνεργάζονται καιαλληλοεξυπηρετούνται 
για την επίτευξη των σκοπών της Δ.Ε.Υ.Α. Σικυωνίων. Με 
τη συνεργασία των Διευθυντών των αρμοδίων Υπηρε¬ 
σιών και με απόφαση του Γενικού Διευθυντή μπορούν 
εργαζόμενοι, που ανήκουν οργανικά σε μια διεύθυνση, 
να απασχοληθούν για ορισμένο χρονικό διάστημα ή για 
συγκεκριμένη εργασία σε άλλη, εφ' όσον το απαιτούν οι 
ανάγκες της επιχείρησης. 

3. Η θέσπιση από τον Ο.Ε.Υ. συγκεκριμένων τμημάτων 
ως υποδιαιρέσεων μιας υπηρεσίας και γραφείων-συνερ- 
γείων ως υποδιαιρέσεων ενός τμήματος δεν υποχρεώνει 
την Δ.Ε.Υ.Α. Σικυωνίων να στελεχώσει τις υποδιαιρέσεις 
αυτές με διαφορετικά άτομα, αλλά ανάλογα με τις ανά¬ 
γκες της, μπορεί να αναθέτει στα ίδια άτομα παράλληλα 
καθήκοντα. 

Άρθρο 5ο 

Συμβούλιο Προγραμματισμού 

Το Συμβούλιο Προγραμματισμού της Δ.Ε.Υ.Α. Σικυω¬ 
νίων αποτελεί συμβουλευτικό όργανο υποστήριξης του 
έργου της Διεύθυνσης και της Διοίκησης με τις ακόλου¬ 
θες δραστηριότητες: 

1. Κατάρτιση και εισήγηση Προγραμμάτων Δράσηςτα 
οποία είναι δυνατόν να περιλαμβάνουν: 

• Προγράμματα υλοποίησης στόχων της Δ.Ε.Υ.Α. Σι¬ 
κυωνίων. 

• Προγράμματα επενδύσεων. 

• Προγράμματα λειτουργίας. 

• Προγράμματα χρηματοδοτήσεων. 

2. Παρακολούθηση τηςπορείας εφαρμογήςτων Προ¬ 
γραμμάτων Δράσης και τυχόν αναθεώρησής των. 

Η διαμόρφωση συγκεκριμένου προγράμματος δρά¬ 
σης και η σχετική εισήγηση στο Διοικητικό Συμβούλιο 
ανήκει στις αρμοδιότητες του Γεν. Διευθυντή της Δ.Ε.Υ.Α. 
Σικυωνίων. 

Στο Συμβούλιο προγραμματισμού της Δ.Ε.Υ.Α. Σικυω¬ 
νίων συμμετέχουν: 

• Ο Γενικός Διευθυντής. 

• Ο Διευθυντής Διοικητικών και Οικονομικών Υπηρε¬ 
σιών. 

• Ο Διευθυντής Τεχνικών Υπηρεσιών 

και ανάλογα με το προς συζήτηση αντικείμενο, οι 
αρμόδιοι Προϊστάμενοι των Τμημάτων της Δ.Ε.Υ.Α. 
Σικυωνίων. 


Επίσης παρίστανται δύο (2) μέλη του Δ.Σ. που ορίζο¬ 
νται από αυτό. 

Το Συμβούλιο Προγραμματισμού συγκαλείται κάθε 
μήνα μετά από πρόσκληση του Γενικού Διευθυντή. 

Άρθρο 6ο 

Γραφείο Δημοσίων Σχέσεων 

Είναι υπεύθυνο για τις Δημόσιες σχέσεις, το Γραφείο 
Τύπου, την Οργάνωση Εκδηλώσεων. Στις υποχρεώσεις 
του είναι: 

• Η μέριμνα για τη σύνταξη και εισήγηση απαντήσεων 
σε ερωτήσεις επερωτήσεις και αναφορές. 

• Η παρακολούθηση του ημερήσιου τύπου για θέματα 
που αφορούν την Επιχείρηση, ενημέρωση των υπευθύ¬ 
νων, μέριμνα για την έγκαιρη σύνταξη από τις αρμόδιες 
διευθύνσεις σχετικών απαντήσεων ή ανακοινώσεων και 
επιμέλεια για τη δημοσίευση αυτών στον τύπο. 

• Οι ανακοινώσεις στον τύπο των προγραμματισμένων 
για διάφορους λόγους διακοπών της υδροδότησης ή 
προγραμμάτων εκτέλεσης έργων. 

• Η κατάρτιση ειδικών προγραμμάτων για την προσέγ¬ 
γιση προσώπων επιστημονικού κύρους και προγραμμα¬ 
τισμός συναντήσεων της διοίκησης με εκπροσώπους 
φορέων. 

• Η εισήγηση και αξιοποίηση συνεργατών, για την υλο¬ 
ποίηση προγραμμάτων δημοσιότητας και προβολήςτου 
έργου της επιχείρησης. 

• Η μέριμνα για την οργάνωση πολιτιστικών εκδηλώσε¬ 
ων, συνεδρίων, ημερίδων, σεμιναρίων και διαλέξεων που 
αποσκοπούν στην θετική παρέμβαση της επιχείρησης 
σε τοπικά, εθνικά και διεθνή δρώμενα. Επισκέψεις και 
εγκαίνια στις εγκαταστάσεις της επιχείρησης. 

• Η οργάνωση εκθέσεων σχετικών με το αντικείμενο 
της επιχείρησης. 

• Η παρουσία της επιχείρησης σε εκθέσεις. 

• Η τήρηση βιβλίου τύπου και ενημέρωσή του. 

• Η τήρηση φωτοαντιγραφικού αρχείου και ενημέρωσή 
του. 

• Η έκδοση ενημερωτικών φυλλαδίων, διαφημιστικών, 
λευκωμάτων κ.λπ. 

• Η μελέτη, κατάρτιση και υλοποίηση προγραμμάτων 
προβολής των έργων της επιχείρησης από όλα τα μέσα 
μαζικής ενημέρωσης. 

• Η δημιουργία βιβλιοθήκης και μέριμνα για διακίνηση 
βιβλίων. 

• Η μέριμνα για οργάνωση εκδηλώσεων που αποσκο¬ 
πούν στη σύσφιξη των σχέσεων μεταξύ εργαζομένων 
και στην προαγωγή των μεταξύ τους σχέσεων και της 
επιχείρησης. 

• Η μέριμνα για συγκέντρωση στατιστικών στοιχείων 
των δραστηριοτήτων της επιχείρησης και η μεθοδική 
παρουσίαση και ανάλυση αυτών για την προβολή του 
έργου της. 

Άρθρο 7ο 

Γραφείο Πολιτικής Σχεδίασης Εκτάκτου Ανάγκης 

Σκοπός του είναι ο συντονισμός και η οργάνωση θεμά¬ 
των πολιτικής σχεδίασης έκτακτης ανάγκης, σύμφωνα με 
τις αποφάσεις και οδηγίες των εποπτευόντων. 

Ειδικότερα προβαίνει σε: 

• Συντονισμό των υπηρεσιών της επιχείρησης σε πε¬ 
ριπτώσεις εκτάκτων αναγκών. 

• Επικοινωνία και συνεργασία με λοιπούς φορείς της 
πόλης. 

• Σύνταξη και ενημέρωση σχεδίων δράσης. 

• Τήρηση στοιχείων προσωπικού και συμμετοχή σε 
ασκήσεις ετοιμότητας. 

• Συντονισμό με την υπηρεσία που έχει την εξουσία 
ανάλογα με την κατάσταση. 

Άρθρο 8ο 

Γραφείο Τεχνικού Ασφαλείας 

Τα καθήκοντα του Τεχνικού Ασφαλείας μπορούν να 
ανατεθούν σε τακτικό υπάλληλο της επιχείρησης ή σε 
εξωτερικό συνεργάτη με απόφαση του Διοικητικού Συμ¬ 
βουλίου, εφόσον αυτός διαθέτει τα απαιτούμενα προ¬ 
σόντα. Η ανάθεση γίνεται εφόσον υπογράφει σχετική 
σύμβαση η οποία θα ελεγχθεί και θα εγκριθεί από τους 
Τεχνικού Επιθεωρητές Εργασίας. 

Ο Τεχνικός Ασφαλείας παρέχει στη διοίκηση και τις 
παραγωγικές διευθύνσεις της επιχείρησης κατευθυντή¬ 
ριες οδηγίες σε θέματα σχετικά με την ασφάλεια της 
εργασίας. 

Κατευθύνει με οδηγίες και υποδείξεις σε θέματα: 

• Σχεδιασμού, προγραμματισμού, κατασκευής και συ¬ 
ντήρησης των εγκαταστάσεων και γενικά ενεργή συμ¬ 
μετοχή στην οργάνωση της παραγωγικής διαδικασίας 
κάτω από το πρίσμα των αναγκών ασφαλείας. 

• Ελέγχου της ασφάλειας των εγκαταστάσεων και των 
τεχνικών μέσων πριν από τη λειτουργία τους και την 
επίβλεψη της εφαρμοσμένης των μέτρων υγιεινής και 
ασφάλειας της εργασίας. 

• Επίβλεψης και ορθής χρήσης των ατομικών μέσων 
προστασίας και έρευνας των αιτιών των εργατικών ατυ¬ 
χημάτων. 

• Συνεργασίας με τον Γιατρό Εργασίας πραγματοποιώ¬ 
ντας από κοινού ελέγχους στο χώρο εργασίας. 

• Εκπαίδευση του προσωπικού σε συσκευές επιβίωσης 
σε περιβάλλον με δηλητηριώδη αέρια ή έλλειψης οξυ¬ 
γόνου, με σκοπό την αντιμετώπιση εκτάκτων αναγκών. 

• Στις αρμοδιότητες του Τεχνικού ασφαλείας περι¬ 
λαμβάνονται και όσα επί πλέον περιλαμβάνονται στον 
ν. 1568/1985 όπως αυτός συμπληρώθηκε και τροποποι¬ 
ήθηκε με μεταγενέστερες διατάξεις. 

Άρθρο 9ο 

Γραφείο Ιατρού Εργασίας 

Παρέχει υποδείξεις και συμβουλές για την σωματική 
και ψυχική υγεία των εργαζομένων σε θέματα: 

• Σχεδιασμού, προγραμματισμού, τροποποίησης της 
παραγωγικής διαδικασίας, κατασκευής και συντήρησης 
εγκαταστάσεων, σύμφωνα με τους κανόνες υγιεινής της 
εργασίας. 

• Λήψης μέτρων προστασίας κατά την εισαγωγή και 
χρήση υλών και προμήθειας μέσων εξοπλισμού. 

• Φυσιολογίας και ψυχολογίας της εργασίας, εργονο¬ 
μίας και υγιεινής της εργασίας. 

• Οργάνωσης υπηρεσίας παροχής πρώτων υλών. 


• Αρχικής τοποθέτησης και αλλαγής θέσης εργασίας 
για λόγους υγείας. 

• Συνεργασίας μετονΤεχνικό Ασφαλείας πραγματοποι¬ 
ώντας από κοινού ελέγχους στο χώρο εργασίας. 

• Επίβλεψης της εφαρμογής των μέτρων προστασίας 
της υγείας των εργαζομένων και πρόληψης των ατυχη¬ 
μάτων, από κοινού με τον Τεχνικό Ασφαλείας. Επιβλέπει 
τη συμμόρφωση των εργαζομένων στους κανόνες υγι¬ 
εινής και ασφάλειας της εργασίας και ενημερώνει τους 
εργαζόμενους για τους κινδύνους που προέρχονται 
από την εργασία τους. Παρέχει επείγουσα θεραπεία σε 
περίπτωση ατυχήματος ή αιφνίδιας νόσου και τηρεί το 
ιατρικό και επιχειρησιακό απόρρητο. 

Στις αρμοδιότητες του γιατρού εργασίας περιλαμβά¬ 
νονται και όσα επί πλέον αναφέρονται στον ν. 1568/85, 
όπως αυτός συμπληρώθηκε και τροποποιήθηκε με με¬ 
ταγενέστερες διατάξεις. 

Άρθρο 10ο 

Γραφείο Νομικού Συμβούλου 

Ο Νομικός Σύμβουλος παρέχει υποστήριξη σε νομικά 
θέματα με ταυτόχρονη δικαστική ή εξώδικο εκπροσώ¬ 
πηση της εταιρείας σε κάθε νομική της υπόθεση. 

Στις υποχρεώσεις του γραφείου είναι: 

• Η υπεράσπιση των υποθέσεων της εταιρείας ενώπιον 
όλων των δικαστηρίων και αρχών. 

• Η κάλυψη εισηγήσεων προς το Δ.Σ. για 

• Έναρξη και κατάργηση δίκης 

• Εκτέλεση δικαστικών αποφάσεων 

• Συμβιβασμούς 

• Αναγνώριση απαιτήσεων 

• Διάλυση συμβάσεων 

• Παραίτηση από αγωγή και ένδικο μέσο 

• Αποδοχή δικαστικών αποφάσεων 

• Χάραξη πορείας της δίκης και διαιτησίας και γενικά 
για οποιοδήποτε θέμα νομικής ή δικαστικής φύσης 

• Η κατάρτιση σχεδίων συμβάσεων, νόμων, διαταγμά¬ 
των, επεξεργασία εσωτερικών κανονισμών που συντάσ- 
σονται από την Υπηρεσία. 

• Η παρακολούθηση καθοδήγηση και έλεγχος για την 
προάσπιση και επωφελέστερη αξιοποίηση της ακίνητης 
περιουσίας της εταιρείας. 

• Η σύνταξη, ανανέωση και καταγγελία των συμβάσεων 
μίσθωσης ακινήτων 

• Η καθοδήγηση με γνωμοδοτήσεις και συμβουλές των 
υπηρεσιών της υπηρεσίας σε απλά ζητήματα. 

• Η νομική κάλυψη των υπαλλήλων της εταιρείας για 
δικαστική πράξη κατά την άσκηση εντεταλμένης υπη¬ 
ρεσίας όταν διώκονται. 

Προκειμένου για δικαστήρια που διεξάγονται σε δι¬ 
καστήρια εκτός περιφέρειας πρωτοδικείου μπορούν 
να διορισθούν δικηγόροι ιδιώτες με απόφαση του Δ.Σ. 
ύστερα από εισήγηση του Νομικού Συμβούλου. 

Άρθρο 11ο 

Γραφείο Εξωτερικών Συμβούλων 

1. Με αιτιολογημένη απόφαση του Διοικητικού Συμ¬ 
βουλίου της, μπορεί η επιχείρηση να χρησιμοποιεί τις 
υπηρεσίες και άλλων εξωτερικών συμβούλων, με ειδι- 

κές γνώσεις, όπως οικονομολόγου, τεχνικού, χημικού, 
προγραμματιστή, νομικού, δημοσίων σχέσεων και άλ¬ 
λων, όταν το απασχολούμενο από αυτή επιστημονικό 
και άλλο προσωπικό δεν έχει τις ειδικές αυτές γνώσεις. 

2. Η χρησιμοποίηση ειδικών συμβούλων από τη 
Δ.Ε.Υ.Α. Σικυωνίων γίνεται είτε με πρόσληψη με σύμβα¬ 
ση ορισμένου χρόνου είτε με σύμβαση ανάθεσης έργου. 
Σε κάθε περίπτωση στη σύμβαση θα περιγράφονται το 
αντικείμενο, η διάρκεια της σύμβασης, η αμοιβή και οι 
όροι απασχόλησής τους. 

3. Οι εξωτερικοί συνεργάτες θα ενεργούν ανάλογα με 
τις εντολέςτου Προέδρου και του Γενικού Διευθυντή της 
Δ.Ε.Υ.Α. Σικυωνίων. 

Άρθρο 12ο 

Διάρθρωση Υπηρεσιών 

Οι υπηρεσίες της Δ.Ε.Υ.Α. Σικυωνίων διαρθρώνονται 
ως εξής: 

Α. ΓΕΝΙΚΗ ΔΙΕΥΘΥΝΣΗ 

1. Γενικός Διευθυντής 

1.1. Γραφείο Γραμματείας Διοίκησης 

Β. ΔΙΕΥΘΥΝΣΗ ΔΙΟΙΚΗΤΙΚΗΣ ΚΑΙ ΟΙΚΟΝΟΜΙΚΗΣ ΥΠΗ¬ 
ΡΕΣΙΑΣ 

2. Διευθυντής Διοικητικής και Οικονομικής Υπηρεσίας 

2.1. Τμήμα Διοικητικό 

2.1.1. Γραφείο Προσωπικού και Μισθοδοσίας - Εκπαί¬ 
δευσης Προσωπικού 

2.1.2. Γραφείο Γραμματείας - Γενικού Πρωτοκόλλου - 
Γενικών Καθηκόντων 

2.2 .Τμήμα Οικονομικό 

2.2.1. Γραφείο Λογιστηρίου - Προϋπολογισμού και 
Ελέγχου 

2.2.2. Γραφείο Εσόδων καιΤαμείου 

2.2.3. Γραφείο Προμηθειών 

2.3. Τμήμα Καταναλωτών 

2.3.1. Γραφείο Εξυπηρέτησης Πελατών - Έκδοσης αδει¬ 
ών σύνδεσης με τα δίκτυα 

2.3.2. Γραφείο Καταγραφής-Καταμέτρησης Κατανάλω¬ 
σης Πελατών και Διανομής Λογαριασμών 

2.3.3. Γραφείο Μητρώου Καταναλωτών - Έκδοσης και 
Βεβαίωσης Λογαριασμών 

2.4. Τμήμα Ανάπτυξης 

Άρθρο 13ο 

ΣΥΝΟΛΟ ΟΡΓΑΝΙΚΩΝ ΘΕΣΕΩΝ 


2.4.1. Γραφείο Στρατηγικού Σχεδιασμού - Ειδικών Με¬ 
λετών 

2.4.2. Γραφείο Προγραμματισμού και Ανάπτυξης - Πλη¬ 
ροφορικής 

2.4.3. Γραφείο Διαχείρισης Ακίνητης Περιουσίας 

Γ. ΔΙΕΥΘΥΝΣΗ ΤΕΧΝΙΚΗΣ ΥΠΗΡΕΣΙΑΣ 

3.Τεχνική Υπηρεσία 

3.1. ΔιευθυντήςΤεχνικής Υπηρεσίας 

3.1.1. Γραφείο Γραμματείας 

3.2. Τμήμα Ύδρευσης 

3.2.1. Γραφείο Λειτουργίας και Συντήρησης Δικτύου 
ύδρευσης 

3.2.2. Γραφείο Εξωτερικού Υδραγωγείου και Δεξαμε¬ 
νών Κατανάλωσης και Ελέγχου 

3.2.3. Γραφείο Συνδέσεων Δικτύου Ύδρευσης 

3.3. Τμήμα Αποχέτευσης 

3.3.1. Γραφείο λειτουργίας και Συντήρησης Δικτύου 
Αποχέτευσης 

3.3.2. Γραφείο Λειτουργίας και Συντήρησης ΚΑΑ και 
Αντλιοστασίων 

3.3.3. Γραφείο Συνδέσεων Δικτύου Αποχέτευσης 

3.4. Τμήμα Η/Μ 

3.4.1. Γραφείο Λειτουργίας και Συντήρησης Εγκατα¬ 
στάσεων Η/Μ 

3.4.2. Γραφείο Λειτουργίας και Η/Ε - Αυτοματισμών 
0.1.5. - 50ΑϋΑ - νέων τεχνολογιών 

3.4.3. Γραφείο Κίνησης - Συντήρησης και Επισκευής 
Οχημάτων 

3.5. Τμήμα Εγκατάστασης Βιολογικού Καθαρισμού - 
Ποιοτικού Ελέγχου - Προστασίας Περιβάλλοντος 

3.5.1. Γραφείο Λειτουργίας και Συντήρησης Βιολογικού 
Σταθμού 

3.5.2. Γραφείο Εργαστηρίου και Ελέγχου - Χημείο 

3.5.3. Γραφείο Προστασίας Περιβάλλοντος 

3.6. Τμήμα Μελετών και Ανάπτυξης 

3.6.1. Γραφείο Μελετών, Σχεδιασμού, Προγραμματι¬ 
σμού, Ειδικών Μελετών, Τοπογραφήσεων 

3.6.2. Γραφείο Διαχείρισης, Υδάτινων Πόρων, Διαφύ¬ 
λαξης Υδροφόρου Ορίζοντα 

Η σχηματική απεικόνιση της οργανωτικής διάρθρωσης 
των υπηρεσιών της Επιχείρησης δίνεται στο τέλος του 
παρόντος κανονισμού. 


Α/Α 

ΕΙΔΙΚΟΤΗΤΑ 

ΠΡΟΣΟΝΤΑ 

ΟΡΓ/ΚΕΣ 

ΘΕΣΕΙΣ 

1 

Γενικός 

Διευθυντής 

ΠΕ 

Τυπικά προσόντα: Πτυχίο ή δίπλωμα ΑΕΙ της ημεδαπής ή αλλοδαπής 

Πολιτικού Μηχανικού, Οικονομολόγου, Μηχανολόγου,Τοπογράφου, Χημικού 
Μηχανικού. 

Ιδιαίτερα αξιολογούμενα προσόντα: α) δεκαπενταετής προϋπηρεσία στην 
ειδικότητά του β) 3ετής προϋπηρεσία σε θέση διευθύνοντα υπαλλήλου ή 

7ετής προϋπηρεσία σε θέση προϊσταμένου στον Δημόσιο ή Ιδιωτικό τομέα, 
γ) μεταπτυχιακός τίτλος σπουδών σχετικό με το αντικείμενο της θέσης 
δ) Γνώση μιας ξένης γλώσσας ε) γνώση χειρισμού Η/Υ. 

1 

2 

Νομικός 

Σύμβουλος 

ΠΕ 

Τυπικά προσόντα: Δικηγόρος Παρ' Εφέταις εγγεγραμμένος στον Δικηγορικό 
Σύλλογο. Ειδικά προσόντα: α) Γνώση μιας ξένης γλώσσας, β) Γνώση 
χειρισμού Η/Υ. 

1 

3 

Πολιτικοί 

Μηχανικοί 

ΠΕ 

Τυπικά προσόντα: Πτυχίο ή δίπλωμα ΑΕΙ της ημεδαπής ή της αλλοδαπής 
Πολιτικού Μηχανικού. 

Ειδικά προσόντα: 

α) Εμπειρία σε θέματα του αντικειμένου τους, β) Γνώση μιας ξένης γλώσσας, 
γ) Γνώση χειρισμού Η/Υ. 

1 

4 

Μηχανολόγοι 
Μηχανικοί ή 
Ηλεκτρολόγοι 
Μηχανικοί 

ΠΕ 

Τυπικά προσόντα: Πτυχίο ή δίπλωμα ΑΕΙ της ημεδαπής ή της αλλοδαπής 
Μηχανολόγου Μηχανικού ή Ηλεκτρολόγου Μηχανικού. 

Ειδικά προσόντα: α) Εμπειρία σε θέματα του αντικειμένου του, β) Γνώση μιας 
ξένης γλώσσας, γ) Γνώση χειρισμού Η/Υ. 

1 

5 

Χημικός ή 
Φυσικών 
επιστήμων 

ΠΕ 

Τυπικά προσόντα: Πτυχίο ή δίπλωμα ΑΕΙ της ημεδαπής ή της αλλοδαπής 
Χημικού ή Φυσικών επιστημών. 

Ειδικά προσόντα: α) Εμπειρία σε θέματα του αντικειμένου τους, β) Γνώση μιας 
ξένης γλώσσας, γ) Γνώση χειρισμού Η/Υ. 

1 

6 

Χημικός 

Μηχανικός 

ΠΕ 

Τυπικά προσόντα: Πτυχίο ή δίπλωμα ΑΕΙ της ημεδαπής ή της αλλοδαπής 
Χημικού Μηχανικού. 

Ειδικά προσόντα: α) Εμπειρία σε θέματα του αντικειμένου τους, 
β) Γνώση μιας ξένης γλώσσας, γ) Γνώση χειρισμού Η/Υ. 

1 

7 

Γεωλόγος 

Π.Ε 

Τυπικά προσόντα: Πτυχίο ή δίπλωμα ΑΕΙ της ημεδαπής ή της αλλοδαπής 
Γεωλογίας ή Γεωλογίας και Γεωπεριβάλλοντος ή άλλων ισότιμων σχολών. 

Ειδικά προσόντα: α) Εμπειρία σε θέματα του αντικειμένου τους, β) Γνώση μιας 
ξένης γλώσσας, γ) Γνώση χειρισμού Η/Υ. 

1 

8 

Οικονομικός 

Π.Ε. 

Τυπικά προσόντα: Πτυχίο ή δίπλωμα ΑΕΙ της ημεδαπής ή της αλλοδαπής, 
Οικονομικού Πανεπιστημίου ή Οικονομικής Σχολής. 

Ειδικά προσόντα: α) Εμπειρία σε θέματα του αντικειμένου τους, β) Γνώση μιας 
ξένης γλώσσας, γ) Γνώση χειρισμού Η/Υ. 

1 

9 

Διοικητικοί 

Λογιστικοί 

Τ.Ε. 

Τυπικά προσόντα: Πτυχίο ή δίπλωμαΤΕΙ της ημεδαπής ή της αλλοδαπής 
Διοικητικού - Λογιστικού - Διοίκησης Επιχειρήσεων ή Διοίκησης και 

Οικονομίας ή πληροφορικής ή ΜθΐΊςθΐίης ή άλλων ισότιμων σχολών. 

Ειδικά προσόντα: α) Εμπειρία σε θέματα του αντικειμένου τους, β) Γνώση 
ξένης γλώσσας, γ) Χειρισμός Η/Υ. 

2 

10 

Πολιτικοί 

Μηχανικοί 

Τ.Ε. 

Τυπικά προσόντα: Πτυχίο ή δίπλωμα ΤΕΙ της ημεδαπής ή της αλλοδαπής 
τμήματος Πολιτικών Δομικών Έργων ή Έργων Υποδομής ή άλλων ισότιμων 
σχολών. 

Ειδικά προσόντα: α) Εμπειρία σε θέματα του αντικειμένου τους, β) Γνώση 
ξένης γλώσσας, γ) Χειρισμός Η/Υ. 

1 

11 

Ηλεκτρολόγοι 

Μηχανολόγοι 

ΤΕ 

Τυπικά προσόντα: Πτυχίο ή δίπλωμα ΤΕΙ της ημεδαπής ή της αλλοδαπής 
ειδικότητας ηλεκτρολόγου ή μηχανολόγου. 

Ειδικά προσόντα: α) Εμπειρία σε θέματα του αντικειμένου τους, β) Γνώση 
ξένης γλώσσας, γ) Χειρισμός Η/Υ. 

2 

12 

Διοικητικοί - 
Λογιστικοί 
Γραμματείς 
Ταμίες 

Δ.Ε. 

Τυπικά προσόντα: α) Δίπλωμα Επαγγελματικής Κατάρτισης Ι.Ε.Κ. 
οποιοσδήποτε ειδικότητας του τομέα Χρηματοπιστωτικών και Διοικητικών 
Υπηρεσιών (πρώην Οικονομίας και Διοίκησης), ή Πτυχίο Β' κύκλου σπουδών 

Τ. Ε. Ε., ανεξάρτητα από ειδικότητα, ή πτυχίο Α' κύκλου σπουδών Τ. Ε. Ε., 
ειδικότητας του Τομέα Οικονομίας και Διοίκησης ή Απολυτήριο Γενικού 
Λυκείου, ή Ενιαίου Πολυκλαδικού Λυκείου των κλάδων διοικητικών 
υπηρεσιών, ή Απολυτήριο Τεχνικού Επαγγελματικού Λυκείου των τμημάτων 
υπαλλήλων λογιστηρίου, υπαλλήλων διοίκησης και εμπορικών επιχειρήσεων, 
ή απολυτήριο Λυκείου Γενικής κατεύθυνσης, ή άλλος ισότιμος τίτλος σχολών 
της ημεδαπής ή της αλλοδαπής, β) Χειρισμός Η/Υ στα αντικείμενα: 
επεξεργασία κειμένων, υπολογιστικά φύλλα, υπηρεσίες διαδικτύου. 

Ειδικά προσόντα: α) Εμπειρία σε θέματα του αντικειμένου τους β) Γνώση ξένης 
γλώσσας. 

6 

13 

Καταμετρητές- 
Υδρο μετρητές 
Δ.Ε. 

Τυπικά προσόντα: Πτυχίο Α' ή Β' κύκλου σπουδών Τ.Ε.Ε., ή Απολυτήριο Ενιαί¬ 
ου Πολυκλαδικού Λυκείου, ή Τεχνικού Επαγγελματικού Λυκείου, ή Τεχνικής 
επαγγελματικής σχολής, ή Λυκείου γενικής κατεύθυνσης, ή άλλος ισότιμος 
τίτλος σχολών της ημεδαπής ή της αλλοδαπής. 

Ειδικά προσόντα: α) Εμπειρία στην άσκηση επαγγέλματος, β) χειρισμός Η/Υ, 
γ) άδεια οδήγησης μοτοποδηλάτου ή αυτοκινήτου β' ερασιτεχνικού. 

2 

14 

Τεχνίτες - 
Υδραυλικοί 
Δ.Ε. 

Τυπικά προσόντα: Δίπλωμα επαγγελματικής κατάρτισης Ι.Ε.Κ., ή Πτυχίο Α' ή Β' 
κύκλου σπουδώνΤ.Ε.Ε., ή Απολυτήριο ενιαίου πολυκλαδικού Λυκείου, ή 
Τεχνικού Επαγγελματικού Λυκείου, ή Τεχνικής Επαγγελματικής Σχολής 
Δευτεροβάθμιας εκπαίδευσης, ή Σχολής ΟΑΕΔ, ή άλλος ισότιμος τίτλος 
σχολών της ημεδαπής ή της αλλοδαπής. 

Ειδικά προσόντα: α) Εμπειρία σε θέματα του αντικειμένου τους, β) Άδεια 
οδήγησης αυτοκινήτου β'ερασιτεχνικού. 

4 

15 

Χειριστές 

Μηχανημάτων 

Έργων 

Δ.Ε. 

Τυπικά προσόντα: α) Δίπλωμα επαγγελματικής κατάρτισης Ι.Ε.Κ., ή Πτυχίο Α' 
ή Β' κύκλου σπουδώνΤ.Ε.Ε., ή Απολυτήριο Ενιαίου πολυκλαδικού Λυκείου, ή 
Τεχνικού Επαγγελματικού Λυκείου, ή Τεχνικής Επαγγελματικής Σχολής 
Δευτεροβάθμιας εκπαίδευσης, ή Σχολής ΟΑΕΔ του ν. 1346/1983 της 
αντίστοιχης ειδικότητας ή ισότιμος τίτλος σχολών της ημεδαπής ή της 
αλλοδαπής, β) άδεια ασκήσεως επαγγέλματος. 

Ειδικά προσόντα: Εμπειρία σε θέματα του αντικειμένου τους. 

1 

16 

Τεχνίτες 

Ηλεκτρολόγοι 

Δ.Ε. 

Τυπικά προσόντα: α) Δίπλωμα επαγγελματικής κατάρτισης Ι.Ε.Κ., ή Πτυχίο Α' 
ή Β' κύκλου σπουδώνΤ.Ε.Ε., ή Απολυτήριο ενιαίου πολυκλαδικού Λυκείου, ή 
Τεχνικού Επαγγελματικού Λυκείου, ή Τεχνικής Επαγγελματικής Σχολής 
Δευτεροβάθμιας εκπαίδευσης, ή Σχολής ΟΑΕΔ της αντίστοιχης ειδικότητας, ή 
άλλος ισότιμος τίτλος σχολών της ημεδαπής ή της αλλοδαπής, β) άδεια Γ' 
κατηγορίας εγκαταστάτη ή συντηρητή. 

Ειδικά προσόντα: α) Εμπειρία σε θέματα του αντικειμένου τους, β) Άδεια 
οδήγησης αυτοκινήτου β' ερασιτεχνικού. 

1 

17 

Μηχανοτεχνίτες - 
(Σιδηρουργοί - 
Εφαρμοστές) 
Δ.Ε. 

Τυπικά προσόντα: α) Δίπλωμα επαγγελματικής κατάρτισης Ι.Ε.Κ., ή Πτυχίο Α' 
ή Β' κύκλου σπουδών Τ.Ε.Ε., ή Απολυτήριο ενιαίου πολυκλαδικού Λυκείου, ή 
Τεχνικού Επαγγελματικού Λυκείου, ή Τεχνικής Επαγγελματικής Σχολής 
Δευτεροβάθμιας εκπαίδευσης, ή Σχολής ΟΑΕΔ της αντίστοιχης ειδικότητας, ή 
άλλος ισότιμος τίτλος σχολών της ημεδαπής ή της αλλοδαπής, β) άδεια 
ασκήσεως επαγγέλματος. 

Ειδικά προσόντα: α) Εμπειρία σε θέματα του αντικειμένου τους, β) Άδεια 
οδήγησης αυτοκινήτου β'ερασιτεχνικού. 

2 

18 

Οδηγοί 

Αυτοκινήτων 

Δ.Ε. 

Τυπικά προσόντα: α) Δίπλωμα επαγγελματικής κατάρτισης Ι.Ε.Κ. ειδικότητας 
τεχνικού αυτοκινήτων οχημάτων ή εκπαιδευτή υποψηφίων οδηγών 
αυτοκινήτων, ή Πτυχίο Α' ή Β' κύκλου σπουδών Τ.Ε.Ε. ειδικότητας μηχανών και 
συστημάτων αυτοκινήτων, ή Απολυτήριο ενιαίου πολυκλαδικού Λυκείου τμή¬ 
ματος μηχανικών αυτοκίνητων, η Τεχνικής Επαγγελματικής Σχολής 
ειδικότητας μηχανών αυτοκινήτου, ή Σχολής μαθητείας ΟΑΕΔ μηχανοτεχνίτη 
αυτοκινήτων, ή άλλος ισότιμος τίτλος σχολών της ημεδαπής ή της αλλοδαπής, 
β) άδεια ικανότητος οδηγού αντίστοιχης κατηγορίας οχήματος. 

Ειδικά προσόντα: α) Εμπειρία στην άσκηση επαγγέλματος. 

1 

19 

Προσωπικό 

Καθαριότητας 

Υ.Ε. 

Τυπικά προσόντα: Απολυτήριο τριτάξιου γυμνασίου, ή Δημοτικού, ή 
κατώτερης τεχνικής σχολής. 

Ειδικά προσόντα: Ανάλογη ικανότητα ή εμπειρία. 

Τυπικά προσόντα: Απολυτήριο τριτάξιου γυμνασίου, ή Δημοτικού, ή 
κατώτερης τεχνικής σχολής. 

Ειδικά προσόντα: Ανάλογη ικανότητα ή εμπειρία. 

1 

Φύλακες - 
Βοηθοί 
Εργάτες 
γενικών 
καθηκόντων 
Υ.Ε. 

Τυπικά προσόντα: Απολυτήριο δημοτικού σχολείου, ή δημοτικού ή τριτάξιου 
γυμνασίου ή κατώτερης τεχνικής σχολής. 

Ειδικά προσόντα: α) Ανάλογη ικανότητα ή εμπειρία, β) άδεια οδήγησης αυτο¬ 
κινήτου β'ερασιτεχνικού. 

10 

ΣΥΝΟΛΟ ΟΡΓΑΝΙΚΩΝ ΘΕΣΕΩΝ 

41 


ΚΕΦΑΛΑΙΟ Γ' 

ΑΡΜΟΔΙΟΤΗΤΕΣ ΕΠΙΧΕΙΡΗΣΙΑΚΩΝ ΜΟΝΑΔΩΝ 


Άρθρο 14ο 

Αρμοδιότητες Γενικού Διευθυντή 

Οι αρμοδιότητες τα καθήκοντα και τα δικαιώματα του Γενικού Διευθυντή καθορίζονται όπως προβλέπουν κάθε 
φορά οι ισχύουσες διατάξεις νόμων και οι κανονισμοί της Δ.Ε.Υ.Α. Σικυωνίων. 

Ειδικότερα ο Γενικός Διευθυντής: 

1. Προΐσταται όλων των υπηρεσιών της Δ.Ε.Υ.Α. Σικυωνίων, διευθύνει, εποπτεύει και ελέγχει τις εργασίες αυτών 
και συνεργάζεται με τους Διευθυντές των υπηρεσιών για την εύρυθμη λειτουργία τους. 

2. Συνεργάζεται με το Διοικητικό Συμβούλιο και το ενημερώνει για όλα τα ζητήματα που αφορούν στη Δ.Ε.Υ.Α. 
Σικυωνίων, έχει την ευθύνη για την εφαρμογή και υλοποίηση των αποφάσεων του Διοικητικού Συμβουλίου και των 
επιτροπών της παρ. 3 του άρθρου 5 του ν. 1069/1980 και συμμετέχει στις συνεδριάσεις του Διοικητικού Συμβουλίου 
εισηγούμενος τα συζητούμενα θέματα, χωρίς δικαίωμα ψήφου. 

3. Διοικεί το προσωπικό της Δ.Ε.Υ.Α. Σικυωνίων και μεριμνά για την καλλιέργεια πνεύματος συνεργασίας και 
εμπιστοσύνης μεταξύ του, φροντίζει για την εκπαίδευση και επιμόρφωσή του, με στόχο την βελτίωση της αποδο- 
τικότητάς του, καθώς και για τη βελτίωση των συνθηκών εργασίας του. 

4. Μεριμνά και έχει την ευθύνη για: 

•Την εκπλήρωση του σκοπού για τον οποίο συστήθηκε η επιχείρηση. 

• Την κατάρτιση του ετήσιου προγράμματος μελέτης, κατασκευής, επέκτασης και συντήρησης των δικτύων 
ύδρευσης, αποχέτευσης και των συναφών μ'αυτά εγκαταστάσεων. 

• Την κατάρτιση του ετήσιου προγράμματος έργων και επενδύσεων για το επόμενο οικονομικό έτος, καθώς και 
τα επόμενα τέσσερα (4) οικονομικά έτη και προτείνει τις πηγές χρηματοδότησής του. Το πρόγραμμα επενδύσεων 
καταρτίζεται με τη βοήθεια των αρμόδιων τεχνικών και οικονομικών υπηρεσιών. 

• Τη σύνταξη δύο τουλάχιστον μήνες πριν από την έναρξη κάθε οικονομικού έτους του προϋπολογισμού εσόδων 
και εξόδων της επιχείρησης. 

•Τη σύνταξη του ετήσιου απολογισμού και της έκθεσης πεπραγμένων της επιχείρησης μέσα σε τρεις (3) μήνες 
από την λήξη του έτους. 

•Την κατάρτιση των αναγκαίων αναμορφώσεων και τροποποιήσεων στα προγράμματα κατασκευής έργων και 
στον ετήσιο προϋπολογισμό εσόδων και εξόδων. 

• Τον έγκαιρο προγραμματισμό από τις διάφορες υπηρεσίες των παραγγελιών όλων των αναγκαίων υλικών λει¬ 
τουργίας των εγκαταστάσεων και εκτέλεσης των διαφόρων έργων, όπως και για την ποιότητα και τις τιμές αυτών, 
σύμφωνα με τις αποφάσεις και εντολές του ίδιου και του Διοικητικού Συμβουλίου. 

•Τη σύνταξη και έκδοση του ενημερωτικού τεύχους της Δ.Ε.Υ.Α. Σικυωνίων που προβλέπεται από το άρθρο 19 
του ν. 1069/1980. 

•Την επίλυση κάθε αμφισβήτησης για τα όρια των αρμοδιοτήτων των Διευθύνσεων των υπηρεσιών καιτωνΤμη- 
μάτων τους. Σε περίπτωση διαφωνίας επικρατέστερη θεωρείται η άποψη του Γενικού Διευθυντή μέχρι την τελική 
επίλυση του θέματος από το Διοικητικό Συμβούλιο της Δ.Ε.Υ.Α. Σικυωνίων. 

•Την υπεύθυνη εκτέλεση των αποφάσεων του Δ.Σ. 

• Παραλαμβάνει την εισερχόμενη αλληλογραφία και κατανέμει αυτή στις Διευθύνσεις και στα αρμόδια Τμήματα 
προς διεκπεραίωση. 

5. Ο Γεν. Διευθυντής ελέγχει την καθημερινή εργασία της επιχείρησης, ασκεί την εποπτεία επί της διεξαγωγής 
των εργασιών κάθε υπηρεσίας έχοντας τη διοίκηση του προσωπικού της και εισηγείται στο Διοικητικό Συμβούλιο: 

• Την ανάθεση μελετών έργων και προμηθειών και του τρόπου εκτέλεσης αυτών σύμφωνα με τις ισχύουσες 
διατάξεις. 

•Την εκποίηση ή εκμίσθωση ακινήτων ή κινητών πραγμάτων που ανήκουν στην επιχείρηση. 

• Την έγερση αγωγών, την άσκηση των ενδίκων μέσων ή την παραίτηση απ' αυτά και την επιδίωξη συμβιβασμού. 

•Τη σύναψη δανείων. 

• Τη συμμετοχή φυσικών ή νομικών προσώπων ή οργανισμών Τοπικής Αυτοδιοίκησης ή επιχειρήσεων κοινής 
ωφέλειας στη δαπάνη κατασκευής έργων, τα οποία επιθυμεί να κατασκευάσει η επιχείρηση, κατά προτεραιότητα, 
όπως και τους όρους συμμετοχής. 








Τεύχος Β' 798/07.03.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


9561 


• Τη λήψη των κατάλληλων μέτρων για την ασφάλεια 
των εργαζομένων της επιχείρησης, όπως και για την 
τήρηση των διατάξεων της εργατικής νομοθεσίας. Οι 
αρμόδιοι κατά περίπτωση προϊστάμενοι είναι υποχρε¬ 
ωμένοι να θέτουν αμελλητί υπόψη του Γεν. Διευθυντή 
τέτοια ζητήματα. 

• Ολα τα προς συζήτηση θέματα. 

6. Ο Γενικός Διευθυντής της επιχείρησης αποφασίζει 
για: 

• Την εκτέλεση συνηθισμένης φύσης έργων ή προμη¬ 
θειών και ανάληψης υποχρεώσεων, εφόσον η συνολική 
δαπάνη δεν υπερβαίνει το ποσό που καθορίζεται κάθε 
φορά από το ν. 1069/1980, το όριο αυτό επιτρέπεται να 
αυξομειώνεται με απόφαση του Διοικητικού Συμβουλίου 
της Επιχείρησης, σε συνδυασμό πάντοτε με την κείμενη 
νομοθεσία. 

■ Την τοποθέτηση κάθε εργαζόμενου στην ανάλογη 
θέση του Ο.Ε.Υ., μετά την απόφαση του Διοικητικού Συμ¬ 
βουλίου για την ένταξή του στο τακτικό προσωπικό της 
Δ.Ε.Υ.Α. Σικυωνίων. 

• Σε συνεργασία με το Διευθυντή της κάθε Διεύθυνσης 
αποφασίζει για τη μετακίνηση των εργαζομένων από 
τμήμα σε τμήμα της ίδιας υπηρεσίας για την κάλυψη 
τακτικών ή έκτακτων αναγκών. 

•Τη χορήγηση αδειών στο προσωπικό της επιχείρησης 
ύστερα από εισήγηση των αρμοδίων κατά περίπτωση 
προϊσταμένων, με βάση προγραμματισμό που θα εξα¬ 
σφαλίζει την ομαλή λειτουργία της Δ.Ε.Υ.Α. Σικυωνίων 
από άποψη επάρκειας προσωπικού στις διάφορες θέ¬ 
σεις, λαμβάνοντας παράλληλα υπόψη και τις πραγματι¬ 
κές ανάγκες των εργαζομένων. 

7.0 Γενικός Διευθυντής της επιχείρησης: 

• Θεωρεί και υπογράφει τις μελέτες επέκτασης και 
συμπλήρωσης των εγκαταστάσεων, τους όρους των 
διακηρύξεων της προμήθειας όλων των υλικών και της 
εκτέλεσης νέων έργων. 

• Θεωρεί και υπογράφει τα εντάλματα πληρωμών και 
τις ημερήσιες ταμειακές καταστάσεις της επιχείρησης, 
την οποία αρμοδιότητα μπορεί να εκχωρήσει για ορι¬ 
σμένο ή αόριστο μέχρι ανάκλησης χρόνο και κατόπιν 
έγκρισης του Διοικητικού Συμβουλίου στον Διευθυντή 
Διοικητικών και Οικονομικών Υπηρεσιών. 

• Θεωρεί τα διάφορα τιμολόγια προμήθειας εργαλείων, 
υλικών κ.λπ. πριν από την έκδοση των ενταλμάτων πλη¬ 
ρωμής, αφού προηγουμένως ζητήσει από τις αρμόδιες 
κατά περίπτωση υπηρεσίες να βεβαιώσουν ότι παραλή- 
φθηκαν τα αναγραφόμενα στα τιμολόγια υλικά ή υπη¬ 
ρεσίες και ότι η ποιότητα, οι τιμές μονάδας και οι άλλοι 
όροι της προμήθειας είναι σύμφωνοι με την παραγγελία, 
τη σύμβαση ή το ιδιωτικό συμφωνητικό. 

• Υπογράφει όλα τα έγγραφα υπηρεσιακού χαρακτήρα. 
Τα έγγραφα ανάληψης υποχρεώσεων υπογράφονται από 
το Γενικό Διευθυντή μόνο εφόσον έχει εξουσιοδοτηθεί 
από το Διοικητικό Συμβούλιο και πάντοτε μέσα στο πλαί¬ 
σιο αυτής της εξουσιοδότησης. 

• Έχει επίσης όλες τις άλλες αρμοδιότητες και εξουσίες 
που ορίζονται από τη διέπουσα νομοθεσία της Δ.Ε.Υ.Α. 
Σικυωνίων, τους άλλους εσωτερικούς κανονισμούς αυτής 


και αυτές που εκχωρεί προς αυτόν το Διοικητικό Συμβού¬ 
λιο ή ο Πρόεδρος του Διοικητικού Συμβουλίου. 

• Ο Γενικός Διευθυντής της επιχείρησης καλεί υποχρεω¬ 
τικά τουλάχιστον μία φορά τις πρώτες μέρες κάθε μήνα, 
αλλά και όσες φορές κρίνει σκόπιμο, τους Διευθυντές 
Υπηρεσιών, προκειμένου να ενημερωθεί για την πορεία 
των εργασιών, να συντονίσει τις εργασίες, να επιλύσει 
τυχόν διοικητικά ή τεχνικά προβλήματα και να ενημε¬ 
ρώσει αυτούς για τη μελλοντική πορεία της επιχείρησης. 

• Τον Γενικό Διευθυντή όταν απουσιάζει ή κωλύεται 
αναπληρώνει ο κατά βαθμό ανώτερος και επί ισόβαθ- 
μων ο αρχαιότερος οριζόμενος υπάλληλος με απόφαση 
του Διοικητικού Συμβουλίου της επιχείρησης, σύμφωνα 
με τα οριζόμενα στην παράγραφο 7 του άρθρου 6 του 
ν. 1069/1980. 

Άρθρο 15ο 

Γραφείο Γραμματείας Διοίκησης 

Το γραφείο αυτό παρέχει τη γραμματειακή υποστήρι¬ 
ξη στο Διοικητικό Συμβούλιο και τη Γενική Διεύθυνση και 
λειτουργεί υπό την άμεση εποπτεία του Γενικού Διευθυ¬ 
ντή, ο οποίος συντονίζει και τις εργασίες του. 

Ειδικότερα η γραμματεία: 

• Παρίσταται στις συνεδριάσεις του Διοικητικού Συμ¬ 
βουλίου, τηρεί τα πρακτικά των συνεδριάσεων αυτού, 
επιμελείται για την απομαγνητοφώνηση των αποφάσε¬ 
ων και εκτελεί κάθε εργασία σχετική με τη συγκρότηση, 
λειτουργία κ.λπ. του Διοικητικού Συμβουλίου. 

• Μεριμνά για τον ορισμό από το Δ.Σ. θεμάτων ανα- 
πλήρωσης των μελών που κωλύονται ή απουσιάζουν. 

• Κοινοποιεί σε όλα τα μέλη του Δ.Σ. κυρωμένα αντί¬ 
γραφα της πρόσκλησης της συνεδρίασης με πλήρη φά¬ 
κελο που περιέχει τα προς συζήτηση θέματα και μεριμνά 
για την υπογραφή των πρακτικών και αποφάσεων από 
τον Πρόεδρο και το Δ.Σ. 

• Έχει την ευθύνη ενημέρωσης των οργάνων του Δ.Σ. 

• Μεριμνά για τις δημοσιεύσεις των αποφάσεων σε 
ΦΕΚ όταν αυτό απαιτείται και την ανάρτησή τους στο 
πρόγραμμα «Διαύγεια». 

• Μεριμνά για την κοινοποίηση των αποφάσεων του 
Δ.Σ. προς τις υπηρεσίες ή τρίτους. 

• Μεριμνά για την οργάνωση, ταξινόμηση, τήρηση 
κ.λπ. του αρχείου του Δ.Σ. και της Γενικής Διεύθυνσης 
με τρόπο που να διασφαλίζεται η νομιμότητα και εγκυ- 
ρότητά του. 

• Διεξάγει την αλληλογραφία του Προέδρου, του Δ.Σ. 
και του Γενικού Δ/ντή. 

• Παραλαμβάνει τα εισερχόμενα έγγραφα, από το 
Γενικό Πρωτόκολλο, διεκπεραίωσης και αρχείου για τη 
Δ/νση. 

• Αποδίδει τα εξερχόμενα έγγραφα των τμη μάτων της 
Διεύθυνσης στο Γραφείο Γενικού Πρωτοκόλλου διεκπε¬ 
ραίωσης και αρχείου. 

• Καταχωρεί την εισερχόμενη και εξερχόμενη αλλη¬ 
λογραφία των τμημάτων της Γενικής Διεύθυνσης. Έχει 
την ευχέρεια παρακολούθησης του πρωτοκόλλου της 
επιχείρησης. 

• Παρέχει γραμματειακή υποστήριξη στη Διεύθυνση. 

• Αποστολή και λήψη ΕΑΧ. 

Άρθρο 16ο 

Διευθυντής Διοικητικής 
και Οικονομικής Υπηρεσίας 

Ο Διευθυντής της Διοικητικής και Οικονομικής Υπη¬ 
ρεσίας προΐσταται σε όλα τα Τμήματα, Γραφεία και Συ¬ 
νεργεία της Διοικητικής και Οικονομικής Υπηρεσίας της 
Επιχείρησης συντονίζοντας τις εργασίες τους και είναι 
υπεύθυνος απέναντι στον Γεν. Διευθυντή για τις πράξεις 
ή και τις παραλείψεις των υπηρεσιών που προΐσταται. 

Είναι υπεύθυνος για: 

• Την κατάρτιση, κάθε χρόνο του προγράμματος επεν¬ 
δύσεων για το επόμενο οικονομικό έτος, υποδεικνύο¬ 
ντας τις εγκεκριμένες ή προτεινόμενες πηγές χρηματο¬ 
δότησης τούτου. 

• Για τη σύνταξη, δύο τουλάχιστον μήνες πριν από την 
έναρξη κάθε οικονομικού έτους, του προϋπολογισμού 
εσόδων και εξόδων της Επιχείρησης. 

•Τη σύνταξη του ετήσιου ισολογισμού και απολογι¬ 
σμού της Επιχείρησης, μέσα σε τρεις μήνες από τη λήξη 
κάθε οικονομικού έτους. 

•Τη σύνταξη και υπογραφή των ετήσιων οικονομικών 
καταστάσεων (Ισολογισμό, Αποτελέσματα Χρήσεως, Λο¬ 
γαριασμό Εκμετάλλευσης και Πίνακα διάθεσης αποτελε¬ 
σμάτων) της Επιχείρησης. 

• Τ ην σύνταξη της ετήσιας απογραφής των πάσης φύ- 
σεως περιουσιακών στοιχείων της Επιχείρησης η οποία 
πρέπει να έχει συντελεστεί μέσα σε ένα μήνα από τη λήξη 
του ημερολογιακού έτους. 

• Την εισήγηση της τιμολογιακής πολιτικής της Επι¬ 
χείρησης. 

• Τη σύνταξη της συγγραφής υποχρεώσεων και τους 
όρους της διακήρυξης των διαγωνισμών που αφορούν 
την προμήθεια μηχανών γραφείου, Η/Υ και συστημάτων, 
γραφικής ύλης, εντύπων, ειδών καθαριότητας και λοιπών 
ειδών διοικητικής φύσεως. 

• Την εποπτεία και την καλή εξυπηρέτηση των κατα¬ 
ναλωτών. 

• Την εποπτεία των τμημάτων της αρμοδιότητάς του 
όπως του Λογιστηρίου, του Ταμείου και των διαδικασι¬ 
ών προμηθειών της Δ.Ε.Υ.Α. Σικυωνίων, του γραφείου 
καταναλωτών, του γραφείου προσωπικού, του γραφείου 
υδρομετρητών, καθώς και κάθε τμήματος της αρμοδι¬ 
ότητάς του. 

• Την παρακολούθηση της αποδοτικότητας του προ¬ 
σωπικού της Διοικητικής και Οικονομικής Υπηρεσίας και 
τη σύνταξη των εκθέσεων ατομικής αξιολόγησης. 

•Τον γενικό έλεγχο εκτέλεσης των πάσης φύσεως ερ¬ 
γασιών της υπηρεσίας, σύμφωνα με τους αντίστοιχους 
κανονισμούς. 

•Την τήρηση των διατάξεων του Ο.Ε.Υ. καθώς επίσης 
και του κανονισμού διαχείρισης και προμηθειών της 
Επιχείρησης. 

• Οποιοδήποτε ζήτημα οικονομικής φύσεως γι' αυτό 
και διενεργεί τακτικά έλεγχο σε κάθε τμήμα της Οικονο¬ 
μικής Υπηρεσίας. 

• Ο Διευθυντής Διοικητικής και Οικονομικής Υπηρε¬ 
σίας: 

• Ελέγχει και υπογράφει τα διάφορα τιμολόγια για 
προμήθειες και εκτέλεση εργασιών. Επίσης θεωρεί τα 


τιμολόγια των προμηθευτών κατά εξουσιοδότηση του 
Γεν. Διευθυντή. 

• Ελέγχει και υπογράφει τα εντάλματα πληρωμών, τα 
γραμμάτια είσπραξης, τα δελτία συμψηφιστικών εγγρα¬ 
φών καθώς και τα δικαιολογητικά που τα συνοδεύουν. 
Με εξουσιοδότηση του Γεν. Διευθυντή θεωρεί τα εντάλ¬ 
ματα πληρωμής. 

• Ελέγχει καθημερινά το ταμείο και φροντίζει για την 
σωστή χρηματοοικονομική διαχείριση αυτού και φροντί¬ 
ζει ώστε να υπάρχουν μικρά ταμειακά υπόλοιπα. 

• Ελέγχει και παρακολουθεί την ομαλή είσπραξη όλων 
των απαιτήσεων της Επιχείρησης. 

• Φροντίζει για την κανονική είσπραξη και έγκαιρη 
απόδοση των λογαριασμών Δημοσίου, των Ασφαλιστι¬ 
κών ταμείων και λοιπών τρίτων. 

• Φροντίζει για την παρακολούθηση απορρόφησης 
πιστώσεων και χρηματοδοτήσεων ενημερώνοντας τον 
Γεν. Διευθυντή. 

• Χρησιμοποιεί οποιονδήποτε από το προσωπικό της 
Υπηρεσίας του για την εκτέλεση κάθε άλλης, συναφούς 
με την ειδικότητά του, εργασίας ανάλογα με τις ανάγκες 
που παρουσιάζονται σε κάθε τμήμα. 

• Καταρτίζει με την βοήθεια των προϊσταμένων της 
Διοικητικής και Οικονομικής Υπηρεσίας το ενημερωτικό 
τεύχος όπως ορίζει το άρθρο 19 του ν. 1069/80. 

• Μετέχει σε συνεδριάσεις του Δ.Σ. εφόσον το ζητήσει 
ο Πρόεδρος. 

Τον Διευθυντή Διοικητικής και Οικονομικής Υπηρεσίας 
απουσιάζοντα ή κωλυόμενο τον αναπληρώνει Προϊστά- 
μενοςΤμήματος της Υπηρεσίας αυτής, κατόπιν αποφά- 
σεως του Διοικητικού Συμβουλίου. 

Άρθρο 17ο 

Προϊστάμενος Διοικητικού Τμήματος 

Ο Προϊστάμενος του Διοικητικού τμήματος έχει την 
ευθύνη όλων των γραφείων του Διοικητικού τμήματος. Η 
διοίκηση για την αποδοτική άσκηση των αρμοδιοτήτων 
αυτών και σύμφωνα με τις ισχύουσες διαδικασίες ανήκει 
στην ευθύνη του Προϊσταμένου του Τμήματος. 

• Είναι υπεύθυνος απέναντι στο Γενικό Διευθυντή και 
το Διευθυντή Διοικητικών και Οικονομικών Υπηρεσιών 
για τις πράξεις ή και παραλήψεις του τμήματός του. 

• Εποπτεύει το προσωπικό του Τμήματος, ελέγχει την 
απόδοσή του στην άσκηση των υπηρεσιακών του κα¬ 
θηκόντων και όταν ζητηθεί υποβάλλει έκθεση προς το 
Διευθυντή Διοικητικών και Οικονομικών Υπηρεσιών. 

• Εισηγείται στο Διευθυντή Διοικητικών και Οικονομι¬ 
κών Υπηρεσιών για θέματα προσωπικού (μετεκπαίδευση 
και κατάρτιση, ποινές, άδειες, μεταβολές, προαγωγές, 
επιβραβεύσεις κ.ά.). 

• Είναι υπεύθυνος για τη σωστή τήρηση των ατομικών 
φακέλων όλου του προσωπικού. 

• Μεριμνά για τη σύνταξη της αλληλογραφίας και για 
τη διεκπεραίωση αυτής. 

Τον Προϊστάμενο Διοικητικού τμήματος αναπληρώ¬ 
νει υπεύθυνος γραφείου του τμήματος αυτού, εφόσον 
διαθέτει τα κατάλληλα προσόντα, κατόπιν αποφάσεως 
του Διευθυντή Διοικητικών και Οικονομικών Υπηρε¬ 
σιών. 




Τεύχος Β' 798/07.03.2018 

Άρθρο 18ο 

Γραφείο Προσωπικού και Μισθοδοσίας - 
Εκπαίδευσης Προσωπικού 

Στις υποχρεώσεις του είναι η μέριμνα όλων των υπη¬ 
ρεσιακών και μισθολογικών θεμάτων που αφορούν το 
τακτικό και έκτακτο προσωπικό της επιχείρησης, ο προ¬ 
γραμματισμός, η οργάνωση και η εκτέλεση εκπαιδευτι¬ 
κών προγραμμάτων. 

• Μεριμνά για την έκδοση της μισθοδοσίας. 

• Παρακολουθεί την υπηρεσιακή κατάσταση του προ¬ 
σωπικού και εισηγείται για κάθε θέμα που αναφέρεται 
σε αυτή είτε αυτεπάγγελτα, είτε με αίτηση του ενδιαφε¬ 
ρομένου, είτε γιατί νεώτερες διατάξεις έχουν επιφέρει 
μεταβολές στην κατάσταση αυτή και εκδίδει τις απα¬ 
ραίτητες βεβαιώσεις. 

• Παρακολουθεί τις μεταβολές της εργατικής και ασφα¬ 
λιστικής νομοθεσίας και εισηγείται για την εφαρμογή 
τους. 

• Συντάσσει τις προκηρύξεις πρόσληψης του προσω¬ 
πικού της Δ.Ε.Υ.Α. Σικυωνίων και επιμελείται την όλη 
διαδικασία, καταρτίζει τις συμβάσεις προσλήψεων και 
μεριμνά για την αναγγελία της πρόσληψης και της λήξης 
των συμβάσεων στους αρμόδιους φορείς. 

• Επιμελείται γενικά για την προώθηση και εφαρμογή 
αποφάσεων του Διοικητικού Συμβουλίου, που σχετίζο¬ 
νται με την υπηρεσιακή και μισθολογική κατάσταση του 
προσωπικού. 

• Επιμελείται κάθε θέμα που αναφέρεται στην έξοδο 
του προσωπικού από την επιχείρηση, υπολογίζει την 
εφάπαξ αποζημίωση και εκδίδει τα σχετικά με τη συ- 
νταξιοδότηση έγγραφα. 

• Τηρεί το Μητρώο του προσωπικού της Δ.Ε.Υ.Α. Σικυω¬ 
νίων που προβλέπεται στο σχετικό άρθρο του παρόντος 
οργανισμού (ατομικούς φακέλους) και το ενημερώνει με 
κάθε μεταβολή. 

• Ενη μερώνει την μισθοδοσία για τις υπη ρεσιακές με¬ 
ταβολές που επηρεάζουν την μισθοδοσία. 

• Μεριμνά για την πιστή εφαρμογή του ωραρίου 
και προβαίνει στις νόμιμες περικοπές για το χρόνο μη 
παροχής υπηρεσίας αδιακρίτως αιτίας. Συντάσσει τον 
προγραμματισμό υπερωριακής απασχόλησης του προ¬ 
σωπικού. 

• Μεριμνά για την χορήγηση αδειών κανονικών, αναρ- 
ρωτικών, άνευ αποδοχών, γονικών, συνδικαλιστικών, κυ- 
ήσεως και φοιτητικών και τηρεί ενημερωμένο αρχείο. 

• Επιμελείται κάθε θέμα που αναφέρεται σε έξοδα κι- 
νήσεως, παραστάσεως ή οδοιπορικά του συνόλου του 
προσωπικού της επιχείρησης, εκδίδει τις αναγκαίες δα¬ 
πάνες και ενημερώνει την μισθοδοσία. 

• Εκδίδει τις βεβαιώσεις που έχουν σχέση με την υπη¬ 
ρεσιακή κατάσταση του προσωπικού που υπηρετεί ή 
αυτού που αποχώρησε ή τρίτων μετά από αίτηση του 
ενδιαφερομένου ή αυτεπάγγελτα εφόσον ορίζεται από 
νόμο ή κανονισμό. 

• Συντάσσει τις μισθολογικές καταστάσεις. 

■ Εκδίδει τις ετήσιες βεβαιώσεις αποδοχών του προ¬ 
σωπικού, επιμελείται και εισηγείται την βελτίωση του 
συστήματος μισθοδοσίας και παρέχει στοιχεία για την 
κατάρτιση των συλλογικών συμβάσεων. 


■ Εκδίδει κάθε βεβαίωση που αφορά τα στοιχεία μι¬ 
σθοδοσίας και τις κρατήσεις προς τα ασφαλιστικά ταμεία 
τόσο των υπηρετούντων, όσο και των συνταξιοδοτηθέ- 
ντων υπαλλήλων. 

Ο Προγραμματισμός, οργάνωση και εκτέλεση εκπαι¬ 
δευτικών προγραμμάτων, για την συνεχή και σύγχρονη 
επαγγελματική κατάρτιση του προσωπικού, ώστε να 
μπορούν οι εργαζόμενοι να ανταποκριθούν στις απαι¬ 
τήσεις του αντικειμένου εργασίας τους και στις νέες τε¬ 
χνολογίες. 

Άρθρο 19ο 

Γραφείο Γραμματείας - Γενικού Πρωτοκόλλου - 

Γενικών Καθηκόντων 

■ Μεριμνά για την παραλαβή και διεκπεραίωση της 
πάσης φύσεως αλληλογραφίας της επιχείρησης. 

• Επιμελείται για την καταχώριση της εισερχόμενης και 
εξερχόμενης αλληλογραφίας στα βιβλία πρωτοκόλλου 
και προβαίνει στον συσχετισμό των εγγράφων αυτών 
ώστε να είναι ευχερής η εξεύρεση της σειράς των εγ¬ 
γράφων που αναφέρονται στο κάθε θέμα. 

■ Διανέμει με τα ειδικά βιβλία διεκπεραίωσης τα ει¬ 
σερχόμενα έγγραφα αφού αυτά έχουν χαρακτηρισθεί 
και πρωτοκολληθεί στα αρμόδια τμήματα για τις δικές 
τους ενέργειες. 

• Παρακολουθεί την Εφημερίδα της Κυβερνήσεως και 
τηρεί πλήρες αρχείο των νομοθετημάτων που αφορούν 
την επιχείρηση. 

■ Διαχειρίζεται το γενικό αρχείο αλληλογραφίας της 
επιχείρησης σε ηλεκτρονική μορφή. 

• Διαχειρίζεται το τηλεφωνικό κέντρο. 

• Αποστολή και λήψη ΕΑΧ. 

• Στο γραφείο ανήκει το προσωπικό καθαριότητας, οι 
τηλεφωνητές και οι κλητήρες. 

Άρθρο 20ο 

Προϊστάμενος Οικονομικού Τμήματος 

Ο Προϊστάμενος του Οικονομικού τμήματος έχει την 
ευθύνη του Οικονομικού τμήματος. Η διοίκηση για την 
αποδοτική άσκηση των αρμοδιοτήτων αυτών και σύμ¬ 
φωνα με τις ισχύουσες διαδικασίες ανήκει στην ευθύνη 
του Προϊσταμένου του Τμήματος. 

Είναι υπεύθυνος: 

• Απέναντι στο Γενικό Διευθυντή και το Διευθυντή Δι¬ 
οικητικών και Οικονομικών Υπηρεσιών για τις πράξεις ή 
και παραλείψεις του τμήματός του. 

• Για θέματα οικονομικής φύσης της Επιχείρησης. 

• Για τη σύνταξη του ισολογισμού και των συναφών οι¬ 
κονομικών καταστάσεων σε συνεργασία με το Διευθυντή 
Διοικητικών και Οικονομικών και Υπηρεσιών. 

• Για την υπογραφή όλων των ενταλμάτων πληρωμής, 
των γραμματίων είσπραξης, των επιταγών, καθώς και για 
ό,τι ορίζει ο νόμος. 

• Για την παρακολούθηση της καθημερινής οικονομι¬ 
κής κατάστασης της επιχείρησης. 

■ Για την παρακολούθηση της είσπραξης όλων των 
χρηματικών απαιτήσεων της ΔΕΥΑΣ από τρίτους. 

• Για την ομαλή είσπραξη των τελών ύδρευσης, αποχέ¬ 
τευσης και όποιων εσόδων της Επιχείρησης, σε συνερ¬ 
γασία με το Τμήμα Καταναλωτών. 

• Για την έγκαιρη ενημέρωση του Διευθυντή Διοικητι¬ 
κών και Οικονομικών Υπηρεσιών για τις ληξιπρόθεσμες 
οφειλές τρίτων. 

■ Για την κατάρτιση προγράμματος προμηθειών της 
Επιχείρησης, συνοδευμένου από έκθεση αιτιολόγησης 
της σκοπιμότητας αυτών, σε συνεργασία με το Διευθυντή 
του και τους Διευθυντές των άλλων υπηρεσιών. 

• Για την επίβλεψη της διαδικασίας προκήρυξης δια¬ 
γωνισμών, αξιολόγησης προσφορών και σύναψης συμ¬ 
βάσεων, σύμφωνα με τις ισχύουσες διατάξεις, για την 
προμήθεια υλικών ή αναλώσιμων. Διευκρινίζεται ότι η 
σύνταξη των όρων των προμηθειών ή εργασιών, ανήκει 
στο τμήμα εκείνο της Επιχείρησης, που προκάλεσε την 
ενέργεια. 

• Για τη συγκρότηση επιτροπών για τη διενέργεια δια¬ 
γωνισμών και για την παραλαβή των υλικών. 

■ Για τη σύνταξη των πρακτικών των παραπάνω επι¬ 
τροπών. 

■ Για την προώθηση των αιτήσεων προμηθειών και 
εκτέλεσης εργασιών όλων των τμημάτων της Υπηρεσίας. 

• Για την παρακολούθηση της κίνησης των υλικών και 
της φροντίδας σε συνεργασία με τα αρμόδια Τμήματα 
και γραφεία να υπάρχουν τα απαιτούμενα αποθέματα. 

• Για την έγκαιρη είσπραξη μισθωμάτων ή άλλων προ¬ 
σόδων που προέρχονται από την εκμετάλλευση της ακί¬ 
νητης περιουσίας της Επιχείρησης. 

Τον Προϊστάμενο Οικονομικού τμήματος αναπληρώ¬ 
νει ο υπεύθυνος του γραφείου Λογιστηρίου, εφόσον 
διαθέτει τα κατάλληλα προσόντα, κατόπιν αποφάσεως 
του Διευθυντή Διοικητικών και Οικονομικών Υπηρεσιών. 

Άρθρο 21ο 

Γραφείο Λογιστηρίου - 

Προϋπολογισμού και Ελέγχου 

Μεριμνά για την λογιστική παρακολούθηση και διεκ¬ 
περαίωση των εσόδων και εξόδων της επιχείρησης, την 
Παρακολούθηση του προϋπολογισμού, καθώς επίσης 
για τον έλεγχο υλοποίησης αυτών. 

Είναι υπεύθυνο για την: 

• Έκδοση χρηματικών ενταλμάτων πληρωμών και επι¬ 
ταγών. 

• Έκδοση γραμματίων είσπραξης. 

■ Μέριμνα για εμπρόθεσμη είσπραξη και απόδοση 
υπέρ Τρίτων πάσης φύσεως κρατήσεων, φόρων και 
χαρτοσήμων. 

• Λογιστική παρακολούθηση και διεκπεραίωση όλων 
των εσόδων και εξόδων της επιχείρησης και τη θεώρηση 
και τήρηση των προβλεπόμενων από το νόμο Λογιστι¬ 
κών Βιβλίων και Στοιχείων. 

• Παρακολούθηση Φ.Π.Α. 

• Συντάσσει προσωρινές δηλώσεις Φ.Μ.Υ. και χαρτοσή¬ 
μου όπως κάθε φορά προβλέπονται από τη νομοθεσία. 

• Επιμελείται την πληρωμή της μισθοδοσίας του προ¬ 
σωπικού. 

•Τηντήρηση όλου του αρχείου των λογιστικών Βιβλίων 
και Στοιχείων για όσο χρόνο προβλέπεται από το νόμο 
και την ετοιμότητα του αρχείου για εύκολη πρόσβαση 
σε όλα τα νόμιμα ελεγκτικά όργανα της Επιχείρησης και 
του Κράτους. 

•Τήρηση στατιστικών οικονομικών στοιχείων. 


• Σύνταξη αλληλογραφίας σε θέματα οικονομικά. 

• Σύνταξη ισολογισμού, γενικής εκμετάλλευσης, απο¬ 
τελεσμάτων χρήσης, διάθεσης αποτελεσμάτων σε συ¬ 
νεργασία με τον Δ/ντή Οικονομικών. 

• Παρακολούθηση και εκτέλεση ετήσιου προϋπολογι¬ 
σμού και μέριμνα για τις επιβαλλόμενες αναμορφώσεις 
αυτού. 

• Έλεγχο υλοποίησης προϋπολογισμού. 

•Τηρεί αρχείο εκδοθέντων ενταλμάτων για κάθε έτος. 

• Παρακολουθεί τα ασφαλιστήρια συμβόλαια των οχη¬ 
μάτων και μηχανημάτων και μεριμνά για την πληρωμή 
αυτών και των τελών κυκλοφορίας. 

Άρθρο 22ο 

Γραφείο Εσόδων και Ταμείου 

• Ασχολείται γενικά με την είσπραξη των εσόδων της 
επιχείρησης και με κάθε εργασία, που έχει σχέση με το 
τμήμα του και ανατίθεται σε αυτόν από το Γενικό Διευ¬ 
θυντή και το Διευθυντή της Διοικητικής και Οικονομικής 
Υπηρεσίας. 

• Συνεργάζεται με τον Προϊστάμενο του Οικονομικού 
Τμήματος και το Διευθυντή της Διοικητικής και Οικο¬ 
νομικής Υπηρεσίας για την εκτέλεση των εργασιών του 
τμήματός του, καθώς και των εργασιών που συνδέονται 
με τη σωστή λειτουργία των άλλων τμημάτων. 

• Εισηγείται στο Διευθυντή της Διοικητικής και Οικο¬ 
νομικής Υπηρεσίας τις διακοπές νερού των δύστροπων 
πελατών, σύμφωνα με τις ισχύουσες κάθε φορά σχετικές 
αποφάσεις. 

• Παρακολουθεί και ελέγχει τις προθεσμίες για την 
ειδοποίηση των καταναλωτών και την ημερομηνία 
πληρωμής και εφαρμόζει με αυστηρότητα τις σχετικές 
προθεσμίες. 

• Διενεργεί το σύνολο των πληρωμών και εισπράξεων 
της επιχείρησης ανεξαρτήτως αιτίας, μεριμνά για την 
είσπραξη των οφειλών και θέτει υπόψη των ανωτέρων 
κάθε περίπτωση οφειλής που πρέπει να συζητηθεί. 

• Επιμελείται την τήρηση των προβλεπομένων βιβλίων 
ταμείου, την συνεχή ενημέρωση αυτών σύμφωνα με τα 
προβλεπόμενα από τον νόμο. 

• Συντάσσει ημερήσια κατάσταση ταμείου, τηρεί τα 
προβλεπόμενα από τον νόμο λογιστικά βιβλία και στοι¬ 
χεία, τα οποία και θέτει υπόψη των ανωτέρων. 

Άρθρο 23ο 

Γραφείο Προμηθειών 

Μεριμνά για την προμήθεια υλικών και εφοδίων με 
τρόπο ώστε να εξασφαλίζεται η καλή και αποδοτική 
λειτουργία της επιχείρησης. 

• Συνεργάζεται με τον Προϊστάμενο του τμήματός του 
και το Διευθυντή Διοικητικών και Οικονομικών Υπηρεσιών. 

• Προβαίνει στον προγραμματισμό προμήθειας υλικών 
μία φορά το έτος, αφού συγκεντρώσει τις ανάγκες από 
τα διάφορα τμήματα. 

• Καθορίζει τους όρους και συντάσσει τις διακηρύξεις 
των προμηθειών, προετοιμάζει τους διαγωνισμούς και 
καταρτίζει τις σχετικές συμβάσεις. 

• Παρακολουθεί την τήρηση των όρων των συμβάσεων 
προμηθειών και φροντίζει για την παραλαβή των προμη- 
θευόμενων υλικών και άλλων εφοδίων της επιχείρησης. 

• Επιβλέπει την διαδικασία προκήρυξης διαγωνισμών, 
αξιολόγησης προσφορών και σύναψης συμβάσεων σύμ¬ 
φωνα με τις ισχύουσες διατάξεις για την προμήθεια υλι¬ 
κών ή αναλωσίμων. Διευκρινίζεται ότι η σύνταξη των 
ειδικών όρων των προμηθειών ή εργασιών ανήκει στο 
τμήμα εκείνο της επιχείρησης που προκάλεσε την ενέρ¬ 
γεια. 

• Μεριμνά για την συγκρότηση επιτροπών για την διε¬ 
νέργεια διαγωνισμών και για την παραλαβή των υλικών. 

• Μεριμνά για την σύνταξη των πρακτικών των παρα¬ 
πάνω επιτροπών. 

• Παρακολουθεί τη νομοθεσία για τις προμήθειες και 
φροντίζει για την εφαρμογή της. 

Άρθρο 24ο 

Π ροϊστάμενος Τ μή ματος Καταναλωτών 

Ο Π ροϊστάμενος του τμήματος καταναλωτών έχει την 
ευθύνη του τμήματός του. Η διοίκηση για την αποδοτική 
άσκηση των αρμοδιοτήτων αυτών και σύμφωνα με τις 
ισχύουσες διαδικασίες ανήκει στην ευθύνη του Προϊστα¬ 
μένου του Τμήματος. 

Είναι υπεύθυνος: 

■ Απέναντι στον Διευθυντή Διοικητικών και Οικονο¬ 
μικών Υπηρεσιών για τις πράξεις ή και παραλείψεις του 
τμήματός του. Προς τον σκοπό αυτό ενημερώνει καθη¬ 
μερινά το Γενικό Διευθυντή και το Διευθυντή Διοικητικών 
και Οικονομικών Υπηρεσιών για όλα όσα συμβαίνουν 
στο τμήμα του. 

• Εισηγείται στο Διευθυντή Διοικητικών και Οικονομι¬ 
κών Υπηρεσιών την εκτέλεση των απαιτούμενων, κάθε 
φορά, έργων και ενεργειών της αρμοδιότητας του Τμή- 
ματόςτου. 

• Για την εξυπηρέτηση των πελατών και τη διαχείριση 
των παραπόνων και των αιτημάτων των καταναλωτών. 

■ Για τον έλεγχο των λογαριασμών από τις παροχές 
νερού και συνδέσεις με την αποχέτευση. 

• Για την κανονική και έγκαιρη καταμέτρηση της κατα¬ 
νάλωσης του νερού από τους καταμετρητές. 

• Για την έκδοση των λογαριασμών κατανάλωσης νε¬ 
ρού και την έγκαιρη αποστολή τους προς τους κατανα¬ 
λωτές. 

• Για τη διόρθωση, μετά από τις προβλεπόμενες ενέρ¬ 
γειες, λογαριασμών νερού. 

• Για την τήρηση του αρχείου πελατών ύδρευσης και 
αποχέτευσης. 

• Για τη διακοπή νερού των πελατών σύμφωνα με τις 
ισχύουσες, κάθε φορά, σχετικές αποφάσεις. 

• Για θέματα πάσης φύσεως που αφορούν τους κατα¬ 
ναλωτές. 

Τον Προϊστάμενο τμήματος Καταναλωτών αναπληρώ¬ 
νει ένας από τους υπεύθυνουςγραφείωντης υπηρεσίας 
αυτής που διαθέτει τα κατάλληλα προσόντα, κατόπιν 
αποφάσεωςτου Διευθυντή Διοικητικών και Οικονομικών 
Υπηρεσιών. 

Άρθρο 25ο 

Γραφείο Εξυπηρέτησης Πελατών - 

Έκδοσης Αδειών Σύνδεσης με τα Δίκτυα 

Μεριμνά για την εξυπηρέτηση των πελατών σε θέματα 
που έχουν σχέση με τον κανονισμό Ύδρευσης-Αποχέτευ¬ 


σης, για την ικανοποίηση των παραπόνων και αιτημάτων 
των πελατών, για την είσπραξη των τελών της επιχείρη¬ 
σης καθώς και για την έκδοση αδειών σύνδεσης με τα 
δίκτυα ύδρευσης και αποχέτευσης. 

Στις υποχρεώσεις του είναι: 

■ Η συμπλήρωση αιτήσεων καταναλωτών για νέα 
συμβόλαια ύδρευσης - αποχέτευσης ή για ακυρώσεις 
συμβολαίων. 

• Η κατάρτιση, τροποποίηση και ανάκληση συμβολαί¬ 
ων ύδρευσης-αποχέτευσης καθώς και έκδοση παραστα¬ 
τικών εγγράφων για πληρωμή πάγιων τελών. 

• Η παραλαβή αιτήσεων για τιμολόγια ειδικών κατη¬ 
γοριών (τρίτεκνοι, πολύτεκνοι, ΑΜΕΑ). 

• Η διεκπεραίωση αιτήσεων που αφορούν παλιούς 
καταναλωτές για τυχόν παλαιό χρέη. 

• Η μέριμνα για επιστροφή εγγυήσεων στους κατανα¬ 
λωτές από συμβόλαια που έχουν ακυρωθεί εφόσον δεν 
υπάρχουν υπόλοιπα χρεών. 

• Η έκδοση παραστατικών και η είσπραξη τελών όπως 
αυτά ορίζονται από τους κανονισμούς για τις συνδέσεις 
ύδρευσης - αποχέτευσης. 

• Η ικανοποίηση των παραπόνων και αιτημάτων των 
καταναλωτών. Όταν τα παράπονα των καταναλωτών δεν 
βρίσκουν άμεση ικανοποίηση, οι υποθέσεις παραπέμπο- 
νται στα αρμόδια τμήματα προς επίλυση. Ο πελάτης ενη¬ 
μερώνεται εγγράφως για την έκβασή του αιτήματος της. 

■ Η εξυπηρέτηση των πελατών σε θέματα που τους 
αφορούν σε πλήρη συνεργασία με τα άλλα γραφεία του 
τμήματος και η παρακολούθηση σε καθημερινή βάση 
των καρτελών των καταναλωτών. 

• Η τήρηση και ενημέρωση του αρχείου Μητρώου κα¬ 
ταναλωτών. 

• Η παραλαβή και εξέταση των απαιτούμενων δικαιο- 
λογητικών για την έκδοση αδειών σύνδεσης νέων εγκα¬ 
ταστάσεων με το δίκτυο ύδρευσης - αποχέτευσης. 

• Η χορήγηση βεβαιώσεων για την ύπαρξη ή όχι 
αγωγών μπροστά από συγκεκριμένα ακίνητα σε συ¬ 
νεργασία με το Τμήμα Διαχείρισης Δικτύων και Η/Μ 
Εξοπλισμού. 

■ Η έκδοση διαπιστωτικής πράξης κατόπιν τεχνικού 
ελέγχου για την εξακρίβωση της δυνατότητας σύνδε¬ 
σης με το δίκτυο των οικοδομών ή άλλων εγκαταστά¬ 
σεων. 

■ Ο έλεγχος και θεώρηση σχεδίων που αφορούν τις 
συνέσεις με τα δίκτυα ή τον χώρο των υδρομέτρων και 
επί τόπου έλεγχος για την καταλληλότητα του χώρου 
αυτού. 

• Η αποστολή συνεργείων για έλεγχο καλής λειτουρ¬ 
γίας των υδρομέτρων, είτε αυτεπάγγελτα, είτε μετά από 
αίτηση των Καταναλωτών. 

• Η αποστολή των συνεργείων για επισκευή ή αντικα¬ 
τάσταση υδρομέτρων, είτε αυτεπάγγελτα, είτε μετά από 
αιτημάτων Καταναλωτών και αφού διαπιστωθεί η κακή 
λειτουργία τους. 

• Ο προγραμματισμός διακοπών και εκτέλεση ενεργει¬ 
ών για την είσπραξη απαιτήσεων από τους καταναλωτές. 

• Η αποστολή των συνεργείων για σφράγιση ή επανα¬ 
σύνδεση των παροχών, είτε αυτεπάγγελτα λόγω χρεών, 
είτε μετά από αίτηση των Καταναλωτών. 

Άρθρο 26ο 

Γραφείο Καταγραφής - 

Καταμέτρησης Κατανάλωσης Πελατών 

και Διανομής Λογαριασμών 

Στις αρμοδιότητές του είναι η καταμέτρηση, ο έλεγ¬ 
χος κατανάλωσης νερού και η επαλήθευση ενδείξεων 
υδρομέτρων. 

Συγχρόνως είναι υπεύθυνο για την: 

• Περιοδική λήψη ενδείξεων, χειρόγραφα ή μηχανο¬ 
γραφικά των υδρομέτρων. 

•Τήρηση βιβλίου - αρχείου υδροληψιών που βρίσκο¬ 
νται ενεργά ή ακυρώθηκαν και συμπλήρωση βιβλίων 
διαδρομών, σε συνεργασία με το γραφείο Μητρώου 
Καταναλωτών. 

• Επαλήθευση μη φυσιολογικών ενδείξεων των υδρο¬ 
μέτρων (μηδενικές ή υπερβολικές ενδείξεις). Καταγραφή 
των βλαβών των υδρομετρητών και των φρεατίων γενι¬ 
κότερα και την έκδοση εντολής προς τα συνεργεία για 
την επισκευή ή αντικατάστασή τους. 

• Καταγραφή νέων παροχών. 

• Διανομή αποδείξεων λογαριασμών. 

• Μέριμνα για διακοπές ή επανασυνδέσεις υδροδό- 
τησης καταναλωτών, σε συνεργασία με το τμήμα δια¬ 
χείρισης δικτύων της ΔιεύθυνσηςΤεχνικής Υπηρεσίας. 

Άρθρο 27ο 

Γραφείο Μητρώου Καταναλωτών - 

Έκδοσης και Βεβαίωσης Λογαριασμών 

Είναι υπεύθυνο για την Βεβαίωση κατανάλωσης και 
έκδοση λογαριασμών, την παρακολούθηση εξόφλησης 
των λογαριασμών των καταναλωτών, την ενημέρωση 
Μητρώου καταναλωτών. 

Στις αρμοδιότητές του περιλαμβάνεται: 

• Η τήρηση Μητρώου Καταναλωτών με το άνοιγμα 
καρτέλας για κάθε καταναλωτή και καταχώριση κάθε 
μεταβολής του. 

• Η εισαγωγή των ενδείξεων, των λοιπών χρεώσεων 
και ο υπολογισμός των λογαριασμών. 

• Η έκδοση των λογαριασμών και η παράδοσή τους 
στο γραφείο διανομής λογαριασμών. 

• Η έκδοση βεβαιωτικών καταλόγων, κατάστασης 
ταμείου και γενικά κάθε κατάστασης που αφορά τους 
καταναλωτές και η παράδοσή τους στο λογιστήριο. 

• Ο έλεγχος μη φυσιολογικών ενδείξεων των υδρομέ¬ 
τρων (υπερβολικές ενδείξεις). 

• Η παρακολούθηση βεβαιωθέντων και εισπραχθέντων 
εσόδων με σκοπό την ενημέρωση του λογιστηρίου. 

• Η τήρηση αρχείου σε θέματα του γραφείου. 

• Η παρακολούθηση ανεξόφλητων λογαριασμών και 
επαναβεβαίωση αυτών σε περίπτωση μη πληρωμής. 

• Η παρακολούθηση διακοπών και επανασυνδέσεων 
παροχών των καταναλωτών. 

Άρθρο 28ο 

Προϊστάμενος Τμήματος Ανάπτυξης 

Ο Προϊστάμενος του τμήματος αυτού: 

• Προΐστανται όλων των γραφείων του τμήματός του 
και συντονίζει τις εργασίες τους. 

• Καθορίζει σε συνεργασία με το Γενικό Δ/ντή και τον 


Πρόεδρο της Επιχείρησης, το Στρατηγικό και Επιχει¬ 
ρησιακό Σχέδιο με σύγχρονες μεθοδολογίες βάση του 
σχεδίου δράσηςτης επιχείρησης για τα επόμενα χρόνια. 

• Μεριμνά για τη συμμετοχή της επιχείρησης σε διε¬ 
θνή και ερευνητικά προγράμματα και τη συνεργασία με 
διεθνείς οργανισμούς. 

• Μεριμνά για τη μεταφορά τεχνογνωσίας στο προσω¬ 
πικό της Επιχείρησης. 

• Είναι υπεύθυνος για την πιστοποίηση των διαδικασι¬ 
ών της επιχείρησης κατά 150 9000 και την εφαρμογή του. 

• Είναι υπεύθυνος για τη σύνταξη μελετών σκοπιμό¬ 
τητας, την επέκταση και ανάπτυξη νέων υπηρεσιών της 
Επιχείρησης. 

• Είναι υπεύθυνος για την παρακολούθηση και ενημέ¬ 
ρωση όλων των στοιχείων που σχετίζονται με την ακί¬ 
νητη περιουσία της επιχείρησης. 

Τον Προϊστάμενο του τμήματος αυτού αναπληρώνει 
ένας από τους υπεύθυνους των γραφείων της υπηρεσίας 
αυτής, εφόσον διαθέτει τα κατάλληλα προσόντα κατόπιν 
αποφάσεως του Διευθυντή Διοικητικών και Οικονομικών 
Υπηρεσιών. 

Άρθρο 29ο 

Γραφείο Στρατηγικού Σχεδιασμού - 

Ειδικών Μελετών 

Σκοπός του είναι η Ανάπτυξη και παρακολούθηση της 
υλοποίησης των στρατηγικών επιλογών της επιχείρησης. 

Στα ανωτέρω περιλαμβάνονται: 

• Η ανάπτυξη στρατηγικών επιλογών επιχείρησης. 

• Η κατάρτιση και παρακολούθηση της υλοποίησης του 
στρατηγικού ή επιχειρηματικού σχεδίου της επιχείρησης. 

• Η ανάπτυξη μεθοδολογιών ή σχεδίων δράσης της 
επιχείρησης σε θέματα: 

- Ολικής ποιότητας. 

- Αναδιάρθρωσης λειτουργιών. 

-150. 

-Τροποποίησης οργανογράμματος και κανονισμών 
επιχείρησης. 

Με σκοπό την προσαρμογή της στις συνεχόμενα μετα¬ 
βαλλόμενες συνθήκες του εξωτερικού περιβάλλοντος. 

• Η κατάρτιση μελετών σκοπιμότητας με σκοπό την 
επέκταση και ανάπτυξη νέων υπηρεσιών καθώς και την 
συμμετοχή της επιχείρησης σε νέες εταιρείες. 

• Η υποστήριξη συμμετοχής σε προγράμματα Ε.Ε. και 
άλλων διεθνών οργανισμών. 

• Οι οικονομετρικές μελέτες-ανάλυση στατιστικών 
στοιχείων κ.λπ. 

• Όλα τα ανωτέρω σε άμεση συνεργασία και με την 
καθοδήγηση του Δ/ντή Διοικητικών και Οικονομικών 
Υπηρεσιών. 

Άρθρο 30ο 

Γραφείο Προγραμματισμού και Ανάπτυξης - 

Πληροφορικής 

Είναι υπεύθυνο για την υποστήριξη της επιχείρησης σε 
θέματα πληροφορικής και την διατήρηση της τεχνολογί¬ 
ας της επιχείρησης σε συναγωνιστικά επίπεδα. 

Το προσωπικό του γραφείου αυτού είναι αρμόδιο για: 

•Την πλήρη κάλυψη των μηχανογραφικών εφαρμογών. 

•Τη λειτουργία Πληροφοριακού Συστήματος Διοίκη¬ 
σης (Μ.Ι.5.). 

• Την παρακολούθηση τεχνολογικών εξελίξεων σε άμε¬ 
ση σχέση με τα ενδιαφέροντα της επιχείρησης. 

• Τ η μέριμνα για τη σωστή λειτουργία των προγραμμά¬ 
των μηχανογράφησης και την επίλυση των ενδεχόμενων 
προβλημάτων. 

•Την οικονομική ανάλυση νέων τεχνολογιών. 

•Τη μεταφορά τεχνογνωσίας στην επιχείρηση. 

• Τ ην εκπαίδευση προσωπικού της επιχείρησης σε νέες 
τεχνολογίες. 

•Τη συμβουλευτική υποστήριξη προσωπικού της επι¬ 
χείρησης στην εφαρμογή νέων τεχνολογιών. 

• Τ ην εξασφάλιση συμμετοχής σε ερευνητικά προγράμ¬ 
ματα Ε.Ε. σε θέματα ενδιαφερόντων της επιχείρησης. 

Άρθρο 31 ο 

Γραφείο Διαχείρισης Ακίνητης Περιουσίας 

Είναι υπεύθυνο για την παρακολούθηση και ενημέρω¬ 
ση όλων των στοιχείων που σχετίζονται με την ακίνητη 
περιουσία της επιχείρησης. 

Σκοπός του είναι η: 

• Επιμέλεια αξιοποίησης της ακίνητης περιουσίας της 
επιχείρησης. 

• Εξασφάλιση και προάσπιση της ακίνητης περιουσίας 
με οριοθετήσεις και περιφράξεις. 

• Παρακολούθηση όλων των θεμάτων που ανάγονται 
στις απαλλοτριώσεις, πράξεις προσκυρώσεων και ανα¬ 
λογισμού αποζημιώσεων, πράξεις εφαρμογής καθο¬ 
ρισμού τιμής μονάδας αποζημίωσης, παρακατάθεσης 
άρσης απαλλοτριώσεων και μέριμνα για την αγορά νέων 
ακινήτων της επιχείρησης. 

• Αστυνόμευση χειμάρρων, παρακολούθηση του ιδι¬ 
οκτησιακού καθεστώτος. 

Άρθρο 32ο 

Αρμοδιότητες Διευθυντού Τεχνικής Υπηρεσίας 

Ο Διευθυντής της Τεχνικής Υπηρεσίας πρόίσταται 
όλων των τεχνικών υπηρεσιών και συντονίζει τις εργα¬ 
σίες τους δίνοντας τις κατάλληλες οδηγίες προς τους 
προϊσταμένους των τμημάτων. Είναι υπεύθυνος απένα¬ 
ντι στον Γενικό Διευθυντή για τις πράξεις ή παραλείψεις 
των τεχνικών υπηρεσιών των οποίων πρόίσταται. 

Ο Διευθυντής τηςΤεχνικής Υπηρεσίας: 

• Παρακολουθεί, ελέγχει και εποπτεύει την εκπόνηση 
των μελετών και την εκτέλεση των έργων της Δ.Ε.Υ.Α. 
Σικυωνίων και είναι προσωπικά υπεύθυνος και υπόλογος 
στο Γενικό Διευθυντή για κάθε ανωμαλία που έχει σχέ¬ 
ση με την εκτέλεση των έργων, την έγκαιρη προμήθεια 
υλικών, την επισκευή και συντήρηση των οικοδομικών 
εγκαταστάσεων και των δικτύων ύδρευσης και αποχέ¬ 
τευσης και των Η/Μ εγκαταστάσεων. 

• Ορίζει από τους τεχνικούς υπαλλήλους της υπηρεσίας 
του τους επιβλέποντες και τους βοηθούς τους για κάθε 
έργο, χωρίς να είναι απαραίτητο ο επιβλέπων να προέρ¬ 
χεται από το τμήμα, στο οποίο ανήκει το εκτελούμενο 
έργο και γενικά προβαίνει σε κάθε νόμιμη ενέργεια. Η 
πράξη ορισμού των επιβλεπόντων επικυρώνεται από 
τον Γενικό Διευθυντή και πρωτοκολλείται. 


• Σε συνεργασία με τον Γενικό Διευθυντή ορίζει από 
τους τεχνικούς υπαλλήλους της υπηρεσίας του τις επι¬ 
τροπές για την παραλαβή και τον έλεγχο της ποιότητας 
των υλικών των έργων και το χαρακτηρισμό των εδαφών. 

• Εγκρίνει το χρονοδιάγραμμα εργασιών των έργων, 
θεωρεί τους λογαριασμούς των αναδοχών των έργων 
και τους υποβάλλει στο Γενικό Διευθυντή. 

• Ασκεί όλες τις αρμοδιότητες της διευθύνουσας υπη¬ 
ρεσίας που καθορίζονται από τους ισχύοντες κάθε φορά 
νόμους για την εκτέλεση δημοσίων έργων. 

Ο Διευθυντής τηςΤεχνικής Υπηρεσίας είναι υπεύθυνος: 

• Για την κατανομή και συντονισμό των μεταφορικών 
μέσων, των μηχανημάτων και των άλλων μηχανικών μέ¬ 
σων στις διάφορες υπηρεσίες και τα εκτελούμενα έργα 
καθορίζοντας την προτεραιότητα. 

• Για την εποπτεία και σωστή λειτουργία των τμημάτων 
Ύδρευσης - Αποχέτευσης, Αντλιοστασίων και Εγκαταστά¬ 
σεων Επεξεργασίας Λυμάτων. 

• Για την εποπτεία και την καλή εξυπηρέτηση των Κα¬ 
ταναλωτών. 

• Για την παρακολούθηση της αποδοτικότηταςτηςΤ.Υ. 
και τη σύνταξη των εκθέσεων ατομικής αξιολόγησης. 

• Για την συνεργασία με το ΟικονομικόΤμήμα και ειδι¬ 
κότερα το γραφείο Προμηθειών για τη σύνταξη της συγ¬ 
γραφής υποχρεώσεων και τους όρους της διακήρυξης 
των διαγωνισμών που αφορούν την προμήθεια τεχνικής 
φύσεως υλικών, εργαλείων και μηχανημάτων όπως αυτά 
προβλέπονται από τον Κανονισμό Προμηθειών. 

• Για την εποπτεία του Γραφείου Έργων - Εκπόνηση 
Μελετών και Επίβλεψη Έργων καθώς και πάσης φύσεως 
τεχνικής μελέτης. 

• Για την εισήγηση στο Γενικό Διευθυντή για την εκμί- 
σθωση μηχανημάτων, μεταφορικών μέσων κ.λ.π. εφό¬ 
σον τα ίδια μέσα της επιχείρησης δεν επαρκούν ή δεν 
μπορούν ν' ανταποκριθούν στις ανάγκες, από άποψη 
χρόνου, κατόπιν εισήγησης των αρμοδίων υπευθύνων. 

Ο Διευθυντής τηςΤεχνικής Υπηρεσίας καταρτίζει με 
τη βοήθεια και τη συνεργασία των υπευθύνων των τμη¬ 
μάτων της Υπηρεσίας που πρόίσταται: 

• Το ετήσιο πρόγραμμα κατασκευής, επέκτασης και 
συντήρησης των δικτύων ύδρευσης, αποχέτευσης και 
των συναφών με αυτά εγκαταστάσεων. 

• Το ετήσιο πρόγραμμα επενδύσεων για το επόμενο 
έτος και τα επόμενα αυτού τέσσερα έτη αναφέροντας 
και το προβλεπόμενο κόστος αυτών. 

• Υποβάλλει τα παραπάνω προγράμματα στον Γενι¬ 
κό Διευθυντή σαράντα πέντε (45) ημέρες πριν από την 
έναρξη του έτους που αφορούν. 

• Παρέχει εγκαίρως στο Γενικό Διευθυντή τα απαραί¬ 
τητα στοιχεία για την κατάρτιση του ετήσιου προϋπο¬ 
λογισμού εσόδων και εξόδων. Παρέχει έγκαιρα για κάθε 
επόμενο τρίμηνο στο ΟικονομικόΤμήμα τις απαραίτητες 
πληροφορίες για τις κατά εβδομάδα απαιτούμενες εκτα- 
μιεύσεις προς αντιμετώπιση των πληρωμών εκτέλεσης 
των έργων του προγράμματος. 

• Ελέγχει και θεωρεί τις τεχνικές μελέτες καθώς και τις 
πιστοποιήσεις των έργων. 

• Παρακολουθεί και ελέγχει τη συμμόρφωση των υπη¬ 
ρεσιών που πρόίσταται προς τις αποφάσεις και εντολές 

του Διοικητικού Συμβουλίου και του Γενικού Διευθυντή 
για τις παραγγελίες των αναγκαίων υλικών λειτουργίας 
των εγκαταστάσεων και εκτέλεσης των διαφόρων έργων. 

■ Κατανέμει το εργατοτεχνικό προσωπικό που έχει 
τοποθετηθεί στην υπηρεσία τεχνικών υπηρεσιών μετα¬ 
ξύ των υπηρεσιών αυτής, ανάλογα με τις ανάγκες κάθε 
υπηρεσίας. 

• Λαμβάνει τα κατάλληλα μέτρα για την ασφάλεια των 
εργαζομένων με τη βοήθεια των αρμοδίων που είναι 
κατά περίπτωση υπεύθυνοι.Τη λήψη αυτών των μέτρων 
πρέπει να εισηγείται προς το Γενικό Διευθυντή. 

• Φροντίζει για τη τήρηση των διατάξεων της εργατικής 
νομοθεσίας εισηγούμενος τη λήψη μέτρων αρμοδίως. 

• Φροντίζει και αναθέτει στους υπεύθυνους των Τμη¬ 
μάτων του, την ευθύνη της διαφύλαξης των χρησιμοποι¬ 
ούμενων από τις υπηρεσίες τεχνικών μέσων, όπως μη¬ 
χανημάτων, φορητών εργαλείων, μεταφορικών μέσων, 
επιστημονικών οργάνων, σκευών, επίπλων κ.λπ. 

• Ο Διευθυντής Τεχνικής Υπηρεσίας έχει την ευθύνη της 
αστυνόμευσης των δικτύων ύδρευσης και αποχέτευσης 
σύμφωνα με το άρθρο 28 του ν. 1069/1980. 

Τον ΔιευθυντήΤεχνικής Υπηρεσίας, όταν απουσιάζει ή 
κωλύεται, τον αναπληρώνει ΠροϊστάμενοςΤμήματοςτης 
Υπηρεσίας αυτής εφόσον κατέχει τα τυπικά προσόντα, 
κατόπιν αποφάσεως του Διοικητικού Συμβουλίου. 

Άρθρο 33ο 

Γραφείο ΓραμματείαςΤεχνικής Υπηρεσίας 

Το γραφείο αυτό παρέχει τη γραμματειακή υποστήρι¬ 
ξη στο Διευθυντή και στους ΠροϊστάμενουςτηςΤεχνικής 
Υπηρεσίας της Επιχείρησης. 

Είναι υπεύθυνο για: 

•Τηνπαραλαβή απότο Γενικό Πρωτόκολλο των εισερ¬ 
χόμενων εγγράφων τηςΤεχνικής Υπηρεσίας, τη διεκπε¬ 
ραίωση και αρχειοθέτησή τους. 

• Για τη γραμματειακή υποστήριξη του Διευθυντή της 
Τεχνικής Υπηρεσίας. 

• Για τη γραμματειακή υποστήριξη τωνΤμημάτων της 
Τεχνικής Υπηρεσίας. 

• Να απαντά στο τηλεφωνικό κέντρο της Τεχνικής 
Υπηρεσίας 

■ Να συγκεντρώνει τα αιτήματα από τα τμήματα της 
Διεύθυνσης ή τους πολίτες και να τα προωθεί στα αρ¬ 
μόδια γραφεία. 

• Να τηρεί αρχείο των εργασιών που γίνονται και των 
ζημιών που αποκαθίστανται καθημερινά. Αποστολή και 
λήψη ΕΑΧ. 

• Μεριμνά για υποβολή προτάσεων ή θεμάτων της Δι¬ 
εύθυνσης και τωνΤμημάτων της Τεχνικής Υπηρεσίας στο 
Δ.Σ. και προώθηση στο Γραφείο Γραμματείας Διοίκησης. 

Άρθρο 34ο 

Προϊστάμενος Τ μήματος Ύδρευσης 

Ο προϊστάμενος του Τ μήματος Ύδρευσης προΐσταται 
όλων των γραφείων του Τμήματος αυτής και συντονίζει 
τις εργασίες τους δίνοντας τις κατάλληλες οδηγίες προς 
τους υπεύθυνους των γραφείων και το λοιπό προσωπικό. 

Είναι υπεύθυνος: 

• Απέναντι του Δ/ντη ΤΎ. για τις πράξεις ή και παραλεί¬ 
ψεις των οργάνων της υπηρεσίας του. 


• Για την εφαρμογή μέτρων υγειονομικής προστασίας 
του κοινού από το δίκτυο Ύδρευσης. 

• Για την επάρκεια του δικτύου ύδρευσης και τη λήψη 
προσηκόντων μέτρων για τον έλεγχο παρανόμων συν¬ 
δέσεων. 

■ Για τον συντονισμό, έλεγχο και κατανομή στα διά¬ 
φορα συνεργεία ανάλογα με τις υπηρεσιακές ανάγκες 
κατόπιν εντολής του Διευθυντή Τ.Υ. το εργατοτεχνικό 
προσωπικό που έχει ορισθεί για την υπηρεσία. 

■ Για την εισήγηση στον Δ/ντη Τ.Υ. της έγκρισης των 
μελετών. 

• Για την εισήγηση αγοράς νέων μηχανημάτων. 

• Για την επίβλεψη έργων Ύδρευσης που εκτελούνται 
είτε με αυτεπιστασία είτε με εργολαβία. 

• Τ ον προϊστάμενο της υπηρεσίας Ύδρευσης αναπλη¬ 
ρώνει ένας από τους υπεύθυνους των γραφείων της υπη¬ 
ρεσίας αυτής, εφόσον διαθέτει τα κατάλληλα προσόντα 
κατόπιν απόφασης του Διευθυντή τεχνικών υπηρεσιών. 

Άρθρο 35ο 

Γραφείο Λειτουργίας 

και Συντήρησης Δικτύου Ύδρευσης 

Είναι υπεύθυνο για την λειτουργία, συντήρηση, επι¬ 
σκευή, έλεγχο και επέκταση του δικτύου διανομής. Στις 
αρμοδιότητέςτου είναι η: 

1. Μέριμνα για την διανομή του νερού επί 24ώρου 
βάσης και την εφαρμογή των προγραμμάτων διανομής 
σε περιπτώσεις έκτακτης λειψυδρίας, ή σε περιπτώσεις 
εκτάκτων ή προγραμματισμένων για διάφορους λόγους 
διακοπών της υδροδότησης Ενημέρωση του Γραφείου 
Δημοσίων Σχέσεων για τις ανακοινώσεις στον Τύπο των 
παραπάνω περιπτώσεων. 

2. Μέριμνα για την συντήρηση, επέκταση και επισκευή 
του εσωτερικού δικτύου ύδρευσης, για την εξασφάλιση και 
βελτίωση της ύδρευσης στις διάφορες περιοχές της πόλης. 

3. Μέριμνα για την δημοπράτηση και εγκατάσταση 
των αγωγών εσωτερικού δικτύου διανομής, βάσει με¬ 
λετών που συντάσσονται από το Τμήμα Μελετών, στο 
οποίο χορηγούν έγκαιρα τα απαραίτητα στοιχεία για την 
σύνταξη αυτών. 

4. Μεριμνά για την ενημέρωση των συνεργείων του 
δικτύου ύδρευσης και επιφυλακής, μέσω των υπευθύνων 
εργοδηγών, για τα συμβαίνοντα στο δίκτυο, σχετικά με 
την διακοπή της υδροληψίας ώστε να καταστεί δυνατή η 
ενημέρωση των καταναλωτών. Στην περίπτωση αυτή συ- 
ντάσσεται ενημερωτικό πληροφοριακό δελτίο το οποίο 
εφόσον κρίνεται σκόπιμο δημοσιεύεται στον ημερήσιο 
τύπο ή μεταδίδεται από τα λοιπά μέσα ενημέρωσηςτου 
κοινού (ραδιόφωνο, τηλεόραση). 

5. Μέριμνα για την τήρηση των κανόνων ασφαλείας 
για το κοινό, σε σημεία τεχνικών έργων που δεν έχουν 
αποπερατωθεί οι εργασίες από τα συνεργεία. 

Οι εργασίες με τις οποίες απασχολούνται τα συνεργεία 
αυτά και οι διαδικασίες που τηρούνται είναι οι ακόλουθες: 

• Ανεύρεση και επισκευή εμφανών ή αφανών διαρρο¬ 
ών στο δίκτυο. 

■ Διαδικασία αποζημιώσεως σε περίπτωση προκλή¬ 
σεων ζημιών σε κινητές και ακίνητες περιουσίες τρίτων 
από διαρροή του δικτύου. 

• Υδροδότηση βιοτεχνιών, βιομηχανιών και οικισμών 
εκτός περιοχής ευθύνης. 

• Μετατοπίσεις αγωγών ύδρευσης. 

• Λαθροϋδροληψίες. 

• Σύνταξη μελέτης και επίβλεψη εργολαβίας μικρών 
έργων. 

• Ενημέρωση σχεδίων με τις επεκτάσεις και τροποποι¬ 
ήσεις του δικτύου. 

• Κατάρτιση στατιστικών πινάκων δραστηριότητας με 
μηνιαία δελτία εργασιών. 

Άρθρο 36ο 

Γραφείο Εξωτερικών Υδραγωγείων 

και Δεξαμενών κατανάλωσης και ελέγχου 

Μεριμνά για την ομαλή λειτουργία των εξωτερικών 
υδραγωγείων, δεξαμενών, υδροληψιών και η επέκταση 
αυτών. 

1. Μεριμνά για την ομαλή λειτουργία των εξωτερικών 
υδραγωγείων, δεξαμενών, υδροληψιών και για την επέ¬ 
κτασή τους, χωρίς να αναμειγνύεται στη λειτουργία τους 
από μηχανολογικής ή ηλεκτρολογικής άποψης. 

2. Μεριμνά για τη φύλαξη των παραπάνω εγκαταστά¬ 
σεων. 

• Ειδικότερα οι εργασίες του γραφείου διακρίνονται: 

• Σε τακτικές εργασίες συντήρησης και επιθεωρήσεων 
τηρώντας σχετικό βιβλίο Μητρώο. 

• Σε έκτακτες εργασίες που οφείλονται σε διαρροές και 
υδροδοτήσεις, οι οποίες και εκτελούνται σύμφωνα με 
τις διαδικασίες που έχουν αναφερθεί στο γραφείο αυτό. 

Άρθρο 37ο 

Γραφείο Συνδέσεων Δικτύου Ύδρευσης 

Είναι υπεύθυνο για την διαδικασία συνδέσεων και ει¬ 
δικότερα για: 

1. Συνδέσεις με το δίκτυο ύδρευσης. 

2. Αντικαταστάσεις, επανασυνδέσεις, διακλαδώσεις 
και μετατοπίσεις αγωγών ύδρευσης. 

3. Παρακολούθηση καλής λειτουργίας αυτών με τα¬ 
κτικούς περιοδικούς ελέγχους. 

4. Ενημέρωση βιβλίου Μητρώου σχετικού με τις συν¬ 
δέσεις των δικτύων ύδρευσης. 

Άρθρο 38ο 

Π ροϊστάμενος Τ μή ματος Αποχέτευσης 

Ο προϊστάμενος του Τμήματος Αποχέτευσης προ- 
ΐσταται όλων των γραφείων του Τμήματος αυτής και 
συντονίζει τις εργασίες τους δίνοντας τις κατάλληλες 
οδηγίες προς τους υπεύθυνους των γραφείων και το 
λοιπό προσωπικό. 

Είναι υπεύθυνος: 

• Απέναντι του Δ/ντη Τ.Υ. για τις πράξεις ή και παραλεί¬ 
ψεις των οργάνων της υπηρεσίας του. Για την εφαρμογή 
μέτρων υγειονομικής προστασίας του κοινού από το δί¬ 
κτυο Αποχέτευσης. 

■ Για την επάρκεια του δικτύου Αποχέτευσης και τη 
λήψη προσηκόντων μέτρων για τον έλεγχο παρανόμων 
συνδέσεων. 

■ Για τον συντονισμό, έλεγχο και κατανομή στα διά¬ 
φορα συνεργεία ανάλογα με τις υπηρεσιακές ανάγκες 


κατόπιν εντολής του Διευθυντή Τ.Υ. το εργατοτεχνικό 
προσωπικό που έχει ορισθεί για την υπηρεσία. 

■ Για την εισήγηση στον Δ/ντη Τ.Υ. της έγκρισης των 
μελετών. 

• Για την εισήγηση αγοράς νέων μηχανημάτων. 

• Για την επίβλεψη έργων Αποχέτευσης που εκτελού- 
νται είτε με αυτεπιστασία είτε με εργολαβία. 

• Τον προϊστάμενο της υπηρεσίας Αποχέτευσης ανα¬ 
πληρώνει ένας από τους υπεύθυνους των γραφείων 
της υπηρεσίας αυτής, εφόσον διαθέτει τα κατάλληλα 
προσόντα κατόπιν απόφασης του Διευθυντή τεχνικών 
υπηρεσιών. 

Άρθρο 39ο 

Γραφείο Λειτουργίας 

και Συντήρησης Δικτύου Αποχέτευσης 

Ασχολείται με την λειτουργία, συντήρηση, επισκευή 
και έλεγχο του δικτύου αποχέτευσης. 

Στις αρμοδιότητές του είναι: 

1. Ο έλεγχος της ομαλής λειτουργίας του δικτύου 
διασφαλίζεται με προγραμματισμένους καθαρισμούς, 
αυτοματισμό και αποκατάσταση βλαβών. 

2. Η επισκευή υφιστάμενων αγωγών και φρεατίων και 
κατασκευή μικροέργων. 

3. Οι συνδέσεις όλων των κατηγοριών ακινήτων. 

4. Η μέριμνα για παρακολούθηση της λειτουργίας των 
δικτύων. 

Άρθρο 40ο 

Γραφείο Λειτουργίας 

και Συντήρησης Κ.Α.Α. και Αντλιοστασίων 

Είναι υπεύθυνο για την λειτουργία, συντήρηση, επι¬ 
σκευή και έλεγχο Κ.Α.Α. και αντλιοστασίων. Αρμοδιότητα 
του ανωτέρω γραφείου είναι η: 

1. Συντήρηση και επισκευή των βλαβών των φρεατίων 
εκτροπής με θυροφράγματα και κάθε ειδικού φρεατίου 
ασχέτως της λειτουργίας του σε τακτά χρονικά διαστή¬ 
ματα. 

2. Συντήρηση και επισκευή των αντλιοστασίων του 
Κ.Α.Α. έτσι ώστε να διασφαλίζεται η ομαλή λειτουργία 
τους όλο το 24ωρο. 

Άρθρο 41 ο 

Γραφείο Συνδέσεων Δικτύου Αποχέτευσης 

Αρμοδιότητα του ανωτέρω γραφείου είναι η διαδικα¬ 
σία συνδέσεων που αφορούν: 

1. Συνδέσεις με το δίκτυο αποχέτευσης. 

2. Αντικαταστάσεις, επανασυνδέσεις, διακλαδώσεις 
και μετατοπίσεις αγωγών αποχέτευσης. 

3. Παρακολούθηση καλής λειτουργίας αυτών με τα¬ 
κτικούς περιοδικούς ελέγχους. 

4. Ενημέρωση βιβλίου Μητρώου σχετικού με τις συν¬ 
δέσεις των δικτύων αποχέτευσης. 

Άρθρο 42ο 

Π ροϊστάμενος Τμήματος Η/Μ 

Ο προϊστάμενος του τμήματος προΐσταται όλων των 
γραφείων του Τμήματος αυτής και συντονίζει τις εργα¬ 
σίες τους δίνοντας τις κατάλληλες οδηγίες προς τους 
υπευθύνους των γραφείων και το λοιπό προσωπικό. 




9570 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'798/07.03.2018 


Είναι υπεύθυνος: 

• Απέναντι στον Δ/ντη Τεχνικών Υπη ρεσιών για τις πρά¬ 
ξεις ή και παραλείψεις των οργάνων της υπηρεσίας του. 

• Για τη λειτουργία των αντλιοστασίων και για τη συ¬ 
νεχή ροή του νερού στους αγωγούς και ελέγχει με τα 
αρμόδια τεχνικά υπηρεσιακά όργανα τη στάθμη του 
νερού στις δεξαμενές. 

• Για την παρακολούθηση, έλεγχο και καταγραφή της 
στάθμης των γεωτρήσεων με τη βοήθεια των αρμο¬ 
δίων υπηρεσιακών τεχνικών οργάνων της υπηρεσίας 
και ενημερώνει αμελλητί τον Διευθυντή των τεχνικών 
υπηρεσιών. 

■ Για τον συντονισμό, έλεγχο και κατανομή στα διά¬ 
φορα συνεργεία εργασίες, ανάλογα με τις υπηρεσιακές 
ανάγκες, κατόπιν εντολής του Διευθυντή τεχνικών υπη¬ 
ρεσιών, το εργατοτεχνικό προσωπικό που έχει ορισθεί 
για την υπηρεσία του. 

■ Για την εισήγηση στον Δ/ντη Τ.Υ. της έγκρισης των 
μελετών. 

• Για την εισήγηση αγοράς νέων μηχανημάτων. 

• Για την επίβλεψη έργων κατασκευής Αντλιοστασίων 
που εκτελούνται είτε με αυτεπιστασία είτε με εργολαβία. 

• Τον προϊστάμενο της υπηρεσίας αναπληρώνει ένας 
από τους υπεύθυνους των γραφείων του τμήματος, εφό¬ 
σον διαθέτει τα κατάλληλα προσόντα, κατόπιν απόφα¬ 
σης του Διευθυντή τεχνικών υπηρεσιών. 

Άρθρο 43ο 

Γραφείο Λειτουργίας 

και Συντήρησης Εγκαταστάσεων Η/Μ 

Μεριμνά για την εγκατάσταση, συντήρηση, επισκευή 
και λειτουργία των ηλεκτρομηχανολογικών εγκαταστά¬ 
σεων της επιχείρησης. 

Το γραφείο Λειτουργίας και Συντήρησης Η/Μ Εγκατα¬ 
στάσεων συγκροτούν: 

Ι.Το συνεργείο λειτουργίας αντλιοστασίων που: 

• Μεριμνά για τη συνεχή λειτουργία των αντλιοστασίων 
όλο το 24ωρο και όλες τις μέρες του χρόνου. 

• Επιβλέπει την λειτουργία και μεριμνά για την συντή¬ 
ρηση των συγκροτημάτων άντλησης. 

■ Συντάσσει το πρόγραμμα εργασίας (βάρδια) όλων 
των αντλιοστασίων. 

■ Μεριμνά για βλάβες που παρουσιάζονται στα συ¬ 
γκροτήματα, αποκαθίστανται από το συνεργείο μηχα¬ 
νολογικών ή ηλεκτρολογικών επισκευών ανάλογα με 
το είδος της βλάβης. 

2. Το Γενικό Συνεργείο επισκευών, κατασκευών μηχα¬ 
νολογικών εγκαταστάσεων που: 

• Μεριμνά για την συντήρηση και επισκευή βλαβών 
μηχανολογικών εγκαταστάσεων. 

• Μεριμνά για την εγκατάσταση νέων μηχανολογικών 
συγκροτημάτων. 

• Μεριμνά για τις σιδηρές και ξυλουργικές εργασίες. 

Υπάρχει αποθήκη υλικών και εργαλείων στην οποία 

φυλάσσονται τα εργαλεία για να είναι διαθέσιμα και 
εύχρηστα και εισηγείται για την προμήθεια εργαλείων, 
υλικών και εξαρτημάτων που χρειάζονται. 

3. Το συνεργείο ηλεκτρολογικών εγκαταστάσεων που: 

• Μεριμνά για την συντήρηση ηλεκτρολογικών εγκα¬ 
ταστάσεων. 


• Μεριμνά για την εκτέλεση νέων ηλεκτρολογικών 
εγκαταστάσεων. 

• Μεριμνά για άμεση επέμβαση και επισκευή βλαβών 
ή αντικατάσταση ανταλλακτικών. 

• Μεριμνά για τις επιθεωρήσεις. 

■ Αναθέτει σε εξωτερικό συνεργείο, αντιπροσωπεία 
ή βιομηχανία την επισκευή διαφόρων συσκευών που 
το συνεργείο αδυνατεί να επισκευάσει με τα μέσα που 
διαθέτει. 

Όλα τα συνεργεία εισηγούνται για την προμήθεια απα¬ 
ραιτήτων υλικών και εργαλείων. 

• Πραγματοποιούνται όλες οι εργασίες γραφικής φύ¬ 
σης (τήρηση στατιστικών στοιχείων, προγράμματα και 
καταστάσεις εργασιών, πρωτόκολλα ΔΕΗ), που είναι 
απαραίτητες για την καλή λειτουργία των συνεργείων. 

Άρθρο 44ο 
Γραφείο Λειτουργίας 

και Συντήρησης Ηλεκτρονικού Εξοπλισμού - 
Αυτοματισμού 0.1.5. - 50ΑΌΑ - Νέων Τεχνολογιών 

Είναι υπεύθυνο για την παρακολούθηση της καλής 
λειτουργίας των συστημάτων αυτοματισμού και των 
ηλεκτρονικών εξοπλισμών της επιχείρησης. 

Στις αρμοδιότητές του είναι η: 

1. Ανάπτυξη και λειτουργία Επιχειρησιακού κέντρου 
για τον εκσυγχρονισμό και την αυτοματοποίηση ολό¬ 
κληρου του συστήματος ύδρευσης - αποχέτευσης του 
φορέα. 

2. Παρακολούθηση της καλής λειτουργίας των συστη¬ 
μάτων αυτοματισμού τηλεμετάδοσης και τηλεχειρισμού 
όλων των ηλεκτρονικών εγκαταστάσεων της επιχείρη¬ 
σης. 

3. Μεριμνά για την καλή λειτουργία του ραδιοδικτύου 
και των λοιπών μέσων επικοινωνίας. 

4. Συντήρηση και επισκευή όλων των βλαβών των 
εγκαταστάσεων αυτοματισμού, τηλενδείξεων, τηλεμε- 
τρήσεωντων αντλιοστασίων δεξαμενών και εγκαταστά¬ 
σεων της επιχείρησης. 

5. Εκτέλεση νέων ηλεκτρονικών εγκαταστάσεων ή 
επέκταση αυτών που υπάρχουν. 

6. Άμεση επέμβαση και αποκατάσταση οποιοσδήποτε 
βλάβης όλο το 24ωρο και όλες τις μέρες του χρόνου. 

7. Λειτουργία Μ.1.5. 

Άρθρο 45ο 

Γραφείο Κίνησης Συντήρησης 
και Επισκευής Οχημάτων 

Μέριμνα για την κάλυψη των αναγκών της επιχείρησης 
σε μεταφορικά μέσα και φροντίδα για τον τεχνικό έλεγχο, 
την συντήρηση, επισκευή και ομαλή λειτουργία αυτών 
και των μηχανημάτων της επιχείρησης. 

1. Επιμελείται τον ορθολογικό προγραμματισμό ανά¬ 
λογα με τις ανάγκες της επιχείρησης, την διάθεση των 
οχημάτων και μηχανημάτων της επιχείρησης, ύστερα 
από επιλογή προτεραιοτήτων και αξιολόγηση των ανα¬ 
γκών. 

2. Συντάσσει σε συνεργασία με τον Προϊστάμενο του 
Τμήματος τις τεχνικές προδιαγραφές για προμήθεια ή 

μίσθωση οχημάτων ή μηχανημάτων και τις προωθεί στο 
γραφείο Προμηθειών, Διαχείρισης Υλικών και Αποθηκών. 
Εισηγείται για την απόσυρση οχημάτων ή μηχανημάτων. 

3. Παρακολουθεί την καλή συντήρηση και καθαριό¬ 
τητα των οχημάτων και μηχανημάτων εκ μέρους των 
οδηγών. Διαπιστώνει αν η φθορά των οχημάτων και μη¬ 
χανημάτων οφείλεται σε κακή χρήση τους ή όχι. 

4. Θέτει σε εφαρμογή την διαδικασία επισκευής σε 
περίπτωση βλάβης που ακινητοποιεί τα οχήματα και μη¬ 
χανήματα και μηχανήματαενημερώνονταςταυτόχρονα 
τον Προϊστάμενο του Τμήματος. Η επισκευή μπορεί να 
γίνει είτε από συνεργείο της επιχείρησης ή από ιδιωτικό 
εξωτερικό συνεργείο με απόφαση του Γεν. Διευθυντή 
μετά από πρόταση του Προϊσταμένου του Τμήματος. 

5. Ελέγχει το κανονικό των δρομολογίων και την κανο¬ 
νική κατανάλωση καυσίμων και ενημερώνει τους οδη¬ 
γούς με όλες τις αποφάσεις που αφορούν την κίνηση και 
συντήρηση των οχημάτων και μηχανημάτων. 

6. Μεριμνά για τον έγκαιρο ανεφοδιασμό των οχημάτων 
και μηχανημάτων σε καύσιμα και λιπαντικά, ώστε να απο¬ 
φεύγεται κάθε καθυστέρηση στην χρησιμοποίηση τους. 

7. Μεριμνά για την ασφάλισή των οχημάτων και μη¬ 
χανημάτων. 

8. Μεριμνά για την εξασφάλιση μεταφορικού μέσου 
στο συνεργείο επιφυλακής. 

Άρθρο 46ο 

Π ροϊστάμενος Τ μή ματος Εγκατάστασης 
Βιολογικού Καθαρισμού - Ποιοτικού Ελέγχου - 
Προστασίας Περιβάλλοντος 

Ο προϊστάμενος προΐσταται των γραφείων του τμή¬ 
ματος και συντονίζει τις εργασίες τους δίνοντας τις κα¬ 
τάλληλες οδηγίες προς τους υπεύθυνους των γραφείων 
και το λοιπό προσωπικό. 

Είναι υπεύθυνος: 

• Παρακολουθεί όλα τα στάδια λειτουργίας του βιολο¬ 
γικού καθαρισμού και κάνει τις απαιτούμενες εργασίες 
για την εύρυθμη λειτουργία του. 

• Ο υπεύθυνος του τμήματος συνεργάζεται στενά με 
τον υπεύθυνο του τμήματος Ηλεκτρομηχανολογικού 
εξοπλισμού που έχει την ευθύνη για την τεχνική καθο¬ 
δήγηση του προσωπικού συντήρησης της εγκατάστασης 
και την τελική ευθύνη για τις ηλεκτρομηχανολογικές ερ¬ 
γασίες συντήρησης. 

• Φροντίζει για κάθε μηχανολογική και σιδηρουργική 
εργασία στις εγκαταστάσεις του Β.Κ. 

• Φροντίζει για τον εφοδιασμό της εγκατάστασης με 
βοηθητικές ύλες, υλικά και όργανα απαραίτητα για τον 
έλεγχο και την ασφάλεια των εγκαταστάσεων και του 
προσωπικού. 

• Τηρεί στατιστικά στοιχεία της αρμοδιότητάς του. 

• Φροντίζει να εφαρμόζεται ο κανονισμός ασφαλείας 
της εγκατάστασης και του προσωπικού, όπως απαιτείται. 

■ Είναι υπεύθυνος για την πυρασφάλεια της εγκατά¬ 
στασης. 

• Μεριμνά για την άριστη διάθεση της παραγόμενης 
λάσπης και των επεξεργασμένων νερών. 

• Φροντίζει για την βελτίωση της λειτουργίας της εγκα¬ 
τάστασης με στόχο την μείωση των σχετικών δαπανών. 


■ Εκπονεί τους όρους διακήρυξης των διαγωνισμών 
των έργων και προμηθειών της εγκατάστασης. 

Είναι υπεύθυνος: 

• Απέναντι του Διευθυντή τεχνικών υπηρεσιών για τις 
πράξεις ή και παραλείψεις των οργάνων της υπηρεσίας του. 

• Για τη τήρηση των οικείων υγειονομικών διατάξεων 
και άλλων διατάξεων προστασίας του περιβάλλοντος. 

■ Για τον συντονισμό, έλεγχο και κατανομή στα διά¬ 
φορα συνεργεία εργασίες ανάλογα με τις υπηρεσιακές 
ανάγκες κατόπιν εντολής των υπευθύνων της υπηρεσί¬ 
ας, του εργατοτεχνικού προσωπικού που βρίσκεται στη 
διάθεση του τμήματος. 

■ Για την εισήγηση στον Δ/ντη Τ.Υ. της έγκρισης των 
μελετών. 

• Για την εισήγηση αγοράς νέων μηχανημάτων. 

• Για την επίβλεψη έργων κατασκευής Εγκαταστάσεων 
Λυμάτων. 

• Για την σωστή λειτουργία όλων των Εγκαταστάσεων 
Καθαρισμού Λυμάτων. 

•Τον προϊστάμενο αναπληρώνει ένας από τους υπεύ¬ 
θυνους των γραφείων του τμήματος, ύστερα από από¬ 
φαση του προϊσταμένου τεχνικών υπηρεσιών. 

Άρθρο 47ο 

Γραφείο Λειτουργίας 

και Συντήρησης Βιολογικού Σταθμού 

Στην αρμοδιότητά του είναι ο έλεγχος, λειτουργία και 
συντήρηση του Βιολογικού Σταθμού καθώς επίσης και ο: 

1. Έλεγχος και εποπτεία για την συνεχή και εύρυθμη 
λειτουργία των Εγκαταστάσεων Επεξεργασίας Λυμάτων. 

2. Φύλαξη των εγκαταστάσεων και κτιρίων, διαμόρ¬ 
φωση και συντήρηση των ακάλυπτων χώρων και εγκα¬ 
ταστάσεων. 

3. Συντήρηση και επισκευή του ηλεκτρολογικού και 
μηχανολογικού εξοπλισμού εγκατεστημένου ή μη. 

Η συντήρηση και επισκευή θα γίνεται με συνεργεία 
συγκροτούμενα από προσωπικό διαφόρων ειδικοτήτων, 
ανάλογα με τις ιδιομορφίες της κάθε περίπτωσης. 

Όταν η εργασία επισκευής ή συντήρησης απαιτεί σύ¬ 
μπραξη προσωπικού που υπηρετεί σε άλλα Τμήματα, η 
απόφαση συγκρότησης συνεργείων θα γίνεται με ενδο¬ 
συνεννόηση των εμπλεκομένων Προϊσταμένων χωρίς 
καθυστέρηση και τήρηση τύπων με τελικό σκοπό πά¬ 
ντοτε την άμεση επισκευή ή συντήρηση. 

Γ ια την φύλαξη των χώρων προτείνεται η σύμβαση με 
εξωτερική εταιρεία φύλαξης. 

Άρθρο 48ο 

Γραφείο Εργαστηρίου και Ελέγχου - Χημείο 

Είναι υπεύθυνο για τον Χημικό και υγειονομικό έλεγ¬ 
χο νερού και υδάτινου περιβάλλοντος, εργαστηριακές 
αναλύσεις πόσιμου νερού. Ποιοτικός έλεγχος αποβλή¬ 
των, καθορισμός ποιότητας και λοιπών προϋποθέσεων 
σύνδεσης με το δίκτυο υπονόμων της επιχείρησης των 
βιομηχανικών μονάδων και χώρων άλλων ανθρωπίνων 
δραστηριοτήτων. 

Συγχρόνως στις αρμοδιότητές του είναι ο: 

1. Έλεγχος για τον τεχνητό καθαρισμό του πόσιμου 
νερού σε 24ωρη βάση. 

2. Ημερήσιος έλεγχος της ποιότητας του νερού στα 
διάφορα στάδια επεξεργασίας και στα σημεία ελέγχου 
που τίθεται το νερό στη διάθεση του καταναλωτή. 

3. Οργάνωση και εκτέλεση υγειονομικών αναγνωρί¬ 
σεων του υδάτινου περιβάλλοντος και του συστήματος 
ύδρευσης, ώστε να αποφεύγεται κάθε υγειονομικός 
κίνδυνος. 

4. Ημερήσιος έλεγχοςτης κανονικής απολύμανσης από 
αντιπροσωπευτικά σημεία του δικτύου διανομής για την 
αποτελεσματικότερη προστασία της δημόσιας υγείας. 

5. Μέριμνα για τον περιοδικό έλεγχο της ποιότητας του 
πόσιμου νερού ως προς τις παραμέτρους που προσδι¬ 
ορίζουν την καταλληλότητα αυτού από τις πηγές υδρο¬ 
ληψίας και από το δίκτυο. 

6. Ημερήσια ανάλυση δειγμάτων από το δίκτυο δια¬ 
νομής. 

7. Υγειονομική έρευνα για τον εντοπισμό εστιών ρύ¬ 
πανσης - μόλυνσης σε αυτό. 

8. Έλεγχος των μελετών εγκαταστάσεων προεπεξερ- 
γασίας αποβλήτων των Βιομηχανικών μονάδων, ώστε να 
πληρούνται οι σχετικοί όροι και προϋποθέσεις. 

9. Συνεχής παρακολούθηση της ποιότητας των Βιομη¬ 
χανικών αποβλήτων και αστικών λυμάτων που διοχετεύ¬ 
ονται στις Εγκαταστάσεις Επεξεργασίας. 

10. Δειγματοληψίες και αναλύσειςτων λυμάτων - απο¬ 
βλήτων από τις βιομηχανίες, το δίκτυο και την Ε.Ε.Λ. 

11. Χημικές αναλύσεις. 

12. Αξιοποίηση της ιλύος και επαναχρησιμοποίηση 
των υγρών αποβλήτων. 

Άρθρο 49ο 

Γραφείο Προστασίας Περιβάλλοντος 

Είναι υπεύθυνο για την Μελέτη των Περιβαλλοντικών 
θεμάτων ως αποτέλεσμα της παρουσίας των εγκαταστά¬ 
σεων της επιχείρησης στην πόλη αλλά και την επίπτωση 
στο περιβάλλον και γενικότερα των ανθρωπίνων δρα¬ 
στηριοτήτων. 

Στην αρμοδιότητά του είναι η: 

1. Παρακολούθηση της Εθνικής και Κοινοτικής Νο¬ 
μοθεσίας για το περιβάλλον και ανάλυση - ενημέρωση 
των υπολοίπων τμημάτων για τις τυχόν επιπτώσεις στη 
λειτουργία της επιχείρησης. 

2. Συμμετοχή στην επίβλεψη ερευνητικών προγραμ¬ 
μάτων. 

3. Αξιολόγηση μελετών περιβαλλοντικών επιπτώσεων 
των βιομηχανιών. 

4. Πληροφόρηση άλλων φορέων και συνεργασία σχε¬ 
τικά με περιβαλλοντικά θέματα. 

5. Σύνταξη κανονισμών σύνδεσης βιομηχανιών με το 
δίκτυο και τις εγκαταστάσεις επεξεργασίας λυμάτων. 

6. Συνεργασία με φορείς περιβάλλοντος Ελληνικούς 
και Διεθνείς. 

Άρθρο 50ο 

Προϊστάμενος Τμήματος Μελετών και Ανάπτυξης 

Ο Προϊστάμενος του τμήματος αυτού: 

Προΐστανται όλων των γραφείων του τμήματός του 
και συντονίζει τις εργασίες τους. 

Καθορίζει σε συνεργασία με το Γενικό Δ/ντή και τον 
Πρόεδρο της Επιχείρησης, το Στρατηγικό και Επιχει¬ 


ρησιακό Σχέδιο με σύγχρονες μεθοδολογίες βάση του 
σχεδίου δράσηςτηςεπιχείρησηςγια τα επόμενα χρόνια. 

Μεριμνά για τη συμμετοχή της επιχείρησης σε διεθνή 
και ερευνητικά προγράμματα και τη συνεργασία με δι¬ 
εθνείς οργανισμούς. 

Μεριμνά για τη μεταφορά τεχνογνωσίας στο προσω¬ 
πικό της Επιχείρησης. 

Είναι υπεύθυνος για την πιστοποίηση των διαδικασιών 
της επιχείρησης κατά 150 9000 και την εφαρμογή του. 

Είναι υπεύθυνος για τη σύνταξη μελετών σκοπιμότη¬ 
τας, την επέκταση και ανάπτυξη νέων υπηρεσιών της 
Επιχείρησης. 

Είναι υπεύθυνος για την παρακολούθηση και ενημέρω¬ 
ση όλων των στοιχείων που σχετίζονται με την ακίνητη 
περιουσία της επιχείρησης. 

Τον Προϊστάμενο του τμήματος αυτού αναπληρώνει 
ένας από τους υπεύθυνους των γραφείων της υπηρεσίας 
αυτής, εφόσον διαθέτει τα κατάλληλα προσόντα κατόπιν 
αποφάσεως του Διευθυντή Διοικητικών και Οικονομικών 
Υπηρεσιών. 

Άρθρο 51ο 
Γραφείο Μελετών - 
Σχεδιασμού - Προγραμματισμού - 
Ειδικών Μελετών -Τοπογραφήσεων 

Μεριμνά για τον προγραμματισμό έργων, εκπόνηση 
Μελετών, κατασκευές και επίβλεψη έργων και εγκατα¬ 
στάσεων, την εκτέλεση τοπογραφικών εργασιών, την 
ανάπτυξη και παρακολούθηση στρατηγικών επιλογών 
της επιχείρησης. 

Στις αρμοδιότητές του είναι η: 

1. Εκπόνηση, εποπτεία και έλεγχος μελετών δομικών 
έργων. 

2. Μέριμνα για την έγκριση μελετών από τις αρμόδιες 
αρχές. 

3. Μελέτη θεμάτων ως προς την σκοπιμότητα χρήσης 
νέων υλικών και μεθόδων κατασκευής. 

4. Εκπόνηση προϋπολογιστικών στοιχείων κόστους 
έργων. 

5. Μελέτη για την επέκταση των δικτύων σύμφωνα με 
τα προγράμματα δράσης της επιχείρησης. 

6. Σύνταξη διακηρύξεων και συγγραφών υποχρεώ¬ 
σεων για την ανάθεση μελετών σε ιδιώτες και εποπτεία 
αυτών. 

7. Διενέργεια διαγωνισμών και επίβλεψη εργασιών στα 
μεγάλα έργα. 

8. Επίβλεψη διοίκηση και διαχείριση δομικών έργων 
από το στάδιο δημοπράτησης μέχρι το τελικό στάδιο 
της οριστικής παραλαβής αυτών, για την εκκαθάριση 
και την παράδοση στη λειτουργία. 

9. Άσκηση τεχνικής επίβλεψης για τις προμήθειες των 
υλικών των σχετικών με τα εκτελούμενα έργα. 

10. Τήρηση αρχείου έργων. 

11 .Τήρηση στατιστικών στοιχείων των δραστηριοτή¬ 
των με βάση τα μηνιαία δελτία εργασιών. 

12. Εκπόνηση εποπτεία και έλεγχος ηλεκτρομηχανο- 
λογικών έργων. 

13. Επίβλεψη για την εκτέλεση των ηλεκτρομηχανο- 
λογικών έργων. 

14. Ανακαίνιση και βελτίωση ηλεκτρομηχανολογικών 
εγκαταστάσεων που υπάρχουν. 

15. Μέριμνα για την εκτέλεση όλων των τοπογραφι- 
κών εργασιών που απαιτούνται για τη σύνταξη μελετών 
νέων έργων. 

16. Επιμέλεια της ανάθεσης των τοπογραφικών εργασι¬ 
ών σε ιδιωτικά γραφεία, επίβλεψη και παραλαβή αυτών 
σε συνεννόηση με τον Γεν. Διευθυντή. 

17. Σύνταξη σχεδίων δικτύων ύδρευσης - αποχέτευ¬ 
σης. 

18. Μέριμνα για την δημιουργία και την ενημέρωση 
κτηματολογίου της ακίνητης περιουσίας της επιχείρη¬ 
σης. 

19. Χορήγηση τοπογραφικών στοιχείων για τις ανάγκες 
όλων των τμημάτων της επιχείρησης. 

20. Συνεργασία σε τεχνικά θέματα για την ανάπτυξη 
0.1.5. 

21. Ανάπτυξη στρατηγικών επιλογών της επιχείρησης. 

22. Ανάπτυξη μεθοδολογιών και σχεδίων δράσεως της 
επιχείρησης σε θέματα: 

• Ολικής ποιότητας. 

• Αναδιάρθρωσης λειτουργιών. 

■ Τροποποίησης οργανογράμματος και κανονισμών 
επιχείρησης. 

•150. 

Με σκοπό την προσαρμογή της επιχείρησης στις συ¬ 
νεχόμενα μεταβαλλόμενες συνθήκες του εξωτερικού 
περιβάλλοντος. 

Άρθρο 52ο 

Γραφείο Διαχείρισης Υδάτινων Πόρων - 

Διαφύλαξης Υδροφόρου Ορίζοντα 

Είναι υπεύθυνο για την εξασφάλιση της αειφορίας 
έναντι φυσικών υδατικών πόρων υδροδότησης και των 
αποδεκτών των επεξεργασμένων λυμάτων. 

Στις υποχρεώσεις του αναφέρονται: 

1. Η συνεργασία με αρμόδιους κρατικούς φορείς δια¬ 
χείρισης των υπογείων και επιφανειακών υδροφορέων 
που συμβάλλουν στην εξασφάλιση των απαραίτητων 
ποσοτήτων νερού για την υδροδότηση της περιοχής 
ευθύνης της επιχείρησης. 

2. Η ανάληψη πρωτοβουλιών σχετικά με την αειφόρο 
ανάπτυξη και διαχείριση των πιο πάνω φυσικών πόρων. 

3. Η εκπόνηση σχετικών ερευνών σε συνεργασία με 
τους σχετικούς ερευνητικούς φορείς (Α.Ε.Ι. και Τ.Ε.Ι.) της 
χώρας και του εξωτερικού. 

4. Η σύνταξη ανάθεση και επίβλεψη σχετικών μελετών. 

5. Η ανάληψη πρωτοβουλιών για την θεσμοθέτηση 
μέτρων προστασίας του ως άνω περιβάλλοντος από 
άλλες πηγές ρύπανσης καθώς και εκπόνηση ερευνών 
που αποβλέπουν στην περιβαλλοντική προστασία των 
περιοχών ευθύνης. 

6. Η οργάνωση δικτύων σταθμών μέτρησης για συ¬ 
χνή καταγραφή ποσότητας και ποιότητας των υδατικών 
πόρων, τηλεμετάδοση των σχετικών πληροφοριών και 
αποθήκευση αυτών σε ειδικές βάσεις δεδομένων που θα 
διαχειρίζεται ο φορέας, καθώς και αντιστοίχων περιβαλ¬ 
λοντικών πληροφοριών, από τους φυσικούς αποδέκτες 
των επεξεργασμένων λυμάτων. 


ΜΕΡΟΣ ΔΕΥΤΕΡΟ 

ΠΡΟΣΩΠΙΚΟ ΤΗΣ ΕΠΙΧΕΙΡΗΣΗΣ 

ΚΕΦΑΛΑΙΟ Α' 

ΣΧΕΣΕΙΣ ΠΡΟΣΩΠΙΚΟΥ ΜΕ ΕΠΙΧΕΙΡΗΣΗ 

Άρθρο 53ο 

Διακρίσεις Προσωπικού 

1. Το προσωπικό της Επιχείρησης διακρίνεται σε τα¬ 
κτικό και έκτακτο. 

Τακτικό είναι το προσωπικό που καλύπτει πάγιες 
ανάγκες της επιχείρησης, κατέχει τις οργανικές θέσεις 
που προβλέπονται από τον παρόντα οργανισμό και η 
υπηρεσιακή και εργασιακή του σχέση και κατάσταση 
ρυθμίζονται από τον Ο.Ε.Υ. 

Έκτακτο είναι το προσωπικό που προσλαμβάνεται με 
σύμβαση εργασίας ορισμένου χρόνου, για την κάλυψη 
και αντιμετώπιση των πρόσκαιρων και έκτακτων ανα¬ 
γκών της επιχείρησης. 

2. Η εργασιακή σχέση που συνδέει το προσωπικό με 
την Δ.Ε.Υ.Α., είναι σχέση εργασίας ιδιωτικού δικαίου, αο¬ 
ρίστου χρόνου για το τακτικό προσωπικό και ορισμένου 
χρόνου για το έκτακτο. 

Άρθρο 54ο 

Κάλυψη Οργανικών Θέσεων 

1. Ο αριθμός των θέσεων του τακτικού προσωπικού 
καθορίζεται με βάση τις ανάγκες της επιχείρησης. 

2. Για την πλήρωση των οργανικών θέσεων απαιτού¬ 
νται τα προβλεπόμενα από τον παρόντα οργανισμό γε¬ 
νικά προσόντα διορισμού σύμφωνα με τις διατάξειςτης 
εκάστοτε ισχύουσας νομοθεσίας. 

Επιπλέον κανένα πρόσωπο δεν μπορεί να καταλάβει 
οργανική θέση, αν δεν έχει τα απαιτούμενα για κάθε 
θέση τυπικά και ουσιαστικά προσόντα, όπως αυτά προ- 
βλέπονται στο άρθρο 13 του παρόντος Κανονισμού. 

3. Ο προσλαμβανόμενος πριν καλύψει τη σχετική 
οργανική θέση, διανύει το στάδιο της δοκιμασίας. Στο 
δοκιμαστικό χρονικό διάστημα θεωρείται δόκιμος και η 
εργασιακή του σχέση διέπεται από τον Ο.Ε.Υ. 

4. Ο αριθμός των οργανικών θέσεων μπορεί να αυ- 
ξομειωθεί ανάλογα με τις υπηρεσιακές ανάγκες. Για την 
αυξομείωση των οργανικών θέσεων απαιτείται τροπο¬ 
ποίηση του Ο.Ε.Υ., μετά από απόφαση του Διοικητικού 
Συμβουλίου της επιχείρησης. 

5. Σε περίπτωση μείωσης του αριθμού των οργανικών 
θέσεων το πλεονάζον προσωπικό δεν απολύεται, αλλά 
παραμένει ως υπεράριθμο και τοποθετείται ανάλογα με 
τα προσόντα και την ειδικότητα του. 

Άρθρο 55ο 

Μητρώο Προσωπικού 

1. Για το προσωπικό της Δ.Ε.Υ.Α. τηρείται Μητρώο, που 
περιέχει για κάθε εργαζόμενο τα παρακάτω στοιχεία: 

• Ονομα, επώνυμο, πατρώνυμο, χρονολογία και τόπο 
γέννησης, ημερομηνία γάμου, όνομα συζύγου, ονόματα 
και χρονολογία γέννησης των παιδιών. 

• Τον αριθμό της απόφασης πρόσληψής του, τα τυπικά 
και ουσιαστικά προσόντα του, τον κλάδο και την ειδικό¬ 
τητά του, τις θέσεις στις οποίες τοποθετήθηκε από την 

πρόσληψή του, τον αριθμό των αποφάσεων για οικονο¬ 
μική προαγωγή και λήψη επιδομάτων. 

• Τις πειθαρχικές ποινές και τιμητικές διακρίσεις του, 
καθώς και κάθε είδους άδειες απουσίας. 

2. Το ανωτέρω Μητρώο τηρείται και ενημερώνεται με 
ευθύνη του Γραφείου Προσωπικού. 

Άρθρο 56ο 

Υποχρεώσεις και καθήκοντα προσωπικού 

Το προσωπικό της Επιχείρησης έχει υποχρέωση και 
καθήκον: 

1. Να γνωρίζει και να τηρεί τις διατάξεις του παρόντος 
οργανισμού, όπως και κάθε άλλου Κανονισμού της Επι¬ 
χείρησης. 

2. Να εκτελεί το υπηρεσιακό του καθήκον με επιμέλεια 
και ευσυνειδησία. 

3. Να διασφαλίζει τα μηχανήματα, εργαλεία, έπιπλα, 
σκεύη, βιβλία και άλλα υπηρεσιακά έγγραφα και στοι¬ 
χεία, όπως και κάθε άλλο περιουσιακό στοιχείο της Επι¬ 
χείρησης που χρησιμοποιεί για την εκτέλεση της υπη¬ 
ρεσίας του. 

4. Να φροντίζει για την καλή συντήρηση των προανα- 
φερόμενων περιουσιακών στοιχείων της Επιχείρησης και 
να προβαίνει στις κατάλληλες υπηρεσιακές ενέργειες για 
την καλή συντήρηση, βελτίωση ή αντικατάστασή τους. 

5. Να προσέρχεται έγκαιρα στην Υπηρεσία του και να 
αποχωρεί από αυτή μετά τη συμπλήρωση του ωραρίου 
εργασίας, όπως αυτό έχει οριστεί από τους αρμοδίους 
της Επιχείρησης. 

6. Να ενημερώνει αμέσως τον προϊστάμενό του ή το 
γραφείο προσωπικού της Επιχείρησης σε περίπτωση 
απουσίας λόγω ασθένειας ή άλλης ανώτερης βίας. 

7. Να αναφέρει γραπτά και έγκαιρα στο γραφείο προ¬ 
σωπικού της Επιχείρησης κάθε μεταβολή της ατομικής 
ή οικονομικής του κατάστασης. 

8. Να αναφέρει ιεραρχικά στην υπηρεσία του καθετί 
που από τη φύση της δουλειάς του διαπιστώνει ότι μπο¬ 
ρεί να προκαλέσει υλική ή ηθική ζημιά στην Επιχείρηση. 

9. Να εκτελεί πρόθυμα τις οδηγίες των προϊσταμένων 
του και να συμπεριφέρεται σε όλο ανεξαίρετα το προσω¬ 
πικό με ευγένεια και τον επιβαλλόμενο κατά περίπτωση 
σεβασμό. 

10. Να εκτελεί υποχρεωτικά κάθε εντολή του προϊστα¬ 
μένου του. Μετά την εκτέλεση της εντολής και εφόσον 
κατά την κρίση του αυτή ήταν πέραν από τις υπηρεσια¬ 
κές του υποχρεώσεις, μπορεί να υποβάλλει τις αντιρρή¬ 
σεις του με γραπτή αναφορά στα αρμόδια πειθαρχικά 
όργανα, τα οποία εξετάζουν την αναφορά και αν κριθεί 
βάσιμη κινείται η πειθαρχική διαδικασία. 

Η εντολή του προϊσταμένου δεν εκτελείται, όταν: 

Ο εργαζόμενος θεωρεί ότι η εκτέλεση της θέτει σε 
σοβαρούς κινδύνους την υγεία του. Στην περίπτωση 
αυτή ο Διευθυντής της Υπηρεσίας στην οποία ανήκει 
ο εργαζόμενος, εξετάζει αμέσως και επιτόπια το επικίν¬ 
δυνο ή μη της εντολής, λαμβάνει τα κατάλληλα μέτρα 
και ενημερώνει γραπτά το Διοικητικό Συμβούλιο για τη 
λήψη σχετικών αποφάσεων. 

Ο εργαζόμενος έχει τη γνώμη ότι η εντολή που του 
δόθηκε είναι αντίθετη με τον Ο.Ε.Υ. και το συμφέρον της 


Επιχείρησης. Τότε οφείλει αμέσως και χωρίς καθυστέ¬ 
ρηση που οδηγεί σε ματαίωση της εντολής και ζημία 
της Επιχείρησης, να κάνει γνωστές τις επιφυλάξεις του 
στο Διευθυντή. Αν ο Γενικός Διευθυντής συμφωνήσει με 
την εντολή του Διευθυντή Υπηρεσίας, ο εργαζόμενος 
υποχρεούται να την εκτελέσει και μπορεί να υποβάλει 
γραπτή αναφορά στο αρμόδιο Πειθαρχικό όργανο. 

11. Το προσωπικό έχει υποχρέωση, τηρώντας την ιε¬ 
ραρχία, να αναφέρεται και να υποβάλλει κάθε αίτηση, 
σύσταση ή παράπονο για οποιοδήποτε θέμα. 

12. Επιτρέπεται η παράκαμψη της ιεραρχίας μόνο σε 
κατεπείγουσες περιστάσεις και με την υποχρέωση της 
ενημέρωσης κατά τη σειρά της ιεραρχίας, του αρμοδίου 
Προϊσταμένου. 

13. Ακόμα επιτρέπεται παράκαμψη της ιεραρχίας, όταν 
ο εργαζόμενος μετά την πάροδο ενός μηνός από την 
υποβολή της αίτησης, αναφοράς κ.λ.π., δεν έλαβε απά¬ 
ντηση από τον προϊστάμενο, στον οποίο απευθύνθηκε. 

Κάθε άλλη υπέρβαση της ιεραρχίας μπορεί να αποτε- 
λέσει πειθαρχικό παράπτωμα. 

14. Κάθε προϊστάμενος είναι υπεύθυνος για την τή¬ 
ρηση της πειθαρχίας και την ακριβή εκτέλεση των υπη¬ 
ρεσιακών εντολών από τους υφιστάμενους του, παρέ¬ 
χοντας κάθε οδηγία και διευκόλυνση για την αρτιότερη 
εκτέλεση του υπηρεσιακού έργου και την αύξηση της 
παραγωγικότητας γενικότερα. 

15. Κάθε προϊστάμενος έχει υποχρέωση να φροντίζει, 
έτσι ώστε το προσωπικό να γνωρίζει τις ευθύνες και τις 
υποχρεώσεις του, το περιεχόμενο των εγκυκλίων, υπηρε¬ 
σιακών οδηγιών, διαταγών και ανακοινώσεων, που έχουν 
σχέση μετην εκτέλεση του υπηρεσιακού καθήκοντος και 
τη γενικότερη συμπεριφορά του προσωπικού. 

ΚΕΦΑΛΑΙΟ Β' 

ΠΡΟΣΛΗΨΗ ΠΡΟΣΩΠΙΚΟΥ 

Άρθρο 57ο 

Πρόσληψη Τακτικού Προσωπικού 

1. Η πρόσληψη του τακτικού προσωπικού γίνεται εφό¬ 
σον υπάρχουν κενές οργανικές θέσεις και πάγιες ανάγκες 
της επιχείρησης, από το Διοικητικό Συμβούλιο που βε¬ 
βαιώνονται με γραπτές εισηγήσεις του Διευθυντή ή του 
αρμόδιου Προϊσταμένου. Κάθε προσλαμβανόμενος πρέ¬ 
πει να έχει τα προβλεπόμενα από τον Ο.Ε.Υ. προσόντα 
της αντίστοιχης ειδικότητας. 

2. Η πρόσληψη του τακτικού προσωπικού γίνεται από 
το Δ.Σ. λαμβανομένων υπόψη των διατάξεων της εκά- 
στοτε ισχύουσας νομοθεσίας, μετά από εισήγηση του 
Γεν. Δ/ντή και κατόπιν προκήρυξης της θέσης. 

3. Κάθε πρόσληψη είναι δοκιμαστική. Ο χρόνος της 
δοκιμής είναι ένα έτος πραγματικής υπηρεσίας, στη 
διάρκεια του οποίου με αιτιολογημένη απόφαση του 
Διοικητικού Συμβουλίου είναι δυνατή η απόλυση, αν 
ο εργαζόμενος δεν μπορεί να ανταποκριθεί στα καθή¬ 
κοντα της ειδικότητας για την οποία προσλήφθηκε. Το 
αργότερο μέσα σε ένα μήνα από τη συμπλήρωση του 
έτους της δοκιμαστικής υπηρεσίας το Διοικητικό Συμ¬ 
βούλιο πρέπει να αποφασίσει για την ένταξη στο τακτικό 
προσωπικό ή την απόλυση του. Αν δεν αποφανθεί, μετά 

την παρέλευση της παραπάνω προθεσμίας η πρόσληψη 
γίνεται αυτοδίκαια οριστική. 

Άρθρο 58ο 

Πρόσληψη Έκτακτου Προσωπικού 

Η πρόσληψη του έκτακτου προσωπικού γίνεται μετά 
από εισήγηση του Γεν. Δ/ντή από το Δ.Σ. λαμβανομένων 
υπόψη των διατάξεων της εκάστοτε ισχύουσας νομο¬ 
θεσίας. 

Η εισήγηση του Γεν. Δ/ντή πρέπει να αιτιολογεί την 
ανάγκη που επιβάλλει την πρόσληψη του έκτακτου προ¬ 
σωπικού. 

Άρθρο 59ο 

Γενικά Προσόντα Πρόσληψης 

1. Κάθε πρόσωπο που προσλαμβάνεται σε οργανική 
θέση πρέπει: 

■ Να έχει Ελληνική ιθαγένεια ή να είναι πολίτης κρά¬ 
τους μέλους της Ευρωπαϊκής Ένωσης και να έχει ηλικία 
όπως αυτή προσδιορίζεται, εκάστοτε από την ισχύουσα 
Ελληνική Διοικητική Νομοθεσία. Για τον Γεν. Δ/ντή και το 
ειδικό επιστημονικό προσωπικό δεν τίθεται όριο ηλικίας. 

■ Να κριθεί ικανό για την εργασία που πρόκειται αν 
προσφέρει ύστερα από εξέταση της υγειονομικής υπη¬ 
ρεσίας του ΙΚΑ ή από Γενικό Κρατικό Νοσοκομείο. 

• Να έχει τα τυπικά και ουσιαστικά προσόντα της ει¬ 
δικότητας για την οποία προσλαμβάνεται, όπως αυτά 
προκύπτουν από το άρθρο 9 του παρόντος οργανισμού. 

• Να μην έχει παραπεμφθεί και δικαστεί ή να μην έχει 
καταδικαστεί για κλοπή, ληστεία, απάτη, υπεξαίρεση, 
εκβίαση, πλαστογραφία, απιστία, δωροδοκία, καταπίεση, 
παράβαση καθήκοντος, ή άλλο παρεμφερές αδίκημα. 

2. Για την ανάδειξη της συνδρομής των παραπάνω 
προϋποθέσεων το προσλαμβανόμενο πρόσωπο πρέπει 
να υποβάλει τα υπό της ΔΕΥΑ και της κείμενης νομοθε¬ 
σίας απαιτούμενα δικαιολογητικά. 

Άρθρο 60ο 

Κωλύματα Διορισμού 

1. Η έλλειψη κάποιου από τα απαιτούμενα προσόντα 
πρόσληψης αποτελεί κώλυμα για την πρόσληψη τακτι¬ 
κού προσωπικού. 

2. Κώλυμα πρόσληψης αποτελεί και η προηγούμενη 
απόλυση για πειθαρχικούς λόγους, από τη θέση υπαλ¬ 
λήλου του δημοσίου, ΟΤΑ ή Ν.Π.Δ.Δ. 

3. Η τυχόν παραγραφή αδικήματος από εκείνα που η 
παραπομπή ή καταδίκη αποτελεί κώλυμα πρόσληψης 
δεν αίρει το κώλυμα. Αντίθετα, αίρεται το κώλυμα σε 
περίπτωση απονομής χάριτος. 

Άρθρο 61 ο 

Πρόσληψη κατά παράβαση του Ο.Ε.Υ. 

Πρόσληψη τακτικού προσωπικού με παράβαση του 
Ο.Ε.Υ., ανακαλείται μέσα σε διάστημα το πολύ ενός έτους. 
Αν το πρόσωπο που προσλήφθηκε συντέλεσε στην αντι¬ 
κανονική πρόσληψή του, τότε η πρόσληψη ανακαλείται 
και μετά την παρέλευση του έτους. Η ανάκληση έχει την 
έννοια ότι η εργασιακή σύμβαση είναι άκυρη από την 
αρχή. 


ΚΕΦΑΛΑΙΟ Γ' 

ΑΠΟΔΟΧΕΣ ΠΡΟΣΩΠΙΚΟΥ 

Άρθρο 62ο 

Μισθολογική Κατάταξη και εξέλιξη Προσωπικού 

1. Οι εργαζόμενοι της Δ.Ε.Υ.Α. αμείβονται με συλλο¬ 
γικές συμβάσεις εργασίας της ειδικότητας των, ή με 
ομοιοεπαγγελματικής σύμβασης, ή με επιχειρησιακή 
σύμβαση, μετά από συμφωνία Διοίκησης και εργαζο¬ 
μένων, όπου και καθορίζονται τα μισθολογικά κλιμάκια 
αυτών, ο τρόπος αμοιβής του προσωπικού, τα επιδόματα 
η μισθολογική εξέλιξη, οι διάφορες παροχές, οι ηθικές 
και υλικές αμοιβές καθώς και κάθε είδους παροχές που 
προβλέπεται μέσα από αυτή. Οι εν λόγω αποδοχές δεν 
πρέπει να υπολείπονται σε καμιά περίπτωση των αποδο¬ 
χών που προκύπτουν από οποιαδήποτε άλλη Σ.Σ.Ε. ή επι¬ 
χειρησιακή σύμβαση ή συλλογική σύμβαση ειδικότητας. 

2. Οι αποδοχές του Γεν. Δ/ντή και των Διευθυντών Υπη¬ 
ρεσιών καθορίζονται και αναπροσαρμόζονται ετησίως 
με αιτιολογημένη απόφαση το Διοικητικού Συμβουλί¬ 
ου. Οι εν λόγω αποδοχές δεν πρέπει να υπολείπονται σε 
καμιά περίπτωση των αποδοχών που προκύπτουν από 
οποιαδήποτε άλλη Σ.Σ.Ε. ή επιχειρησιακή σύμβαση ή 
συλλογική σύμβαση ειδικότητας. 

3. Στον Γεν. Δ/ντή και στον Δ/ντή Τεχνικής Υπηρεσίας 
καταβάλλεται επίδομα για τη σύνταξη Τεχνικού Προ¬ 
γράμματος ίσο με το 100% των ακαθάριστων αποδοχών 
ενός μηνός. Στον Δ/ντή Δ/κών και Οικ/κών Υπηρεσιών 
καταβάλλεται επίδομα ισολογισμού ίσο με το 100% των 
ακαθάριστων αποδοχών ενός μηνός.Τα ανωτέρω επιδό¬ 
ματα καταβάλλονται εντός μηνός από την έγκρισή τους. 

Άρθρο 63ο 

Κλάδοι των θέσεων του Προσωπικού 

1. Οι θέσεις του τακτικού προσωπικού της Δ.Ε.Υ.Α. κα¬ 
τατάσσονται στους ακόλουθους κλάδους: 

■ Υποχρεωτική Εκπαίδευση (ΥΕ): Ως τυπικό προσόν 
διορισμού ορίζεται απολυτήριο Δημοτικού Σχολείου ή 
Τριτάξιου Γυμνασίου ή τίτλος ΚατώτερηςΤεχνικής Σχο¬ 
λής ή εμπειρία. 

•Δευτεροβάθμια Εκπαίδευση (ΔΕ): Ως τυπικό προσόν 
διορισμού ορίζεται απολυτήριο Εξατάξιου Γυμνασίου ή 
Λυκείου (Γενικού, Πολυκλαδικού, Τεχνικού) ή τίτλο Τε¬ 
χνικής Επαγγελματικής Δευτεροβάθμιας εκπαίδευσης 
ή Σχολής μαθητείας ΟΑΕΔ του ν. 1346/1983 ή πτυχίο 
των μέσων Τεχνικών Σχολών που καταργήθηκαν με το 
ν. 576/1977, ή άλλους τίτλους ισότιμων σχολών της ημε¬ 
δαπής ή αλλοδαπής. 

• Τεχνολογική Εκπαίδευση (ΤΕ): Ως τυπικό προσόν 
διορισμού ορίζεται το πτυχίο ή δίπλωμα του ΤΕΙ ή του 
Κ.Α.Τ.Ε.Ε. ή ισότιμων σχολών της ημεδαπής ή αλλοδαπής. 

• Πανεπιστημιακή Εκπαίδευση (ΠΕ): Ως τυπικό προ¬ 
σόν διορισμού ορίζεται το πτυχίο ή δίπλωμα τμήματος 
ή σχολής ΑΕΙ ή ισότιμο της αλλοδαπής. 

ΚΕΦΑΛΑΙΟ Ε' 

ΑΔΕΙΕΣ ΑΠΟΥΣΙΑΣ ΠΡΟΣΩΠΙΚΟΥ 

Άρθρο 64ο 

Είδη αδειών 

Οι άδειες απουσίας διακρίνονται σε: 

1. Κανονικές. 

2. Για λόγους υγείας - εγκυμοσύνης. 

3. Χωρίς αποδοχές. 

4. Ειδικές. 

5. Γονικές. 

6. Ολιγόωρης απουσίας. 

Άρθρο 65ο 

Κανονικές Άδειες 

1. Οι κανονικές άδειες χορηγούνται στους εργαζό¬ 
μενους όπως καθορίζεται κάθε φορά από τη σχετική 
νομοθεσία και τις αποφάσεις του Υπουργείου Εργασίας, 
με τρόπο που να επιτρέπει την κανονική και εύρυθμη 
λειτουργία της επιχείρησης. 

Άρθρο 66ο 

Άδειες για λόγους υγείας - εγκυμοσύνης 

1. Σε κάθε εργαζόμενο χορηγείται άδεια απουσίας για 
λόγους υγείας εφόσον προκύπτει από γραπτή γνωμάτευ¬ 
ση του αρμόδιου ιατρού ή επιτροπής του ΙΚΑ, σύμφωνα 
με τα οριζόμενα από την εργατική νομοθεσία. 

2. Στις έγκυες εργαζόμενες στη Δ.Ε.Υ.Α. χορηγείται 
άδεια σύμφωνα με τα οριζόμενα από την εργατική νομο¬ 
θεσία, ύστερα από την προσκόμιση του πιστοποιητικού 
εγκυμοσύνης από τον αρμόδιο ιατρό του ΙΚΑ. 

3. Στις μητέρες εργαζόμενες χορηγείται μειωμένο 
ωράριο εργασίας σύμφωνα με τα οριζόμενα από την 
εκάστοτε ισχύουσα εργατική νομοθεσία. 

Άρθρο 67ο 

Άδειες χωρίς αποδοχές 

Κάθε εργαζόμενος έχει το δικαίωμα, μετά την εξά¬ 
ντληση της ετήσιας κανονικής του άδειας να λάβει άδεια 
απουσίας χωρίς αποδοχές για πραγματικά σοβαρούς 
λόγους, σύμφωνα με τα οριζόμενα στην κάθε φορά ισχύ- 
ουσα νομοθεσία. 

Άρθρο 68ο 

Ειδικές άδειες 

1. Στα συνδικαλιστικά όργανα του Νόμιμου Σωματείου 
της Δ.Ε.Υ.Α. χορηγείται συνδικαλιστική άδεια, όπως αυτή 
ορίζεται από την εκάστοτε ισχύουσα εργατική νομοθε¬ 
σία. 

2. Στους εργαζόμενους χορηγείται κάθε ειδική άδεια, 
όπως αυτή προβλέπεται από την εκάστοτε ισχύουσα 
εργατική νομοθεσία. 

Άρθρο 69ο 

Γονική Άδεια 

Σε κάθε εργαζόμενο χορηγείται γονική άδεια όπως 
αυτή ορίζεται από την εκάστοτε ισχύουσα εργατική νο¬ 
μοθεσία. 

Άρθρο 70ο 

Άδειες ολιγόωρης απουσίας 

Στη διάρκεια της εργασίας ο Γενικός Διευθυντής ή οι 
Διευθυντές Υπηρεσιών δύνανται να χορηγούν ολιγόωρη 
άδεια απουσίας στον εργαζόμενο για σοβαρούς κατά την 
κρίση του λόγους και μέχρι συνολικά 8 ώρες τον χρόνο. 
Οι πάνω των 8 ωρών ολιγόωρες άδειες αφαιρούνται από 
την κανονική άδεια. 


ΚΕΦΑΛΑΙΟ ΣΤ' 

ΠΕΙΘΑΡΧΙΚΟ ΔΙΚΑΙΟ 

Άρθρο 71ο 

Πειθαρχικές Παραβάσεις 

1. Κάθε παράβαση υπηρεσιακού καθήκοντος, που 
οφείλεται σε πρόθεση ή βαριά αμέλεια του εργαζόμε¬ 
νου, αποτελεί πειθαρχικό παράπτωμα. 

2. Το υπηρεσιακό καθήκον προσδιορίζεται με βάση 
τις υποχρεώσεις που απορρέουν για το προσωπικό από 
τη σύμβαση εργασίας (Ο.Ε.Υ.), τις οδηγίες και διαταγές 
των ιεραρχικά προϊσταμένων καθώς και από τη φύση 
της υπηρεσίας κάθε ειδικότητας και θέσης, όπως το πε¬ 
ριεχόμενο της καθορίζεται από τους κανόνες επιστήμης 
και τέχνης, από τους κανόνες της κοινής πείρας, από τις 
συνήθειες που έχουν παγιωθεί στη Δ.Ε.Υ.Α. και τους κα¬ 
νόνες της καλής πίστης και του κοινωνικού σκοπού που 
εξυπηρετεί η Δ.Ε.Υ.Α. 

Άρθρο 72ο 

Πειθαρχικά παραπτώματα 

1. Πειθαρχικό παράπτωμα συνιστά κάθε υπαίτια πράξη 
ή παράλειψη του εργαζομένου που αποτελεί παράβαση 
υπηρεσιακού καθήκοντος ή αντίκειται στην υπηρεσιακή 
τάξη ή είναι επιζήμια στα συμφέροντα της Δ.Ε.Υ.Α. 

Το υπηρεσιακό καθήκον προσδιορίζεται από τον Ο.Ε.Υ. 
τις οδηγίες και τις διατάξεις των ιεραρχικά προϊσταμένων, 
καθώς και από τη φύση της υπηρεσίας κάθε ειδικότητας 
και θέσης όπως το περιεχόμενο καθορίζεται από τους 
κανόνες της επιστήμης και της τέχνης, από τους κανόνες 
της κοινωνικής πείρας και τους κανόνες της καλής πίστης 
και του κοινωνικού σκοπού που εξυπηρετεί η Δ.Ε.Υ.Α. 

Ενδεικτικά πειθαρχικά παραπτώματα είναι: 

■ Η αναξιοπρεπής και ανάρμοστη συμπεριφορά και 
διαγωγή μέσα στην υπηρεσία τόσο απέναντι σε υφιστα¬ 
μένους, προϊσταμένους όσο και σε τρίτους. 

• Η αδιαφορία, η αμέλεια, η ατελής εκτέλεση, η αδικαι¬ 
ολόγητη αποχή ή και η άρνηση εκτέλεσης της εργασίας 
που έχει ανατεθεί στον εργαζόμενο. 

• Η αδικαιολόγητα καθυστερημένη προσέλευση ή πρό¬ 
ωρη αποχώρηση από την εργασία, καθώς και η αδικαι¬ 
ολόγητη διακοπή της. 

■ Η παράλειψη άσκησης του επιβεβλημένου υπηρε¬ 
σιακού ελέγχου. 

• Η με οποιοδήποτε τρόπο δυσφήμιση της επιχείρησης 
και του προσωπικού της. 

• Η φθορά από εγκατάλειψη ή κακή χρήση, η απώλεια 
αντικειμένων (υλικά, εργαλεία, μηχανήματα κ.λ.π.) που 
αποτελούν περιουσία της επιχείρησης καθώς και η μη 
έγκαιρη αναφορά στους προϊσταμένους της φθοράς ή 
της απώλειάς των. 

• Η κατάθεση ανακριβών στοιχείων για την προσωπι¬ 
κή ή οικογενειακή κατάσταση, με σκοπό την απόληψη 
οποιονδήποτε επιδομάτων ή παροχών. 

• Η επέμβαση στους εγκατεστημένους μετρητές χωρίς 
εντολή της αρμόδιας υπηρεσίας. 

• Η χρησιμοποίηση τρίτων προσώπων για απόκτηση 
εύνοιας υπηρεσιακής. 

• Η αποσιώπηση πειθαρχικών παραπτωμάτων ή πλημ¬ 
μελούς εκτέλεσης καθηκόντων των υφισταμένων από 
τους προϊσταμένους. 

■ Η υπεξαίρεση των περιουσιακών στοιχείων της 
Δ.Ε.Υ.Α. 

• Η χρησιμοποίηση υπηρεσιακών πληροφοριών που 
κατέχει ο εργαζόμενος για δική του ωφέλεια, ή ωφέλεια 
προσώπων που συνδέονται με αυτόν. 

• Η άμεση ή η έμμεση συμμετοχή σε δημοπρασία ανά¬ 
θεσης έργου ή προμηθειών της επιχείρησης. 

• Η μη τήρηση του ωραρίου εργασίας που έχει ορισθεί. 

■ Η άρνηση εκτέλεσης εντολής για μετακίνηση από 
τμήμα σε τμήμα παρεμφερές και εφόσον δεν δημιουρ- 
γείται βλαπτική μεταβολή των συνθηκών εργασίας για 
τον εργαζόμενο. 

• Η χρησιμοποίηση περιουσιακών στοιχείων της επι¬ 
χείρησης που είναι εμπιστευμένα στον εργαζόμενο για 
διεκπεραίωση ξένων με την επιχείρηση έργων, ή η ιδιο¬ 
ποίηση περιουσιακών στοιχείων της Δ.Ε.Υ.Α. 

• Η τέλεση σε βάρος της Δ.Ε.Υ.Α. ενός από τα ποινικά 
αδικήματα που αποτελούν κώλυμα πρόσληψης, σύμφω¬ 
να με το άρθρο 58 του παρόντος Οργανισμού. 

• Κάθε παράβαση του παρόντος Οργανισμού, όπως και 
κάθε άλλου κανονισμού της Επιχείρησης ή των αποφά¬ 
σεων και εντολών της Διοίκησης, της Γενικής Διεύθυνσης 
και των Διευθυντών των Υπηρεσιών. 

Άρθρο 73ο 
Πειθαρχικές Ποινές 

1. Κάθε πειθαρχικό παράπτωμα έχει σαν άμεση συνέ¬ 
πεια την επιβολή πειθαρχικής ποινής. 

2. Για το ίδιο πειθαρχικό παράπτωμα επιτρέπεται να 
επιβληθεί μόνο μία φορά πειθαρχική ποινή. 

3. Πειθαρχική ποινή δεν επιβάλλεται για πειθαρχικό 
παράπτωμα που δεν προβλέπεται από τον παρόντα 
Οργανισμό. 

4. Η δίωξη και η τιμωρία κάθε πειθαρχικού παραπτώ¬ 
ματος αποτελεί υπηρεσιακό καθήκον. 

5. Οι πειθαρχικές ποινές διακρίνονται: 

5.1. Η προφορική ή γραπτή παρατήρηση. Επιβάλλε¬ 
ται για παραπτώματα των μισθωτών μικρής σημασίας. 
Είναι η ελαφρότερη από τις πειθαρχικές ποινές (καθαρά 
ηθική). 

5.2. Η έγγραφη επίπληξη. Είναι η αμέσως σοβαρότερη 
ποινή. Επιβάλλεται για βαρύτερα πειθαρχικά παραπτώ¬ 
ματα των μισθωτών και σε περίπτωση υποτροπής των 
παραπτωμάτων που τιμωρούνται με παρατήρηση. 

5.3. Το πρόστιμο μέχρι και τις αποδοχές δύο μηνών. 
Επιβάλλεται σε βαρύτερα πειθαρχικά παραπτώματα. 

5.4. Η προσωρινή απόλυση (αργία) μέχρι τρεις μήνες 
σε κάθε ημερολογιακό έτος. Επιβάλλεται σε σοβαρά πει¬ 
θαρχικά παραπτώματα, που διαπράττονται καθ' υπο¬ 
τροπή. 

5.5. Η οριστική απόλυση. Επιβάλλεται όταν ο εργα¬ 
ζόμενος: 

- διαπράξει σε βάρος της Δ.Ε.Υ.Α. ένα από τα ποινικά 
αδικήματα που αποτελούν κώλυμα πρόσληψης και 

- τιμωρηθεί πέντε φορές μέσα σε ένα έτος με ποινή 


προστίμου ή προσωρινής παύσης ή και τα δύο είδη 
ποινής. 

5.6.0 χαρακτηρισμός της βαρύτητας των πειθαρχικών 
παραπτωμάτων γίνεται από τα πειθαρχικά όργανα στα 
πλαίσια της καλής πίστης, των συναλλακτικών συνηθει¬ 
ών και των χρηστών ηθών. 

Άρθρο 74ο 

Πειθαρχικές διαδικασίες 

Τα πειθαρχικά όργανα διακρίνονται σε μονομελή και 
πολυμελή. 

1. Μονομελή όργανα είναι: 

1.1.0 Γενικός Διευθυντής για όλο το προσωπικό. 

1.2. Οι Διευθυντές υπηρεσιών για το προσωπικό που 
υπάγεται στην υπηρεσία τους. 

1.3. Οι Προϊστάμενοι Τμημάτων για το προσωπικό που 
υπάγεται στο τμήμα τους. 

1.4.0 Γενικός Διευθυντής, οι Διευθυντές υπηρεσιών και 
οι Προϊστάμενοι Τμημάτων δικαιούνται να επιβάλλουν 
τις πειθαρχικές ποινές της προφορικής ή γραπτής πα¬ 
ρατήρησης, της έγγραφης επίπληξης και του προστίμου 
μέχρι τις αποδοχές: 

- Δύο ημερών ο Προϊστάμενος Τμήματος. 

- Πέντε ημερών οι Διευθυντές Υπηρεσιών. 

- Οκτώ ημερών ο Γενικός Διευθυντής. 

2. Το πενταμελές Πειθαρχικό Συμβούλιο που συγκρο¬ 
τείται από τον Πρόεδρο του Δ.Σ. της Δ.Ε.Υ.Α., δύο μέλη 
του Διοικητικού Συμβουλίου, που ορίζονται από αυτό, 
τον Γενικό Διευθυντή και τον Διευθυντή της Υπηρεσίας 
στην οποία ανήκει ο εργαζόμενος που παραπέμπεται. 

3. Πολυμελές πειθαρχικό όργανο είναι το Διοικητικό 
Συμβούλιο της Επιχείρησης το οποίο μπορεί να επιβάλλει 
όλες τις ποινές που προβλέπονται από το άρθρο 73 παρ. 
5. Δηλαδή από την προφορική παρατήρηση μέχρι και 
την οριστική απόλυση. 

4. Το πρόστιμο υπολογίζεται επί των τακτικών απο¬ 
δοχών και παρακρατείται από τον πρώτο μετά την από¬ 
φαση μήνα. 

5. Οι τιμωρημένοι με προσωρινή ή οριστική απόλυση 
τίθενται εκτός υπηρεσίας αμέσως μόλις τους κοινοποι¬ 
ηθεί η τελεσίδικη απόφαση. 

6. Οι πειθαρχικές παραβάσεις των Διευθυντών υπη¬ 
ρεσιών τιμωρούνται με απόφαση του Διοικητικού Συμ¬ 
βουλίου της Επιχείρησης ύστερα από εισήγηση του Γεν. 
Διευθυντή. 

7. Οι πειθαρχικές παραβάσεις του Γεν. Διευθυντού τι¬ 
μωρούνται με απόφαση του Διοικητικού Συμβουλίου 
της Επιχείρησης ύστερα από εισήγηση του Προέδρου 
της Δ.Ε.Υ.Α. 

8. Το Διοικητικό συμβούλιο μπορεί να εξετάζει πει¬ 
θαρχικά παραπτώματα σε πρώτο βαθμό και σε δεύτερο 
κατόπιν εφέσεως του τιμωρηθέντος. 

9. Για την επιμέτρηση της ποινής λαμβάνεται υπόψη η 
προηγούμενη συμπεριφορά του εργαζομένου, το ύψος 
της υλικής ή ηθικής βλάβης που έχει υποστεί η επιχείρη¬ 
ση, τυχόν υποτροπή ή συρροή παραπτωμάτων. 

10. Σε περίπτωση συρροής παραπτωμάτων επιβάλλε¬ 
ται η ποινή που αντιστοιχεί στο βαρύτερο παράπτωμα. 

Άρθρο 75ο 

Απολογία 

1. Με εξαίρεση την προφορική ή γραπτή παρατήρηση, 
καμία πειθαρχική ποινή δεν επιβάλλεται χωρίς προη¬ 
γούμενη έγγραφη, επί αποδείξει κλήση σε απολογία του 
εργαζομένου. 

2. Η απολογία υποβάλλεται μέσα σε πέντε (5) ημέρες 
από της επιδόσεως της έγκλησης. Εάν παρέλθει η προ¬ 
θεσμία χωρίς να συνταχθεί απολογία, συντάσσεται η πει¬ 
θαρχική απόφαση η οποία κοινοποιείται με απόδειξη 
στον καταδικασθέντα. 

3. Η κλήση σε απολογία ορίζει το πειθαρχικό αδίκημα 
για το οποίο κατηγορείται ο εργαζόμενος. 

Ο εργαζόμενος μέσα σε πέντε (5) ημέρες από της 
κοινοποιήσεως σε αυτόν της πειθαρχικής απόφασης 
δικαιούται να ασκήσει έφεση ενώπιον του Διοικητικού 
Συμβουλίου προσκομίζοντας νέα στοιχεία. 

Οι πειθαρχικές αποφάσεις πρέπει να είναι επαρκώς 
δικαιολογημένες να περιέχουν τα πραγματικά περιστα¬ 
τικά του πειθαρχικού παραπτώματος και τον χρόνο που 
έγινε αυτό. 

Το Διοικητικό Συμβούλιο μπορεί με απόφαση του να 
ορίσει σε ένα από τα μέλη του ή σε κάποιον από τους 
Διευθυντές υπηρεσιών να αναθέτει τη διενέργεια ένορ¬ 
κης διοικητικής εξέτασης. Ο αναλαμβάνων το εν λόγω 
έργο πρέπει εντός μηνός να υποβάλλει στο Διοικητικό 
Συμβούλιο το πόρισμα της εξέτασης. 

Άρθρο 76ο 

Βιβλίο ποινών 

Το Γραφείο Προσωπικού της Υπηρεσίας τηρεί βιβλίο 
ποινών στο οποίο οφείλει να αναγράφει: 

• Το ονοματεπώνυμο του μισθωτού στον οποίο επι¬ 
βλήθηκε η ποινή. 

• Η αιτία επιβολής αυτής. 

• Η ημερομηνία παρακράτησης του προστίμου και ο 
αριθμός της σχετικής απόφασης. 

•Το είδος της ποινής. 

Άρθρο 77ο 

Παραγραφή πειθαρχικών παραπτωμάτων 

1. Τα πειθαρχικά παραπτώματα παραγράφονται εάν 
περάσει ένας χρόνος από την ημέρα διάπραξης εφόσον 
έγιναν γνωστά στα όργανα που ασκούν την πειθαρχική 
δίωξη. Διαφορετικά μετά ένα έτος από την ημέρα που 
έλαβαν γνώση τα όργανα αυτά. 

2. Η παραγραφή προγενέστερου πειθαρχικού παρα¬ 
πτώματος αναβάλλεται για όσο χρόνο διαρκεί η πει¬ 
θαρχική διαδικασία που κινήθηκε για μεταγενέστερο 
παράπτωμα. 

3. Πειθαρχικό παράπτωμα που έχει παραγραφεί και 
διατυπώνεται στη διερεύνηση άλλου παραπτώματος, 
λαμβάνεται υπόψη στο μέγεθος της ποινής που τυχόν 
θα επιβληθεί. 

4. Όταν ασκηθεί πειθαρχική δίωξη και κλήση σε απο¬ 
λογία το παράπτωμα παραγράφεται αν μέσα σε ένα έτος 
από την κλήση σε απολογία δεν εκδοθεί απόφαση αρ¬ 
μοδίου πειθαρχικού οργάνου. 


5. Το Διοικητικό Συμβούλιο μπορεί να συγκροτεί εξε¬ 
ταστική επιτροπή για κάθε περίπτωση σοβαρού πειθαρ¬ 
χικού παραπτώματος που θα ερευνά όλες τις εκδοχές και 
τις πτυχές κατά την κρίση της. Η εξεταστική επιτροπή 
συγκροτείται από μέλη του Δ.Σ. και από υπηρεσιακούς 
παράγοντες. Η εξεταστική επιτροπή προβαίνει σε κάθε 
ενέργεια που κρίνει απαραίτητη για τη διερεύνηση του 
πειθαρχικού παραπτώματος. Μετά το πέρας των ενερ¬ 
γειών της, υποβάλλει πόρισμα στο Διοικητικό Συμβούλιο 
που αξιολογεί και κρίνει ελεύθερα μαζί με τα υπόλοιπα 
στοιχεία για την έκδοση της απόφασής του, χωρίς να 
δεσμεύεται από αυτό. 

6. Η κίνηση της πειθαρχικής δίωξης και η επιβολή 
πειθαρχικής ποινής καθώς και της ποινής της οριστικής 
απόλυσης είναι ανεξάρτητη από την κίνηση της ποινικής 
δίωξης ακόμα και σε περιπτώσεις που ο νόμος προαπαι¬ 
τεί την υποβολή μήνυσης ή έγκλησης. 

7. Η έκδοση αμετάκλητης αθωωτικής απόφασης ποινι¬ 
κού δικαστηρίου δίνει το δικαίωμα στον εργαζόμενο που 
τιμωρήθηκε με ποινή οριστικής απόλυσης να ζητήσει με 
αίτησή του την επανάληψη της πειθαρχικής διαδικασίας 
από το Διοικητικό Συμβούλιο. 

ΑΠΟΑΥΣΗ ΠΡΟΣΩΠΙΚΟΥ 

ΚΕΦΑΛΑΙΟ Ζ' 

ΛΥΣΗ ΤΗΣ ΕΡΓΑΣΙΑΚΗΣ ΣΧΕΣΗΣ 

Άρθρο 78ο 

Αυτοδίκαιη λύση της εργασιακής σύμβασης 

1. Η σύμβαση εργασίας λύεται αυτοδίκαια και χωρίς 
προειδοποίηση ή καταγγελία την ημέρα που ο εργαζό¬ 
μενος θα συμπληρώσει όλες τις προϋποθέσεις για συ- 
νταξιοδότηση λόγω γήρατος, όπως αυτές καθορίζονται 
και απαιτούνται από τους ισχύοντες κάθε φορά Νόμους. 

2. Αν ο εργαζόμενος παρά τη συμπλήρωση του ορίου 
ηλικίας δεν συγκεντρώσει τις απαιτούμενες ημέρες ερ¬ 
γασίας για τη συνταξιοδότηση του, το Διοικητικό Συμ¬ 
βούλιο, μετά από αίτησή του, μπορεί να παρατείνει την 
εργασιακή σύμβαση μέχρι την συμπλήρωση των ημερών 
αυτών, όχι όμως πέρα από το 70ο έτος ηλικίας του και 
εφόσον το επιτρέπει η υγεία του. 

Άρθρο 79ο 

Απόλυση Τακτικού Προσωπικού 

Το τακτικό προσωπικό της Δ.Ε.Υ.Α. απολύεται με 
απόφαση του Διοικητικού Συμβουλίου και ύστερα από 
γραπτή καταγγελία της εργασιακής σύμβασης στις ακό¬ 
λουθες περιπτώσεις: 

• Αν του επιβληθεί η πειθαρχική ποινή της οριστικής 
απόλυσης. 

• Αν απουσιάσει αδικαιολόγητα από την υπηρεσία του 
επί 10 συνεχής εργάσιμες ημέρες ή 20 εργάσιμες ημέρες 
συνολικά μέσα στο ίδιο έτος. 

• Ο εργαζόμενος απολύεται ή αποχωρεί από την εργα¬ 
σία του σε περίπτωση σωματικής ή πνευματικής ασθένει¬ 
ας που τον καθιστά ανίκανο για εργασία. Η ανικανότητα 
πιστοποιείται με γνωμάτευση της αρμόδιας επιτροπής 
του ΙΚΑ ή Κρατικού Νοσοκομείου. 

Άρθρο 80ο 

Παραίτηση Προσωπικού 

Ι.Το προσωπικό που υπηρετεί στη Δ.Ε.Υ.Α. δικαιού¬ 
ται να παραιτηθεί οποτεδήποτε, με υποβολή γραπτής 
δήλωσης στο Διοικητικό Συμβούλιο της επιχείρησης. 

2. Η λύση της εργασιακής σύμβασης επέρχεται μετά 
την πάροδο τριάντα (30) ημερών από την έκδοση της 
απόφασης του Διοικητικού Συμβουλίου ή μετά την πά¬ 
ροδο σαράντα πέντε (45) ημερών από την υποβολή της 
αίτησης και την παράλειψη του Διοικητικού Συμβουλίου 
να εκδώσει απόφαση. Σε περίπτωση σοβαρού και σπου¬ 
δαίου λόγου η λύση της εργασιακής σύμβασης επέρχεται 
την ημέρα γνωστοποίησης του λόγου αυτού στον Πρό¬ 
εδρο και το Διευθυντή της επιχείρησης. 

3. Ο εργαζόμενος μπορεί ελεύθερα να ανακαλέσει 
γραπτά την παραίτησή του πριν αυτή εισαχθεί στο Δι¬ 
οικητικό Συμβούλιο για συζήτηση. 

Μετά την έκδοση της σχετικής απόφασης του Διοι¬ 
κητικού Συμβουλίου ο εργαζόμενος μπορεί με νέα του 
δήλωση να ανακαλέσει την παραίτησή του μέσα σε δέκα 
πέντε (15) ημέρες από την έκδοση της απόφασης. 

Το Διοικητικό Συμβούλιο έχει το δικαίωμα να μην απο¬ 
δεχθεί τη δήλωση ανάκλησης της παραίτησης. 

4. Το Διοικητικό Συμβούλιο έχει το δικαίωμα να παρα¬ 
τείνει το χρόνο αποχώρησης του εργαζομένου για τόσο 
χρονικό διάστημα όσο είναι απολύτως απαραίτητο για 
την τακτοποίηση των αναγκαίων και ειδικών εκκρεμο¬ 
τήτων που έχουν σχέση με την εργασία του. 

5. Ο παραιτούμενος υπάλληλος δεν μπορεί να εγκα- 
ταλείψει τη θέση του πριν παρέλθει ο χρόνος λύσης της 
εργασιακής σύμβασης, μέσα στον οποίο είναι υποχρεω¬ 
μένος να τακτοποιήσει κάθε διαχειριστική, οικονομική ή 
άλλου είδους εκκρεμότητα με την επιχείρηση. 

Άρθρο 81 ο 

Κίνητρα Εθελούσιας Εξόδου 

1 .Το προσωπικό της Δ.Ε.Υ.Α., με σκοπό την διευκόλυν¬ 
ση της επιχείρησης για την ανανέωση του προσωπικού 
της, εφόσον, τεθεί από την Επιχείρηση σε συνεργασία με 
τους εργαζόμενους και εφόσον συντρέχουν οι προϋπο¬ 
θέσεις για την συνταξιοδότησή του, έχει τη δυνατότητα 
να αποχωρεί οικειοθελώς από την εργασία του πριν τη 
συμπλήρωση του ανωτάτου ορίου ηλικίας για συνταξι- 
οδότηση. 

2. Στην περίπτωση αυτή καταβάλλεται ως κίνητρο πρό¬ 
σθετη αποζημίωση της οποίας το ύψος και ο τρόπος 
καταβολής καθορίζονται με απόφαση του Διοικητικού 
Συμβουλίου της Δ.Ε.Υ.Α. 

3. Η απόφαση του Διοικητικού Συμβουλίου πρέπει να 
είναι γενική και να προβλέπει την καταβολή της ανωτέρω 
αποζημίωσης ομοιόμορφα σε όλο το προσωπικό. 

4. Για την αποχώρηση και την καταβολή της πρόσθετης 
αποζημίωσης απαιτείται υποβολή σχετικής αίτησης από 
τον ενδιαφερόμενο, που εγκρίνεται κάθε φορά από το 
Διοικητικό Συμβούλιο της Δ.Ε.Υ.Α. Το Διοικητικό Συμβού¬ 
λιο μπορεί να απορρίψει την αίτηση αν το επιβάλλουν οι 
ανάγκες της υπηρεσίας ή δεν το επιτρέπει η οικονομική 
κατάσταση της επιχείρησης. 


ΚΕΦΑΛΑΙΟ Η' 

ΑΛΛΕΣ ΔΙΑΤΑΞΕΙΣ 

Άρθρο 82ο 

Μετάταξη προσωπικού 

που κατέχει οργανικές θέσεις 

1. Μεταβολή του κλάδου ή της κατηγορίας ή της ειδι¬ 
κότητας που ανήκει ο μισθωτός (μετάταξη) γίνεται από 
το Διοικητικό Συμβούλιο της Επιχείρησης ύστερα από 
αίτηση του ενδιαφερομένου, εφόσον υπάρχει κενή θέση 
και ο μετατασσόμενος έχει τα προσόντα για την κατάλη¬ 
ψη θέσης στην οποία μετατάσσεται. 

2. Για τη μετάταξη θα πρέπει να εκφράσουν γραπτώς 
τις απόψεις τους ο Γεν. Διευθυντής της Επιχείρησης, ο 
Δ/ντής Υπηρεσίας στην οποία ανήκει ο εργαζόμενος 
και ο Προϊστάμενος του τμήματος προέλευσης αλλά 
και προορισμού του ενδιαφερομένου. 

Άρθρο 83ο 

Μετακίνηση προσωπικού 

1. Η οριστική μετακίνηση του προσωπικού από τη μια 
Υπηρεσία στην άλλη δεν επιτρέπεται, εκτός αν την επι¬ 
βάλλουν ειδικές ανάγκες της Υπηρεσίας. Η μετακίνηση 
γίνεται με απόφαση του Διοικητικού Συμβουλίου. 

2. Επιτρέπεται η προσωρινή μετακίνηση του προσωπι¬ 
κού από Υπηρεσία σε Υπηρεσία ή από τμήμα σε τμήμα 
για εξυπηρέτηση πρόσκαιρων έκτακτων αναγκών της 
επιχείρησης. Η προσωρινή μετακίνηση γίνεται, ύστερα 
από πρόταση των Δ/ντών των Υπηρεσιών, με απόφαση 
του Γεν. Διευθυντή στην οποία ορίζεται η ανάγκη που 
την επέβαλε και η διάρκεια παραμονής του εργαζόμενου 
στη νέα Υπηρεσία. 

3. Επιτρέπεται η μετακίνηση του προσωπικού από 
τμήμα σε τμήμα ή από γραφείο σε γραφείο της ίδιας 
Υπηρεσίας με σκοπό αφενός τη σφαιρική ενημέρωση 
του προσωπικού στα ζητήματα της Υπηρεσίας του και 
αφετέρου την κάλυψη των έκτακτων αναγκών. 

4. Η μετακίνηση από τμήμα σε τμήμα γίνεται με από¬ 
φαση του Γεν. Διευθυντή σε συνεργασία με τον Δ/ντή της 
Υπηρεσίας, ενώ από γραφείο σε γραφείο γίνεται πάντοτε 
κατά την κρίση του Προϊσταμένου. 

Άρθρο 84ο 

Εβδομαδιαία κανονική απασχόληση προσωπικού 

1 .Το προσωπικό της Δ.Ε.Υ.Α. εργάζεται εφαρμόζοντας 
την εκάστοτε ισχύουσα εργατική νομοθεσία ακολουθώ¬ 
ντας την νομοθεσία των ΟΤΑ. 

2. Το προσωπικό της Δ.Ε.Υ.Α. εφαρμόζει τις ημέρες 
επίσημης αργίας και ημιαργίας που ακολουθεί ο ΟΤΑ. 

3. Για το προσωπικό που απασχολείται πραγματικά τις 
Κυριακές ή τις ημέρες επίσημης αργίας σύμφωνα με την 
προηγούμενη παράγραφο, εφαρμόζονται οι εκάστοτε 
ισχύουσες διατάξεις της εργατικής νομοθεσίας. 

Άρθρο 85ο 

Ζημίες - Κάλυψη υπευθύνων 

1. Κάθε ζημιά που προκαλείται στην επιχείρηση από 
βαριά αμέλεια των εργαζομένων ή κακή εκτέλεση της 
ανατιθέμενης υπηρεσίας μπορεί να καταλογιστεί ολό- 

κληρη ή μέρος της στον υπεύθυνο για τη ζημία με από¬ 
φαση του Διοικητικού Συμβουλίου. 

2. Σε περίπτωση ατυχήματος, με απόφαση του Διοι¬ 
κητικού Συμβουλίου μπορεί να καλυφθεί μέρος ή σύ¬ 
νολο των δικαστικών εξόδων και εν γένει δαπανών του 
υπευθύνου της Δ.Ε.Υ.Α. που θα απαγγελθεί σε βάρος του 
ποινική κατηγορία, αν το ατύχημα οφείλεται σε ανώτε¬ 
ρη βία ή σε συγγνωστή αμέλεια άσχετα από την τελική 
κρίση του Δικαστηρίου. 

3. Σε περίπτωση εργατικού ατυχήματος κατά τη διάρ¬ 
κεια των εκτελούμενων έργων, η Δ.Ε.Υ.Α. αναλαμβάνει 
την κάλυψη των επιβλεπόντων των έργων υπαλλήλων 
της, με τις προϋποθέσεις της παραγράφου 2 του παρό¬ 
ντος. 

Άρθρο 86ο 

Επίδοση εγγράφων στο προσωπικό 

Τα έγγραφα της Επιχείρησης που απευθύνονται σε 
οποιοδήποτε εργαζόμενο και έχουν σχέση με την ερ¬ 
γασία και την υπηρεσιακή του κατάσταση, επιδίδονται 
σε αυτόν με ευθύνη του γραφείου προσωπικού. Για το 
σκοπό αυτό το γραφείο προσωπικού τηρεί βιβλίο πα¬ 
ραλαβής εγγράφων, που υπογράφεται από αυτόν που 
παραλαμβάνει το έγγραφο. 

Άρθρο 87ο 

Μεταβατικές διατάξεις και άλλες ρυθμίσεις 

1. Μετά την έγκριση του Οργανισμού αυτού τα στε¬ 
λέχη και όλο το προσωπικό της Δ.Ε.Υ.Α. τοποθετούνται 
με βάση τα τυπικά και ουσιαστικά προσόντα τους στις 
θέσεις που προβλέπονται από αυτόν. Δεν επιτρέπεται κα¬ 
μιά μεταβολή σε βάρος των εργαζομένων της Επιχείρη¬ 
σης σε ότι αφορά τη μισθολογική κατάσταση και εξέλιξη 
τους, κατά την εφαρμογή του παρόντος Οργανισμού. 

2. Σε περίπτωση μείωσηςτου αριθμού των οργανικών 
θέσεων, το τακτικό προσωπικό που θα πλεονάζει δεν 
απολύεται, αλλά παραμένει σαν υπεράριθμο και τοπο¬ 
θετείται ανάλογα με την ειδικότητα και τα προσόντα του 
μέχρι τη συνταξιοδότησή του. 

3. Σε περίπτωση στράτευσης προσωπικού της επιχεί¬ 
ρησης, αυτό διατηρεί τη θέση του και εφαρμόζονται σ' 
αυτό οι εκάστοτε ισχύουσες περί των στρατευομένων 
διατάξεις της εργατικής νομοθεσίας. 

4. Κάθε ενδεχόμενη μεταβολή στη νομική μορφή της 
Δ.Ε.Υ.Α. δεν μπορεί να έχει καμία δυσμενή συνέπεια, οι¬ 


κονομική ή διοικητική σε βάρος του προσωπικού, που 
ήδη απασχολείται στη Δ.Ε.Υ.Α. κατά το χρόνο της μετα¬ 
βολής. 

Άρθρο 88ο 

Ερμηνεία και ισχύς του παρόντος Οργανισμού 

1. Η ερμηνεία των διατάξεων του παρόντος Οργανι¬ 
σμού ανήκει στην αρμοδιότητα του Διοικητικού Συμ¬ 
βουλίου της Επιχείρησης. 

2. Η τροποποίηση του παρόντος Οργανισμού γίνεται 
με την κάθε φορά προβλεπόμενη νόμιμη διαδικασία. 

3. Μετά την έγκριση του Οργανισμού πρέπει να χο¬ 
ρηγηθεί με απόδειξη παραλαβής ένα αντίγραφο του σε 
κάθε εργαζόμενο. 

4. Αντίγραφο πρέπει να χορηγείται με απόδειξη παρα¬ 
λαβής και σε κάθε νεοπροσλαμβανόμενο εργαζόμενο 
στο τακτικό προσωπικό. Η υπογραφή της απόδειξης 
παραλαβής του αντιγράφου του Οργανισμού έχει την 
αναμφισβήτητη έννοια ότι ο εργαζόμενος έλαβε πλήρη 
γνώση του και τον αποδέχεται σαν εργασιακή σύμβαση. 

Άρθρο 89ο 

Τελικές Διατάξεις 

Ο Οργανισμός αυτός θα αρχίσει να ισχύει μετά τη δη¬ 
μοσίευσή του στην εφημερίδα της κυβερνήσεως. 

Μετά την έναρξη ισχύος του καταργείται κάθε προη¬ 
γούμενος Οργανισμός της Δ.Ε.Υ.Α. 

Άρθρο 90ο 

ΑΚΡΟΤΕΛΕΥΤΑΙΟ ΑΡΘΡΟ 

ΚΑΛΥΨΗΣΤΗΣ ΔΑΠΑΝΗΣ 

Από την απόφαση αυτή προκαλείται από το έτος 2018 
και εφεξής ετήσια δαπάνη σε βάρος του προϋπολογι¬ 
σμού της Επιχείρησης ύψους 609.600,00 € η οποία θα 
προβλέπεται στον Κ.Α. 60.00 των αντίστοιχων προϋπο¬ 
λογισμών της Επιχείρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Τρίπολη, 27 Φεβρουάριου 2018 

Με εντολή Συντονιστή 

Αποκεντρωμένης Διοίκησης 

Εσωτερικής Λειτουργίας 

